
鐵關刀原序
	　　相，秘術也；能指迷而越險，能解禍而為祥；其道非輕，其技非小；人定勝天，莫此為最。
　　于德江右大安山，華陽寺中，得異人示餘此書，曰；“子有慧夙，具靈根，得此書可以邀遊山水，相天下士也；獨不宜刊刻傳人，此書名曰泄天機，傳人輕泄遭天譴也；子直秘之，萬金莫授焉。”
　　餘得是書，潛窺半載，夜生覺眼光如炬，餘異之；是以廣遊四海，以鐵關刀為名。適寄淮數截，偶遭寇亂、賊欲捕餘為國師，餘懼奔竄南京，改名金較剪；藉此相術邀遊山水，博訪神仙，率不可得。
　　後僑寄太湖，有賣相者，書牌曰：我宗白雲先生，相法瞬息不見，只遺一牌在焉。餘拾得此牌，乃悟此相法是希夷先生秘本也；余逐歸而藏之寺中，誓不敢泄，晤徒莫為輕玩也。

鬚眉髮毛各有所屬
　　髮屬心，心火上炎，故生髮於頭上也。眉屬肝，肝木性橫，故生眉也。
　　毛屬脾，脾土旺四時，故生毛偏四支也。鼻毛屬肺，肺金主斂，故鼻毛獨生於鼻孔內也。
　　鬚屬腎，腎水潤下，故生鬚而下垂；上在口，下在陰腋也。
　　婦人有內腎。故陰戶兩腋皆有毛；無外腎，故口無鬚也。
涎、精、汗、淚．溺各有所屬
　　貪心一動則生涎，涎由肺生，心火上蒸於肺，故化而為涎也。
　　淫心一動則生精，精由腎生，相火一鑠於腎，故溢而為精也。
　　愧心一動則生汗，汗由心生，心火鬱蒸於脾，故發而為汗也。
　　悲心一動則生淚，淚涕由肺生，肝木不平，故泄而為淚涕也。
　　怯心一動則生溺，溺由脾生，脾土不能攝腎，故奔而為溺也。
辨相面刻誤秘旨
　　何為山林，在頭角之聳突處，從耳上高二寸許；骨高處號山，髮密號林，管乎風；本男左女右，祖業主之，有氣是為得風水也。
　　丘陵、墳墓在山林下一寸許；邱陵塚墓取象墳穴，如建墓于山林之內，故不能高於山林位也；有氣亦為風水所鍾。
　　邊城者，邊地之城也；在額閣髮際之旁，於面稱邊地，於頭號邊城。
　　精舍、光殿藏眼之眶是也；取其藏神謂之精舍，取其旺殺謂之光殿；眼深則左右如精舍，其藏神也；眼淺則左右如光殿，其殺旺也。
　　彩霞、繁霞所以掩日月。日月最宜光明，惟霞亦助其耀眼；目最宜光明，惟眉亦助其秀，忌粗忌濁，不可如雲之掩日月也。故疏者宜有彩，左右均號彩霞、繁霞者亦不宜濃，務宜得霞之冶豔；左右亦號繁霞，非左彩霞而右繁霞也。
　　淩雲、紫氣在眉端之聳突處，如氣欲淩雲，勢如紫氣星也。
　　輔角在日月角旁，其形如角，輔乎日月，故號輔角。彼團一。所司代處。
　　司空在額端，宜無紋，所司守之處宜空，無紋煞破，無根無纏。
　　中正在額之最中最正之位；
　　印堂，印堂在兩眉中，宜如印之方，不偏不倚，堂者宜取其廣闊平正也。
　　天中在髮際頂中處，故號天中。
　　天庭在額上毛髮處，謂之天庭。
　　左右離七分處，號日月角，其位貼近乎輔角，故名角。
　　太陽、中陽、少陽，取象於日火者，言其初起也；太，大也，大有光明之義也；中者，日之方中也；少者，將沒而尚存其陽也；三陰如之。
　　年壽在鼻中，戊己位中嶽之處；有似於山，為山最壽，故稱年壽。
　　準頭准者，頭標準者首也，最尊之號，有似於皇焉。中停為人鼻，擬為皇，左號諫台，文官也，若禦史焉；右號廷蔚，武官也，若侍衛焉；左右夾准直有勢，故名之俗呼蘭台，字有錯誤。
　　山根居印堂，如山之來脈，上接南嶽，下接中嶽，故謂之山根。
　　人中在唇上之溝洫處，人生到此一大關隘，壽年、財帛、子嗣皆慮此而沖，故曰人沖，俗呼人中，字有錯誤。
　　附耳在兩耳珠旁，故稱附耳，俗稱虎耳，蓋因字音有相誤耳。
　　水星在唇上之珠處，口屬水，為之水珠似星，謂之星。
　　承漿在下唇之凹處，故能承漿，若地閣之凹處，則非也。
　　歸來是在顴骨之下，腮骨、地閣骨，各轉拗處；取其歸來朝中嶽之義也，地閣不朝則不成。
　　訟堂在地閣之凹處，取其口角搖動，彼亦從而動之，如人好訟之義也。
　　坡池、鵝鴨在兩頤凹處，故謂之坡池；凹中求凹，故謂之鵝鴨；如池中有鵝鴨，浮起是為有氣，失此則為無氣；非左坡而順鵝鴨也。
　　金縷在法令旁，小紋形如金縷是也。
　　法令在准旁，從諫台廷尉位出者，有如法制禁令焉，故名之；為官者，宜法令深長也。
　　奴僕在地閣之旁，懸壁位是也；奴僕位居至下，故以地閣旁名之，懸壁不豐，地閣不朝則不成。
　　顴居鼻旁，即左右東西兩嶽是也；直起宜有肉，有此為有顴；故謂之權者，權也；家運現乎此焉。
　　仙輔在人沖旁，人沖者，人憂此而行沖運；仙輔居兩旁，謂有仙輔之不慮其能沖也；若人沖不深，則仙輔不成；食祿倉在口角上際微凸處，食祿從此入，故謂之食祿倉。
　　地庫在地閣上旁，即頌堂上之左右位也；其位微豐圓有氣，故稱庫地閣，故謂之地庫。
觀相格
　　觀相之法，如觀風水；風水要尋龍審穴，裁砂剪水之法；相亦如之。
　　相分三停：上為天，下為地，中為人是三大局法；上穴之法，居中正以頭頂為來龍，以日月角兩附角為夾護，山林塚墓邱陵為外纏，以枕骨為後樂，以金木兩耳為遠纏，以印堂為案，以準頭為朝；故相得額佳者，必要山林、塚墓、輔粥、兩耳，件件照應者佳；少有一件不足，則所發不大，如額多紋筋，黑子陷磯者都不妥。
　　中停以鼻樑為穴，山根為來龍過脈，以顴為夾耳，以準頭為元唇，以頭為後樂，以地閣為朝，故鼻樑宜豐隆色鮮，顴宜正輔，倘無為則鼻為孤峰；山根低則來脈弱，鼻樑短則氣勢薄，亦不大發也；衝破淚堂為砂飛水走，井為薄露為元神傾瀉，亦不發也；倘鼻小而兩顴佐得其情。亦主小發。
　　下停以水星為穴，以鼻為來龍，以人中為過峽，以兩顴骨為輸粥夾耳。以地閣為案，以承漿為天池；故口角宜仰，地閣直朝，地庫宜豐，頤百宜圓，波池鵝鴨宜凹中見凸是為有氣有結，倘口反地閣不朝；鬚困口、鬚鎖喉．則不發也。
至如看眼看耳，宜其氣之包裏不泄是佳；倘眼露與眼深，耳反、耳低、耳黑，俱為失氣也。
定形格訣
　　凡相有肥瘦、先後之不同，惟一掌定在先天，老少不能移易；故求形必須求掌，乃為真種子，倘以相上之肥瘦，定人差之遠矣；況金木水火土五行，俱有肥瘦；如金形則若石，石有大小堅輕之石；木則若樹，樹有清秀凝油濁之殊；火則有太陽燈燭之分；水則有江河溝洫之別；土則有泰山邱垤之形；何以肥瘦定人豈不錯哉；至於無氣格者，其相不足道矣。
　　雲穀子曰：形局無論相生相剋，均有吉凶；人之形局，譬如六十花甲，俱有生克可取之理。如甲子日生是水生木固佳，如乙丑日生是木克土，此日何嘗不佳？豈木克土之日俱不以吉論乎！所以，人之相亦如甲子配乎天地支五行者；至以相上部位吉凶，則如日子上之十二時，有吉有凶也；以此推斷，庶無礙理，但此止為知者道，難與俗人言也。
五形五局
　　木形掌瘦，指長紋多：
　　如面紅是帶火，額高、面長、鼻長如木火通明之格；如頭圓面略小方是帶金，面色白亦帶金；如面黑、唇紅、紋深、身黑、毛光黑是帶水；如頭平、鼻豐、掌厚、身胖、面青黃是帶土。
　　土形掌方厚，指方短：
　　如頭平、地閣方、鼻大、身胖、肉實不露筋骨是土之正格也；如面紅、是帶火，頭尖亦然；如面青瘦是帶木；如面圓色白是帶金；都面上臃腫，色黑是帶水。
　　金形掌圓厚，指節圓，掌色潤：
　　如頭圓、面微方、色白合格也；如面紅是帶火；如面黑是帶水；如面黃是帶土；如面瘦青是帶木。
　　火形掌瘦，指尖露筋骨，掌疏：
　　如面赤微寒，髮焦眼赤全火也；如面青是帶木；如頭骨太重是帶金；如面方厚黃色是帶土；如面白而圓是帶金。
　　水形掌肉浮脹，軟滑節不露，微露筋，指短而圓 ：
　　如面浮脹，身肉浮胖而黑，眼露沈濁，正格也；如面紅是帶火；如面白是帶金；如面黃是帶土；如面瘦小多鬢、眉、髮是帶木。
五行歌訣
　　金形：頭圓面圓耳又白，齒白唇紅身不黑，骨肉調勻鬚髮疏，腹圓背厚聲清拍；掌平方厚為起骨，胸平有肉肥合格，行動身體不輕浮，便是金形露貴格。
　　木形：掌瘦指長頸又長，鼻長身瘦腰又窄，眉疏鬚疏髮又疏，聲清現喉青合格；行動飄逸身仍定，耳白唇紅又高額，便是木形富貴人，兩眼有神分黑白。
　　水形：肉多浮腫腹低垂，眉濁髮濃眼神露，聲多痰滯音不響，唇多口大殿多骨；頸多皺肉行難穩，指短肉多掌闊摸，此是水形人似也，細看神強富貴夫。
　　火形：頭尖肉紅性又急，髮焦鬚黃鼻露骨，顴尖骨露眼睛紅，眉上欠毛胸又突；掌尖大薄又露筋，行動身搖耳尖拂，聲焦聲破額孤高，唇超露齒火形實。
　　土形：頭平頂正鼻頭豐，地閣朝元方正宗，枕骨平橫面黃赤，背腰平厚腹垂洪；頸短掌方足背厚，聲沉耳厚髮眉濃，眼長顴起面字，五嶽朝相富貴公。
相疾病生死秘訣
何知此人病在心？兩眉鎖皺山根細，氣色青黑暗三陽，心痛心憂愁鬱際。
何知此人病在肝？兩眼睛紅頸筋粗，氣色乾燥金傷木，定然束怒氣嘈嘈。
何知此人病在脾？滿面青黃瘦不支，神衰唇白難運食，成濕成痰定必宜。
何知此人病在肺？顴紅肺火顴黑寒，血咳吐血殊哮喘，寒熱兩關顴上看。
何知此人病在腎？耳黑額黑面烏暗，補水制火節欲心，眼睛昏暗房勞禁。
何知此人盅脹亡？山根低小面黑黃，縱有病人面略白，眼深鼻斷象孤寒。
何知此人手足傷？山根一斷氣難揚，腎虧筋弱殊火爍，跌撲傷病鼻骨殃。
何知此人夾色病？兩眼昏暗神不清，兩眉粗壓目蒙昧，夾色傷寒陽縮驚。
何知此人主長寒？面有垢神色暗黃，黑是寒兼黃是熱，有痰宜辨眼睛黃。
何知此人主狂痰？眼突睛黃下白現，殺重性剛主狂顛，痰生肺火胸中戰。
何知此人遺精症？皮色青黃色木榮，有時紅豔如脂抹，相火虛痰亦泄精。
何知此人痛心病？頭低眉皺山根青，兼印多紋抑鬱重，精舍暗黑痛難勝。
何知此人火爍金？顴紅血壯髮鬚少，露筋露骨齒牙頹，定知火盛筋骨燒。
何知此人主長寒？鬚濃困口不分清，黑更須防餐飯少，老來噎食定優驚。
何知此人必吐血？山粗露骨瘦且小，面青骨赤血必防，縱然不吐瘡衄照。
何知此人必癆症？面皮網鼓眼神急，人瘦氣短性操兼，鼻劍背薄頤尖齦（齦者露牙上肉也）
何知此人失血來？面皮背黃色不榮，鬚紅鬚赤髮早脫，此時失血乃成形。
何知此人熱嘔血？額黑耳暗面皮焦，唇裂紫黑驗如此，面上無光定不調。
何知此人糞後紅？年壽之間有暗烏，定然食燥則生血，痔血便血作常遭。
何知此人腎水虧？眼下陰陽有暗烏，必是少年多縱欲，眼深暗黑又乾枯。
何知此人發哮喘？兩顴暗黑多烏點，此是肺寒實無疑，唇黑兼之檢自宜。
何知此人多衄血？鼻梁光焰似火形，瘡疾須防前後見，蕩疼疔疥一齊成。
何知此人多盜汗？面白唇青髮淡黃，脾弱肝虛神不壯，總官壯胃補牌方。
何知此人手足震？皆因末指屈難仲，血不榮筋方有此，老來氣疾占其身。
何知此人痰必多？眼下浮胞自帶黃，肉脹痰凝氣不運，乃從此位認真妝。
何知此人氣不足？面皮淡白無榮色，或浮或腫或削瘦，總是氣弱為真的。
何知此人多熱病？面紅髮焦火生燥，唇爛口瘡亦多逢，皮膚血熱或兼到。
何知此人陰份虧？面青面黑皮乾枯，唇黑肉削眼昏暗，定是陰虛命必無。
何知此人生瘰為？人瘦筋露面黑赤，髮眉暗濁山根小，肝鬱或形身病的。
何知此人陽不起？滿面暗黑如煙蔽，三陽枯陷眼無光，綜是陽縮腎病發。
何知此人身將死？命門口汞井窀烏，兩目直視無轉側，應知不久即嗚呼。
何知此人死複生？滿身病重眼神清，觀視玲瓏一點照，三陽遠透耳光榮。
何知此人身將病？山根烏暗身災現，倘有鳥鵲集大庭，準頭暗黑命將遺。
何知婦人經不調？眉毛紛亂認其端，束熱定然顴額赤，虛寒唇白麵青凝。
何知婦人遺白帶？黃白無光面是真，或成崩漏皆無肉，浮氣虛癆則贏身。
何知小兒多驚險？耳根青暗頭筋現，兩耳不重失氣形，無風波浪急如箭。
何知此人多瘡疥？頭骨過重肉不稱，陽為頭骨火必多，瘡疥依然生列宿。
綜訣
腎虧眼肚黑，肺熱準頭紅，肝盛雙眉赤，寒喘兩顴烏，多風籃眼白。
痰濕眼中黃，多痰眼肚腫，寒胃口唇青，腎絕耳黑槁，濕盛面皮黃。
肝燥皮毛燥，血熱眼顴紅，夾色眼昏暗，足傷月孛沈，尖血烏年壽。
遺泄面青黃，氣虛面黃腫，多許唇面青，痛甚眉心皺，面黑月字青。
忽病忙何急，面紅又鬚紅，額烏宜補水，唇白忽嘗寒，顴赤宜清肺。
肥盛要除痰，瘦人肝火盛，贏弱虛氣防，困喉鬚噎食，血燥鬚疵紅。
泄漏面黃白，腹痛白麵唇，面黑藍防盅，眼仰突防狂，人瘦麵筋現。
似鶴狀成癆，面藍青鬼昧，絕胃口門藍，服毒白人口，鼻暗身將亡。
痰盛面光亮，氣急瘦癆亡。
貧寒無子福為一極；身胖無聲為二極，無子息兒孫後福；足腫無肉為三極，無子息福，老貧；面大頤小為四極，少貧終賤；胸脹肚削為五極，無晚福，貧寒；頭大頸小為六極，貧而夭，無結果。
六惡相
腳長於身為一惡，下停是也；眼突眼紅為二惡，雙輪噴火，或筋紅貫。筋如火，聲焦而散；發臭聲嘶力三惡，面大鼻小為四惡，髮如鐵絲為醜惡；多密色枯，鬚連燕尾皆然；頭傾過步為六惡，謂伏面頭低，行動頭過步也。

相臉厄型沖秘訣
何知此人水中喪？地閣有廛鬚眉重，水法不清神昏暗，眉無黑子少年痛。
何知此人火中喪？眉黃差促髮紅黃，眼有紅筋顴赤露，縱然不死火傾財。
何知此人兵中亡？山根有破眼睛黃，兼更命陷羅計豎，顴破神昏髮又剛。
何知火上大破家？金人帶火面紅短，鼻梁有暗或黑子，破鑼聲尖須加麻。
何知此人必受刑？紅筋纏睛山根青，顴尖眉豎性狼惡，纏筋頂了斷三停。
何知此人入牢獄？眉低睛暗色昏濁，山根有斷暗色浸，定為人命遭身戮。
何知此人招盜賊？髮眉無光眼無殺，金甲兩櫃有紋沖，暗黑鋪顴屢見嚇。
何知此人多火災？面額昏亦如塵埃，準頭紅氣直侵壽，回碌於斯定必來。
何知此人必溺水？唇白數莖青入口，面中通暗光殿青，河伯催促難回骨。
何知此人溺水死？黑氣人口有廖子，波池紋現坎宮烏，唇寨掌上坎宮似。
註：（軟宮即掌上之八卦坎位是，烏主水弱死。）
何知此人招盜來？暗露神衰光殿暗，印堂間或現赤紅，定然官訟亦不禁。
何知此人家早傾？額上多紋耳反生，縱有輔弼難培保，天倉衝破少年青。
何知此人必破家？體細身輕行不正，片瓦不留定必然，天倉缺隱焉能刺。
何知此人中年敗？兩額帶破唇露齦，眼深鼻削為門空，定是退財猶不僅。
何知早年子不受？額上紋通姦門陷，龍宮衝破地反天，人中平臃同為鑒。
何知妻宮無子嗣？奸門露骨額多沖，若是顴高宜妾助，龍宮衝破亦相同。
何知妻妾死非命？奸門低陷又交加，若是青筋多痛癢，生離死別定無差。
何知此人服毒死？白氣入口唇黑是，懸梁眼眉有交紋，鬼昧必然怪部暗。
何知此人多官非？眼內紅筋赤砂起，眉粗又壓三陽昧，牢獄身當家道止。
何知官運多降滴？睛露步破而神衰，倘若神露更難複，定然倒跌也徐徐。
何知此人少年死？額上多筋神不清，面色光浮天羅犯，無兒命短兩相並。
何知小兒災難多？山根青黑命門烏，額角準頭青烏現，青黃人口死難逃。
何知小兒養不成？耳無氣到較廓反，頭上多筋陰勝陽，陽勝亦然難定難。
何知小兒必難養？頭大頸小囪門陷，脫凸枕骨山根無，聲斷短促災妖鑒。
何知少年克父母？髮低耳反筋在額，唇及鼻眷霜相同，髮尖沖印天庭黑。
何知中年大破劫？眼突水光財命逼，縱然逃得有幾人，幸而肉色不淡白。
何知此人相刑克？形似豬肝色不華，身粗面絕孤貧苦，眼下無肉子妻妨。
何知老來反困滯？須連鬢髮不分清，上須不唇同困蔽，鼻小孤寒死不甯。
何知至死無兒孫？三陽黑枯骨又粗。目撮如囊人中腫，必然克盡乃身逃。
何知婦人臨盆死？顴紅似火神如醉，所黑髮枯死必然，掌上烏鴉宿不取。
何知婦人為難亡？眼小眼圓神露急，唇搴眼自網羅鋪，震中暗黑掌中執。
何如婦孕死在腹？唇黑睛定面籃酷，眉鎖山根命門烏，歎聲不絕入地獄。
何知婦人多克夫？超唇顴露骨又粗，額突睛深鼻又折，唇厚采偏髮健毛。
何知婦人無子嗣？龍宮衝破三陽陷，人中平臃唇白色，腰折頭傾聲破鑒。
何知婦人中喪偶？瘦身高長風擺柳，兩額微超額窄兼，縱是樂前必嗟後。
何知婦人反劫財？兩眼低垂散尾多，兩額不起懸壁反，人中無須奔怨何。
何知禍從天上來？印堂衝破紋多多，不但已憂猶未了，更有人憂照而過。
何知此人蛇虎傷？山林內裏黑暗深，淚堂紋破陰騭地，改過心腸免禍侵。
何知死後無吉地？法令直冷醜位是，地閣不朝頤又尖，邊地不分無所冀。
何知此人妻奪權？雙眉壓目頤侵顴，妾繁妻位左奸黑，在邊眉豎認其端。
何知此人多招凶？此因眉豎眼睛紅，倘或顴暗神昏濁，定然橫禍直頭沖。
何知此人父母病？日月角上必黑暗，倘然有服觀印堂，白色凝凝達滿面。
何知此人克兒孫？龍宮黑暗如煤煙，臣蠶黑透到奸門，兒女當知有命運。
何知此人克兄弟？兩眉高堅眉毛箭，縱然不克亦參商，連眉更有難自免。
何知此人必妓作？身粗面細多輕挑，擺柳身材微濕光，笑口頻頻似賣俏。
何知虛花兼無壽？皆因腰眷陷如槽，鼻斷神寒身又黎，有如生相定難逃。
何知兩載便亡身？天柱倒時黑又光，行如兩步來侵我，唇如隔水侵生羌。
何知此人定分妻？奸門有紋如叉樣，或有紋似十字形，此是生離妻妾相。
何知此人死非命？唇搴眼白心窩毛，眼下網羅掌中骨，井有繩紋自縊徒。
何知此人遭雷擊？掌上雷宮便端的，震位烏鵲及青筋，古顴雲暗定為則。
幹祈勿褻。
相氣秘訣
　　氣與色不同，色屬虛，氣屬實；氣從骨來，色從肉現；有色無氣不發，有氣無色終榮。天地人三才，自額至眉為天，自眉至准自為人，自人中至地閣為地；此氣之所以為天、地、人三才者也。得天之氣旺，則風水必發，祖德必厚，夙根必深；氣從山林、塚墓、邱陵、邊城諸位認取。山林管舊風水，邱陵塚墓管新風水，邊城輔迅管祖德；天中、王庭、枕骨管夙根；此上停所管三事也。
　　新舊風水以山三代上下語之：得人之氣旺，則家運必昌，心田必吉，事業必隆；從龍宮。兩顴、兩眼。準頭諸位細辨。龍宮管運，心田、子嗣、財帛；兩顴管權位、事業；準頭管心田，龍宮則陰騭堂，即精舍光殿位。眼為光明學堂，家運當發；心田好，陰騭催，必然此位骨肉平圓，神氣清爽，無此渣滓；暗滯色在兩顴位，兩鬢屬不爽也。
　　得地之氣旺，則後嗣必隆，死獲吉地，壽登仙島。從地閣、地庫、水星、須髯、諸位參詳；有地厚者，子得力；邊地闊者，死得吉地；須清而結，眼有碧光為仙佛；否則難以斷福澤。氣從骨上起，如遊龍，如飛鴻；近看無，遠看有，不可捉摸；似動似伏，此乃旺氣之正宗也；氣皆非多混在色而字，內看皆實，不肯泄氣之指歸也；故人無氣有色，永發不休，氣聚上停，少運必發；少運自眉而上是也，十五到三十四是。氣聚中停，中運必昌；中運自眼至准，三十五至五十是也，氣聚下停，晚境乃達，自五十至七十五皆是也，時人能認得氣宇看出，則對面知人之榮通，早斷人之禍福也，豈不秘哉。
辨五官之氣
耳有氣，輪廓成星辰聳，耳白有珠，窮寬耳厚、耳硬；反此無氣。
頭有氣，頂豐圓骨不孤露，有輔粥，有枕骨，顴高無紋無筋端正；無氣反此。
面有氣，顴起肉豐鼻端隆，光潤鮮明，無紋、無筋、無黑子；骨肉停勻，無暗滯色，無氣反此。有氣神光如電，黑白明亮能久視又不浮不陷，睛大而黑如漆。
眼眶尖長而秀，有神而不凶，藏神而不昧，氣無反此。額有氣無紋、無陷如覆肝，如壁立，有輔弼；氣無反此。鼻有氣，上貫天庭，山根豐滿，年壽有肉，光澤無疵，準頭豐滿。諫台廷尉有勢有肉，夾准有力不露，鼻眷不曲不偏，並為有欄不仰孔；不大硬，不大軟，山根不纖小低塌，無紋、無纏、豐隆端大，長聳有勢，無氣反此。口有氣，不露齒，不落當門齒；口角仰，唇如珠，而厚多紋；不少不薄，不反、不撮、不黑，無氣反此。
顴有氣，骨肉調勻，高圓起於正面，夾拱鼻中，無暗昧色，龍宮豐滿；無氣反此。
地閣有氣，則地閣朝元，骨肉調勻，地庫豐滿，波池鵝鴨不陷，須不困口，須不鎖喉；無氣反此。
身有氣，頭正身端，膊平背厚，腰圓胸闊，臍深臍仰，腹垂有托，手不搖，雖不跛，頭圓而正，乳紅、堂白多珠點，不露筋骨，不偏倚，春平不生槽，有腎，行動不浮，聲洪有力；反此一件，則一件無氣。
相神秘訣
人以神為主，有神則發，無神則衰；神足則富貴福壽，神衰則夭折貧寒。神從何處得，不徒眼中認，取合一身動作，周旋飲食起居，進退、言語、視聽、聲息中求之也。譬如坐則腰折是無神，坐如山峙是有神，立則足破是無神，立如石蹲是有神；語則繼續悲咽是無神，語如洪鐘宮商各葉是有神；默則眉鎖容愁是無神，聽則如聾令蠢是無神，視則昏昧不明，動則頭傾身軟，言不響亮；威不發揚，食則過緩過速，飲則如流如難，不睡而鼻有聲息，不語而日常呼吸，足搖手擺，睡仰行俯，此皆神不足之謂也。
至於眼中之神，易以揣測，有力於視者，謂之神旺；無力於視者，謂之衰；視如人畏者，謂之神足，視令人慢者，謂之神歉；此更易於認也。
眼若無神，如醉如癡，如昏如迷，昧此必夭折貧寒者矣。
相頭秘訣
頭有三要：一要在山林位起，起則有風水所催；二要在邊城位起，起則有積德所催；三要在壺中骨起，起則有夙根；而生尖，此非夭則賤。
頭為諸陽之首，其位尊而配天；宜圓宜豐，宜健宜正；如其豐圓健正，未有不富貴福壽者。何為圓，如珠之圓則謂圓；何為豐，骨肉定勻則謂豐；何為健正，不傾不敬請之健正：頭能得此，斷未有夭折貧寒者矣。蓋貧者頭無天倉、天城；賤者頭無左輔、右弼；夭者頭無主骨、星辰。頭骨暴露，刑克早而操勞先；頭骨缺陷，疾病防而夭折；懼山林不起，祖業縱有必傾；天庭不揚，功名縱有亦滯；三尖六削，是為破耗身家；肉緊皮崩，定必運迍；命短貧賤之相，那兒圓滿；頭顱孤寡之形，莫非離奇骨格；況及尖頭財主，世所罕聞；凹腦壽翁，人所未見也。
至頭為風水所鍾，得風水則頭角崢嶸，陰陽得配；失風水則頭顱尖削，陰陽反和，頭大面小，是則始逸終勞，頭小面大，是為終亨始困；邊城起為祖德所司；山林起為風水所發；邱陵、塚墓、分左男右女之司；日月、輔角分左嚴右慈之別；髮宜疏而蔽額，乃蓋夫親，且直高而不直下垂，早邀祿秩；偏頭多從庶出，豐頂宜主嫡生；南人更宜頭額，看北人當向地客，其大略推斷無差。
相髮秘訣
髮粗主刑，髮厚主愚，髮禿主愚懶，髮黃主貧，髮健主刑，髮白于少年主短命，髮腳生鑽主刑克，髮腳偏主刑克，髮理不順，主兇暴賽滯。
髮者，血之餘也；而人生之富貴、吉凶、禍福、貧賤均可知矣。髮宜軟，宜幼，宜疏，宜香，得此則為富貴福壽；忌硬，忌粗，忌長，長過身也，忌穢；得此則為貧寒夭折。
婦人髮長過身，貧賤而不善終；男人髮長過身，貧賤而不安逸；髮粗而硬，男女多刑克之相；髮軟如絲，夫妻恩愛；髮黃多貧賤，女亦貪淫；髮焦者，多貧寒，老猶困屯；孩提髮密，性多頑，男女髮低，運多蹇；髮腳岩巉，早年服色；髮腳生鑽，少過悲傷，刑父母也；髮拳難理，愚魯之夫；髮禿而濃，蹇運之人；髮多血旺，性貧淫；眉濃亦似髮，捲髮亂，運必賽，髮密亦然；魯莽性暴，皆須飛逢；刑克命剛，無非鬢髮乾燥；髮幼而疏，求謀必利；軌濃且密，訟獄宜防，官非纏繞；髮中赤理，不主兵戈，定遭喉疹；赤理主兵戈死，倘相不犯凶者，主喉疹斑症而亡；髮上通，早不防，命短則慮財空；髮落太早，一妨壽短，二主退財運蹇也；髮須密而粗硬異常，兼以眉濃，
不忠孝；髮鬢退而參差濃厚，兼以眼惡，少仁慈；髮際高弓，運不蹇滯；髮際低弓，運多困屯；少年髮白，刑克多防老年；髮烏古稀可蔔；額窄髮厚，服色身災；頭水髮長，刑沖夭折；髮卷刑傷多見，髮亂散走他鄉；此相髮之大概，而吉凶自可見也。
相面秘訣
自髮際至眉為上停，自眉至准為中停，自人中至地閣為下停，此面之三停也；自頭至臍為上停，自臍至膝為中停，自膝至足為下停，此身之三停。
面統耳、日、口、鼻、眉為五官，又統額、顴、鼻、額為五嶽；五官固宜相配，五嶽猶貴豐隆。頭尖面小為一殺，顴高鼻小為二殺，面大眼小為三殺，面大口小為四殺，面無城廓為五殺，面光如油為六殺，而如傅粉為七殺，面如鐵鑄為八殺刑衝破害所宣，防天災橫禍所不免也。
至如上失刑克面，中尖倉庫空，中狹無顴棲，中橫火性；因四字多福，日人多貴，顱面人多勞，兔面人多孤；上停豐滿福祿天來；中停隆盛富貴自享；地閣朝元晚福大；金木垂珠晚福豐；他如如腮骨不起，貧乏之流；腮骨大起，豪吞之輩；耳如張扇，耗家初年；耳若貼肉，守成立志；面粗身細，安樂一身，面細身粗，貧寒到老。
耳目口鼻為四瀆，露則乏財；顴額鼻頦為五峰，便亦無濟；六府滿則富足一生；四瀆露則貧寒一世；眉濃，陰際毛必盛；須連胸腹毛必多；面無肉而人情薄；面中凹而機計深，面仰而人不義；面色暗而人多險；眉頸頻皺，多優多慮之人；印堂逢沖，多謀少遂之輩；眼露而鼻起節，中年夭壽；額尖而鼻生，中年非分必有；破顴而龍宮又暗，子嗣多虛；破額而奸門黑暗，妻室早傷；遲之格；眼睛深而倉庫空虛；子遲之格，天倉陷而而龍宮破；名遲之格，耳低暗而學堂烏；少年得志，天倉深而福堂高；老大封君，地閣朝而須唇潤；日月角起而知其父有功名，骨重肉輕，應知本身有刑克；驛馬地陷，出門喪為；月勃位暗，居家多憂；羅計八字，招兒人而耗財；骨肉橫生，侮君子而兇暴；深睛凹額人多毒，厚唇顴短性必愚；眼豎顴高，假仁義沽名望；眼大印陷，膽小心小；見工夫豪俠之人骨法峻；鄙吝之人鼻竅微；奸詐之人眼放蕩；涵養之人耳孔寬；兩眉高居額中，胸懷軒爽；兩眉低斜過日，好色貪淫；鼎甲之相，眉居額中；翰宛之形品格瀟灑；進士神剛而性介；舉人神藏而氣清；面目軒爽誰敢侮謾；形容愁慘定是猥衷；眉棱骨起性多傲；面如滿月性常和；好食者唇紅口大，好色者眼醉眉濃；法清高形容瀟灑者道士可風；骨法孤寒，肉輕皮薄，僧尼可辱；眼惡之人宜速避，准尖之人亦可防；顴暴之人多架禍，露齒之人多泄機；面白之人多無膽，面紅之人多招災；面黑之人多隱辭；面籃之人多好惡；面青之人多憂思；面黃之人多慎重，面紫之人多安逸。南方之入額為主．北方之人頦為主；東西之人看顴鼻，中省之人獨鼻尊；法令不可不明，不明為官必累；法令不可太深，太深殺酷必多；命門居兩耳之旁，滿則壽，陷則夭；鬢過命心慈好德，此以福相。
相齒秘訣
齒者骨之餘也，可以卜富貴，可以定壽考。宜多、宜長、宜正，福壽富貴可期；忌缺、忌少、忌尖、忌疏、貧賤夭折可慮；內管丹田之氣，缺則破財而祿稀；外職壬癸之司，備則祿榮而壽永；短黑斜飛者，刑傷子嗣；白長正大者，福祿自身；疏少偏斜者，言多不信；端齊縫密，言必真誠；露齒言語不密；長唇多主慎言；結喉露齒，必死在他鄉；缺齒口垂，終防凍餒；少年齒落多不壽，四十前落牙是也；中年落齒多劫刑；中年複齒主添壽，晚年複齒更延年；齒白唇紅潤大，朝元必祿厚；齒枯辱淡斜歪，緊皺必孤寒；黑堅忠貞，黑枯者貧賤；長大堅實，女貞節而男亦忠良；淡疏小尖，女貪淫而男獵色；庸夫俗子、或黃、或暗、或枯疏；輔宰公卿必密、必長、必堅、必厚重；生一二少主刑傷，疊生牙內外者是；露出當門，中年必劫；齒多者，固為富貴壽考，仍須辨色審；齒少者固夭折貧寒，尤貴揣神而定相也。
相耳秘訣
一歲至十四歲行耳運。
耳高眉齊，主少運發為；耳低照顴，主中運發為；耳珠朝口，主晚運發為，行額運耳輔。
左耳為金，右耳為木；有輪廓宜分明，則為佳；有星直高聳，則為佳；高聳過眉之謂。耳反無輪，少遭刑克；耳低失氣，少防疾病；耳高照顴，少運亨通；耳骨堅硬，耳險無妨；耳白則名揚，耳暗則運蹇；耳門闊，量大聰明；耳門小，量小識狹；耳頭墜，便是金木無神；耳低大運必遲。少年科甲，多半耳夾天庭；中運豐隆，多半耳照顴鼻；兩耳黑灰，應蔔壽元不久；兩耳丹赤，應知回祿終防；耳尖似火，紅又屬火，無珠屬火，如復髮而紅，須密准紅、顴紅，定主火喪；猶必參各宮部，以定終身，不可拘泥；兩耳星辰，以為評斷也。至於人瘦耳多不貼肉者，無大礙；人肥耳反不貼肉者，有大礙焉。
左耳缺，先死父；右耳缺，先死母；耳門有痣病；耳白莖，耳白薄壽夭，耳堅壽永。婦人左耳厚先生男，右耳厚先生女，一大一小曾食二母之乳。
相額秘訣
十五六至三十歲行額運。
以枕骨主骨為應，以耳輔；宜山林、塚墓、日月角位起，中正無紋沖，無黑子耳行。額為火星，宜日月角明朗，天庭位光聳；降如覆肝，髮不低壓；印堂貫而直起，貫頂邊城；滿而伏神插中，兩耳高懸照額，富貴早運可期；輔弼夾拱天中，名青少年得運。黃明在額，氣臨印而功名顯。
忌低、忌陷、忌衝破，運防二十五之前；位管三十四之內；日旦角暗，父母堪虞；髮腳岩岩，刑傷疊慮；髮尖沖印，不防改去免刑；髮鑽額中，不妨出斷免損害。額過突而陽勝陰，刑親難免；額而左與右，過偏蔗出相宜；額上忽暗，親病牽連；額上忽烏，天災疊至；印堂白氣，服色三年；中正青筋，病沖數載；中正紋人天倉，早子妻生不利；中正沖過眉尾，父業縱有都空；筋沖、印陷、紋多、骨粗、兩眉豎起連逼印堂，眉骨強橫晨，懸針正破，此等之相，不過刑克父母，猶防本命鰥寡也。
相眉秘訣
三十一歲至三十四歲行眉運，三十五至四十行眼運。
如眉不好眼雖好，而仍十足，不若粗濃低壓者，宜改之，務宜於眼長短大小均配乃合，否則必困。
左眉為羅喉，右眉為計都；未是凶星，最防帶殺；印堂為命宮，正直光明圓闊，如兩眉連鎖命宮者，命必夭而刑克多；兩眉退避命宮者，運必早而富貴遂；眉毛粗硬兼骨起弓，定招災；眉毛硬則性狠，眉骨起則性傲；冀之粗濁，主兄弟參商刑克，敢作敢為，定招殃禍；眉毛濃粗，若逼貼弓當出嗣；眉濃眼闊，號日重羅疊計，不利父母，宜當出嗣，否則父母防沖而兄亦防克；灣長豔帶疏，見低弓當貴；性柔散濁，繽紛短縮，形弓則耗；心亂眉砂帶箭，若不拔弓定遭沖；帶箭即豎者，主刑克之毛，老尾帶箭，交此運宮災禍遇，刑克破財，宮非口舌；眉粗濃而不見底，應知血旺貪淫；眉婆婆而又下垂，應交妻妾狐媚，此皆色欲之格。
眼中無殺又生懼內；眉短不蓋目，富貴難言；眉豎若及反弓，刑凶疊至；眉為開鎖，短促露天倉，主破財；眉反弓帶殺，官非口舌俱防；兩眉下垂，女多生而男少育，兼主性懦人愚，且招小人破財；眉濃髮厚，身己賤而行亦淤，又主人憎鬼厭；眉中有黑子，主防水火之災；眉濃而黑，帶黑子在眉主水災；眉黃面紅，帶黑子主火災；眉寒薄帶黑子，有疾病纏；眉毛有交紋，應防妻妾之禍；奸門位有交紋，主妻妾有非命於縊死；毛薄黃準頭紅，定見火厄之慘；眉毛粗壓，眼睛昏，定遭牢獄之患；眉黃亂而妻淫，眉短散而財困；眉黃眼暗，非死於獄如何；眼暗如漆，無殺、無刑、無耀；眉稀眼浮，散家財難了；眉豎起而太陽陷，定見行劫身災；眉豎起而纏紅筋，應知官設刑辱；紅筋沖眼主官非；眉纖細而形如柳，風流陣上多情，好花柳漁色之徒；眉彎秀而樣似蛾，閨閣床前好欲；眉手纖細，多使兩之才；眉毛飛揚，皆好高之輩；相眉大概不外如斯，更參五官便無妄斷。眉長於目，兄弟五六；眉如掃帚，兄弟八九；與目同等，兄弟一兩；短不及目，兄弟不足，縱有一雙，也非同腹；眉有犯重羅疊計，帶箭毛者，主刑克；雖多兄弟，獨底獨一；左眉高右眉低，父先歸而母在；眉重當家早，須黃發達遲。
凡男子女人，于眉毛反生，及有鑽毛者，主宮父母定有不妥之處；或兵或戮，或離娘者，不等也，所謂內釁與。
相眼秘訣
三十五至四十行眼運。
以眉為佐，天倉山根為輔；眼若深陷，主克劫身災；若露筋露神，主劫害夭折；若眉壓山根陷，主牢獄，紅筋纏主官非也。
左眼為陽，右眼為陰，如天之有日月。日月最直光明，眼睛則貴清朗；眼肉黑白分明，定是賢良之輩；眼紅筋纏繞，定是剛愎之流；眼長秀而有神，富貴福壽；眼圓大而晴突，勇悍難馴；眼黑大而光明，多才多藝；眼眶小而殺無，志卑識卑；眼光浮露定貪淫；眼神不強少決斷；眼濕之流多好色；眼深之人欠財；眼蓋深陷而且烏，難言子嗣；眼肉黑子而斜視，便是姦淫；轉眼突露無情，人多兇悍；眼開四白俱露，良心何存；眼常淚溫，男防妻子女防夫；眼肉通黃，病主生痰痰生濕；一大一小，主為俱內之男；半開半合，定是愚蠢之性；光浮暴露，睛如鴿眼，便防偷；蒙昧無神，視似虎耽曾是賊；慈多行，眼有神而光隱；兇惡多習，眼有筋而睛黃；眼多魚尾，防子刑妻；眼樣胞浮，破財夭命；眼突睛黃白又暗，顛狂之死無疑；睛昏睛黃眉又亂，兵戈之傷可虞；眼小面大是為有殺難削，面小眼大亦主有財多劫；偷眼視人，奸狡猶防賊害本身；邪眼視人，淫亂又主貪婪無厭。
眼忌眉低，恐防三泰陽運蹇；服忌骨壓，猶防日月不明；刑沖者，眉豎而太陽位凹；破耗者，眉短而眼眶內深；臣蠶色暗，必須寡乃多男；魚尾癡紋，獨忌妻孥逢惡死；更及奸門低陷，夫婦定必無緣；淚堂拗深，兒女定然難育也。
相鼻秘訣
四十一至五十歲行鼻運。
用兩顴為夾輔，兩耳為外纏，用枕骨為後樂，用唇、地閣為朝用；井為為倉庫，少一不是大運。然有顴而鼻不好仍行得，其貴人輔也；獨鼻無顴，不可言行，其無捕也；鼻好而准垂下，是為泄氣，宜長須以聚其氣，否亦不發；鼻孔過大無攔，即發即敗也。
鼻為土星，居中而屬戊已，在面而居中停，理可決人之富貴福壽也。故鼻為土星，必須有輔，無輔不榮；必須有氣，無氣亦敗；有氣貫頂，則鼻梁豐而印堂滿，是有單犀伏；無氣貫頂，則鼻梁塌而印堂陷，是為氣退凶臨；氣即紫氣，凶即月孛。
斷山根而後有橫紋，應主腳疾；黑年壽或青暗，俱防血災；年上有節，少主刑親；年上有筋，應遭橫禍；豐而有肉，得顴而富貴可期，年壽位是；聳而孤高，無顴而寒貧愈逼，低塌而無梁柱，倉庫空虛；纖小而無情神，身居寒賤；黑子壓於年壽，人財兩劫宜防；青氣生在中央，疾厄須防漸至；山根青暗為催屍殺動；準頭青黑為占疾垂危；鼻上斑臨病點，血痔一生；元壽羊刃紋拖，刀槍屢遇；若有橫紋，夫妻隔角；若縱理紋，義子螟嶺；生八字定克妻，山根位是；直射印堂亡祖業；蘭廷筋生紅白，酒色多貪；年壽帶筋而紅絲，水火為患；光潤無暇運將通，暗色不開財必累；如懸膽，加截筒，兼得兩顴照應，非富貴而何；似鷹嘴，心劍鋒，兼之兩顴失氣，非孤寒奚有；顴插天倉，准如懸膽，應得大富姣妻；顴骨胸橫，准無梁柱，應招六親冰炭；鼻垂肉而貪淫，鼻嘴而心毒；鼻孔露而耗財，鼻孔小而吝嗇；鼻頭破而刑妻損子，鼻頭紅而耗散家財；蘭台廷尉最怕薄削無欄，金甲倉箱又怕沖流塌陷；准有肉而心慈；准得顴而勢足；又為肺竅，紅主肺熱之虞；又為土星，亦主火災之患；最忌空虛淺弱，分明好用又無財；最愛圓滿光凝，縱處困窮仍得福；梁柱端正，不憂貧賤而為奸；梁柱彎斜，縱富貴亦多；為皇者，鼻綜聳天庭必長、必厚，為相者，鼻聳中正必厚、亦豐；三品官員斷無鼻上失氣；五品以下間有上塌而下圓；必宜慎審其氣之由方，不至之矛盾也。
鼻頭有德主痔病、年壽有病缺者偏僻病，準頭多黑子主迍邅，山根年壽有橫紋及生書，主夫妻隔角；有縱理紋者，主養他人子；有紋如線過兩邊或二三條，妻主為死；直紋穿印堂及羊刃眼，主自縊；蘭廷紅白筋，主貪酒色；准及年壽有紅線絲筋，主溺死；年壽上有羊刃紋多在上者，主刀槍險，一紋一次；山根有八字紋主克妻；直射印堂主祖業消亡及火災；黑子斑在年壽上者，帶宿疾；山根青黑色為催屍殺動，主旬內死；忽然生斑麻子點，主痔病。
相口秘訣
五十至六十三直參此位。
口宜大，宜紅，宜朝，宜有棱；宜唇厚，宜紋多，宜須疏，宜須不困；口宜不落不當門牙，宜地閣朝，宜須軟有索，方能行得，缺此不利，是水星不成也。
口為水星，位居北坎，主衣祿，主官階；上應乎額，中應乎鼻。直朝上為有氣，忌覆下謂反元，元者額鼻是也。小則為弱，晚運必貧，反則為逆，晚運必敗；合小開大，得乎水之正星；上朝有棱，得乎水之正局；人中深而水星不反，紋理多而色調朱紅；此乃水之旺格。而富貴福壽，預可期也。
口小而撮，刑克貧寒之憂；口大而丹，富貴福壽之局；朝元則為水火相得，子孫盛麗福澤昌；反下則為水土相克；家道衰而時運敗；弦棱潤澤，應知福壽多增；狹小歪斜，又慮貧寒立至；紋多而子孫昌盛，過潤而誇張自圖；唇外紋如皺理，財少而系多刑，索袋口是也。唇薄色似黑灰，壽希而福祿亦寡，吹火形防孤獨；總理紋防饑餓，尖嘴者，偷食之人；有病多食之輩；口大主肉食不厭；口反過，主食生災；口似含丹，那有餓寒之士；口疏唇反，必是訕謗之人。女子有夫有緣，定是口似赤丹；男子與妻合意，必須齒白唇紅；口如縮囊，雖有兒而難受，到老防刑克；口如露齒，已有事而難遮；口大面小，好為歌吹之流；口大面方，定作朝丁之上；口大唇粗；面方主祿；此乃相口之大略，直參部位以推評也。
相項秘訣
五十一晚年，俱一須以定吉凶；又能催五十前之丁、貫、財；地閣不朝，上唇薄短，宜早長；井為太薄，露宜早長；人中短促淺平，宜早長；當門牙缺齒露，宜早長也。
須為晚境，可定榮枯，可分貴賤，可辦刑沖；宜疏宜潤，宜軟宜索；得此壩福壽綿長，子孫蕃衍；忌硬忌枯，忌密忌無，犯此則當年困鈍，作事顛倒；須不過溝，人中無須。多招訕謗，為人無功；須如困口，必遭迍遲邅，晚境必滯，做官到此，不能必食天祿；平等人得此，則運帶；為官者，須密困蔽，祿位可虞，為商者，須疏潤澤，財富自足。
木形須白，不染而病必遭，金克木也；本形須紅，不染而災立至；面紅木形主災病，或狂、或血、或瘡。金形面紅而須白，亦主官非破財；金形面暗而須黃，又主財傾病至；拂左拂右，懼內之人；開叉開歧，運滯之輩；上密蓋口，洶滯時鈍；下密而為，刑克運塞；雙分燕尾，晚境淒涼，主刑克破財；密號胡連，中年混純；帶焦黃而血結，火燥血熱為病，若秀潤而身安；面紅須赤。因官非而大破資財，須燥面灰，因火傷而大傷為業；須密、眉帶黑子，水中渰；須黃、面黃、帶紅筋者，火中喪；嫩幼而清渭，官宦必享，庶人亦福；粗硬面不索，性情剛，硬暴，智識愚蒙，倘若過少而堅硬無防；明白鐵線，少流不防健硬，過多而牽連鬢腳，號日連胡格，皆忌；多者宜拔之，使少硬免迍遭，少者直求之，欲多似難，強至鎖喉縮頸，無非晚境貧寒也；如五縷清奇，亦是人間貴相也。

相顴秘訣 

顴為兩嶽，所以佐土星而行運也；無顴中運不發，縱有鼻亦為無輔，必須兩顴中聳有肉也。骨鼻有梁柱豐隆，准竅不露，準頭有肉，便是得配；忌露骨忌破，忌尖忌反，忌腫臃忌下，忌黑忌纏，忌邊高邊低，淚堂流破。
顴高則作事有權，顴低則作事遊移；無肉包則乖戾，有肉包則公正；太露主刑沖，帶破主壽夭；反則強悍，暗則刑劫；露骨則好勇為非，凹下則無權，偏則性情不定，橫則行為乖張，此相顴之大略也。
顴之氣從命門來，如鬢門閉命門，顴必瀉肉，改命門位，肉必複生，然後准有輔佐，此秘傳口訣不可輕泄。
相頸秘訣
頸為天柱，上承元首，下貫一身；宜分形局以定短長，以配肥瘦。
瘦人宜長忌短、忌筋，肥人宜短忌長、忌筋；筋露性暴，喉露性急；色黑多賤，色白多貴；圓潤而富貴並享，瘦削而貧賤可虞；傾則壽絕，健則壽長；頸後無肉多貧賤，頸有餘皮則顯榮。瘦人頸短壽必寡，肥人頸長財亦傾；頭歪者為之頸無力，壽有可虞；頭正者為之頸有神，福定然永；頭小頸大壽宜防，頭大頸小壽不永；綢喉財必滯，如條命必長；過長者清貧高為，班雜者性鄙貧寒；此乃相頸之準繩，理之現然易見者也。
相骨秘訣
骨為陽，肉為陰，不可陽勝於陰；宜豐隆聳起，亦要肉包乃貴，倘孤露則俗而不貴也。
骨之貴者多在頭上，從鼻上天中，名日天犀；從額上天中，名日伏犀；日月角為父母骨；虎角為龍虎骨；輔角橫人邱陵塚墓，為驛馬骨；從邱陵上項心過塚墓，為仙橋骨；從天中頂際分插左右山林，為金閡玉山骨；頂心有小骨挺起，名日玉環骨；頂上有圓骨若軟若硬，名日圓光骨；耳後有骨者，名日壽星骨；山林塚墓豐滿者，名日慕道骨；頂上高圓者，名日神佑骨；枕後有橫骨起者，名日玉枕骨；若彎上者，名日文曲骨；若三團者，名日品字骨；一團圓起者，名日金骨；孤露者，名日本節育；覆月樣者，名日金水骨。
邊城有骨起者，名日金城骨；堂有骨起至大庭，名日天柱骨；顴骨逢人耳，名日玉梁骨；顴骨入鬢，名日馹馬外馳骨；顴骨插天倉，名日富貴骨：仙橋金閡並起，名日周仙骨；山林骨起，名日隱逸骨；中嶽豐隆，名日神仙骨；施生頭角，名日晚福骨；施生頤領，名日晚富骨；諸骨俱宜肉包，不宜孤露；骨橫性兇暴，骨輕身貧賤；骨俗性愚蠢，骨寒多夭薄；骨露多刑沖，骨尖多蹇難骨隆主福壽，骨奇定忠烈，此骨相之大概也。
相身秘訣
身有三停，長短各宜得配；身有大小肥瘦，亦貴相宜。
自頸至臍為上停，自臍至膝為中停，自膝至足為下停；上停長主安逸，下停長主奔勞，木形身宜瘦；長不露筋骨；土形且莊重，背厚腰圓；金宜皮白肉潤皮鮮；火宜瘦硬，露骨起節；水宜肥胖，腫臃皮寬。諸形直白宜黃，忌黑忌暗；水形、本形黑亦佳。
胸宜平闊，忌窄忌狹；窄狹者。量狹識淺；乳宜堂大，珠多色黑、色紅俱利。主多子而貴；忌白、忌塌、忌破、忌小、忌毛；多毛以一二三條為玉帶，子貴而賢，過多則多生多克；心直平滿，忌陷忌拗，陷者心不足，拗者心有餘；忌尖忌突，心胸尖突名雞胸，主孤寒心多狡毒；肚上宜拗，坳則臍下有托，主人謙虛有福；忌飽忌脹，忌收忌瀉；肚上胞脹則腹下無托，主無結果；上若收若瀉，腹下無托，主無結果；肚臍宜深宜攔，深主有子而佳，攔朝主子無虛花有結果；忌卸，卸而不朝，子必無結局，虛花有防；腹下宜有帶有托，有帶有托是為有氣，主子結局，無則無結束；忌凹忌收，收凹皆無托之渭，主無子結局。
背宜厚宜豐，福壽富貴，並享三甲成也；忌陷忌骨，陷則無壽；露骨主勞疾病苦，又主無財福，腰宜平宜圓，主富貴福壽，忌折忌小，折則無壽，小則多淫。
小腳宜骨肉勻調，股宜長短合配，膝宜圓而不過尖，尖主犯刑；趾直而不過長，長則主勞；腳背忌露筋，露筋主辛苦無財；腳板忌無紋，無紋主賤；足毛宜軟宜光，軟光安逸，粗便勞苦。
臀宜肉宜肥，肥人無臀防子，女人無臀主賤；谷道宜有毛，有毛可聚財，毛多號淫；陽物宜小，大則淫賤，過長無子；陰戶宜軟，大無子養，太小主賤，寬主淫；陰毛宜少，男女同，陰毛多好淫；囊宜縮，腎帶皺如荔枝殼是腎水足，骨水足無病多子，且易成實；便宜散，散如撒珠；腋宜香，忌狐臭，凡有孤臭主夫婦無緣；膊宜平，卸膊主無擔荷，多貧苦，結局不佳，此乃相身之大概也。
相掌秘訣
大人相貌形容，必有定局如泥，肥瘦黑白以定形格，則今日之瘦者，未必他日不肥矣；今日之黑者，未必他日之不白宜；以此相人焉有不差者哉！況夫金木水火土，各有肥瘦之分：如以金論，則有大金小金之別，所謂庚金辛金是也；以木論；以火論；則有丙火丁火；以上論，則有戊土已土；是顯然肥瘦各一也。
又且有相生相剋，之殊乎甚矣，相面之不足定形局也；故掌屬先天，肥瘦有定，厚薄不移，相掌定形，此心鏡秘旨之真傳也。
掌有八卦，而最緊要在巽、離、坤三宮。巽主財帛，離主功名，坤主子嗣。巽為福，離為德，坤為祿，掌心為明堂；宜平宜坳，忌卸忌突，忌暗忌筋。
指為龍，掌為虎，指長固仕，仍求相配；木形之指乃長，其餘不能盡長也。紋多固妙，或少亦宜；木形之掌乃多紋，其餘不盡多紋也、肥人掌厚，瘦人掌薄；肥人掌密，瘦人掌漏指罅疏也。瘦人掌厚主吝嗇，勤儉生財；肥人掌薄無財；掌背豐而筋不露，身逸多金；掌心紅而坳不瀉，富足有餘；露筋者勞碌，露節者耗財；掌小者貴，掌大者勞。甲宜健，主有膽，甲如錘，主無能；節過大，主性懶；紋縱橫，主心雜，此掌中之大概也。
惟掌紋宜深秀，深者現秀不粗；成字、成令、成印者俱宜；無名指下有紋沖近刊位，功名必有正路異路；末指下有紋沖，異路亦榮；直紋多，人必聰明；橫紋多，人必心紛；指節多橫紋主清貴，直紋主清靈；乾位豐圓紋不破，祖業可居；坤位缺陷紋多沖，多貪花柳；紋溢掌旁多用，紅聚掌內運必通；掌宜配面，掌長者面必長，掌小者而必小，掌方者面必方，掌短者面必短，掌圓者面必圓，掌厚者面必厚．如不合配，定從生克以推詳也。掌又宜配身，亦如面宜配身，均同一理耳。故雲身瘦面宜瘦，身配面要配掌，能身面配，富貴辨精微。又雲頸短面長不利子，面短掌長不利財；身長頸短命必夭，膊聳頭縮壽早傾；身、掌、面皆宜配合矣。
又凡掌大者長者，粗者皆主勞碌之人；圓者、厚者、小滑者、軟者、不露筋節者，多是富貴之輩也，可不知乎哉。
相行動秘訣
行乃一身之舉動，形為之所流露也。貴人之行，氣從下降，力聚踵履之間，故身不搖而足不亂也；得一"重"字所以貴。
賤人之行，多伸縮無腰力，多偏倚無足筋力；夭人之行多軟弱氣衰，多輕浮，得一"輕"字，得一"浮"字；奔走之人不住趾，得一"忙"字，得一"急"字；狡人之行多過頭，頭下垂者先足後計算，狡毒之為；剛人之行多挺秀，拼死不懼，敢作敢為；商賈之行身重而足輕，爭圖利便之相；封君之行身重而足定，背厚臀圓有福之象；位小者行必搖手，力在股肱，急公奉上之象；位大者，行必身壯，氣藏胸背有威而又能自狀，多觀便識喻毫微。
相飲食秘訣
飲食憑水星，水星為祿堂，飲食之司也。
紅潤晚期，食祿必豐；黑小覆斜，衣食必薄；貴人飲食，易容受而吞咽無聲；所謂龍飧虎食；賤人飲食多連泛溢，溢而咀嚼有響，所謂豬給飧狗食也；鼠食者、夭折貧寒；雀食者，饑餓凍餒也。
食能兼人，地閣朝腹有托，大福之人；地閣不朝腹又無托，丐食之人；有食必病，皆因唇薄口小之人，無安皆是唇紅齒白之輩；噎食者，因須團口，故主胃寒；餓死者，因口反元，又遭絞破；服毒皆由白氣人，絕食皆由黑氣侵；口放飯流皆是賤人，齧骨咬筋亦同其類。
相血痣秘訣
血痣者，由五臟六腑而生，本心田陰騭而發也。故人必以有血痣者為貴，而黑痣不與焉。
血痣根心田，存心善者則生也；前有惡而後有善則生，前有善而後有惡則瘀；人能以善存心，血痣必起，起幹山體、塚墓、邱陵者主壽，而身得又得吉地；起於山鼻、鼻准者主貴；起於淚堂龍宮者，子孫顯；起於奸門魚尾者，妻妾賢；起於口旁者主祿，起於印堂者主貴，起於頂心者主成仙佛；起於手腕掌指者，主通神道；起於乳胸腹背臍陰者，主貴子榮身；於腋下者主通神遊，於足者主貴，起於目者主神視；血痣之生無位不佳，至於黑痣光于漆，藏於身者亦佳，而面部五官仍不宜有也。
相言語秘訣
言語關乎榮辱，輕則招尤，納則寡怨；泛言多露齒，狂言多口大；慎言多唇長，直言多齒齊；急言者多口薄，詐言者多齒小；好說便宜者，多口反；好說長短者，多口疏唇不蓋齒；當門齒大而齊，小狡不毒；當門齒小而斜，不謹不信；舌大口小，多言不了；舌小口大，言語急快；舌大多紋，言必合理；舌長者，言有根抵；舌短者，言無經濟；舌上黑暗，言無始終；有黑痣在舌主為言，舌內鮮紅者言必有中；語未出而舌先見，好語人非；語不已而頭下垂，心非口是；此乃相言語之大略也。
相前身因果秘訣
凡人形貌清古，氣清性毒，言根至理，有山林之趣，此自修行中來。
形貌古怪，舉止陰毒；言涉淫邪，有殺伐之心，此自精靈中來。
形貌瀟灑，舉動風雅，性惠氣和，有修煉之心，此自神仙中來。
形貌秀麗嚴肅，心性靈明，有虹霓之志，此自星辰中生。
形貌奇異，舉動急速，性慧氣則，言涉威福，祭祀之心，此自神祗中來。
婦人生得過於肖麗，好色貪淫者，此是前世花妖托生，斷無根祗福厚之格，所以主多夭折不貞，俗雲紅為薄命者此也。
相麻面詩歌
形體魁梧面有麻，眉清目秀更堪誇，再兼五嶽相朝拱，豈是尋常俗子家。
目有神光麻有氣，兩眉不斷多奇異，若還破印並鎖口，難許崢嶸成大器。
麻肥忌暗滯，宜明紫為氣精實；氣固麻色麗，氣散麻鋪陳間斷，方是貴氣麻也。
相忠孝廉節秘訣
何知真人忠貫日？五嶽相朝微露骨，眼神殺重氣逆生，膽大輕生牙黑實。
何知此人孝動天？眉清起伏又疏尖，發軟須輕神軒爽，唇紅齒白麵皮寬。
何知此人廉而潔？鼻竅微收眼不劫，陰鴛堂光印頗低，四瀆歸源水不泄。
何知此人節且貞？牙長齊大又堅拼，五嶽骨清俱有氣，神光不露定而清。
相富貴福壽秘訣
何知此人必大富？金木貼弓戊己豐，六府隆聳五嶽朝，眼垂背厚聲洪鐘。
何知此人必大貴？虎頭燕額伏犀鼻，眼睛黑漆口容拳，手長背厚腰直是。
何知此人必大福？五嶽朝元腰背伏，鬚髮清疏眼殺強，行動瑞莊大聚足。
腰圓背厚，腹垂有托，下須有索，是大福相。
何知此人必大壽？頭骨崢嶸腰直透，耳毛頸條一齊生，足定神清頂骨奏。
人之壽相要揣其眼神，眼神強者必大壽，病重者亦要眼神，神不衰不死也。
相仙佛鬼神秘訣
何知此人必登仙？山林骨起鼻准巔，兩眼碧光如寶鏡，婆心一片目無為。
何知此仙集凡塵？方瞳闊額貌無愁，手上希紋頭骨聳，神氣清灑色黃明。
何知此人必作佛？兩眉八字如薩薩，頭骨豐圓眼又慈，寒中若帶羅漢殺。
何知此人必作鬼？滿面暗黑如燥屎，陰騭無光險事多，定作餓鬼地獄無。
何知此人必為神？陰騭常光頭頂豐，腰直胸平背不折，定為剛氣喪天中。
相酒氣財色秘訣
何知此人色中喪？柳葉眉弓眼又暗，夾色傷寒眼下烏，婦人色眼雀斑甚。
何知此人酒中傷？鵝鴨位上有黑暗，面上通紅酒過傷，準頭紅白筋當禁。
何知此人貪而鄙？眉眼口鼻促聚是，錙銖必計鬥筲如，富貴中人亦可鄙。
何知此人多招氣？頸上骨粗暴戾至，眼突睛紅眉骨高，好報不平兼自恃。
相壽夭窮通秘訣
何知此人壽如松？腰直背豐頂骨隆，神清氣爽眉毛豔，耳毛頸條一齊同。
何知此人命必夭？唇翹齒露眼昏小，眉毛重濁額多筋，耳暗眼浮行動跳。
何知此人一生窮？背削肩尖不儘然，雨中雞形若相似，肉背屍行定乞兒。
何知此人運必通？神強色旺五官豐．海口河目鼻准配，行動端莊福祿從。
相妻財子祿秘訣
何知此人得賢妻？鼻梁豐起山根齊，天倉滿起顴平聳，唇紅齒白定相攜。
何知此人得大財？地閣朝元倉庫豐，兩竅不露顴准配，雙眉蓋目眼長縫。
何知此人必多子？人中深弓龍宮滿，兩乳多珠臍深攔，額上無紋天倉胖。
何知此人必食祿？口大唇紅齒又密，顴起准貫背又豐，城廓分清兩頤拂。
相鰥寡孤獨秘訣
何知此人老無妻？眉顴骨殺聲又嘶，喜怒不常眼帶淚，臥蠶魚尾暗無歸。
何知此人老無夫？雙顴橫面聲又粗，地閣尖削性情戾，鼻梁露骨氣嘈嘈。
何知此人幼無父？發重骨重筋額沖，翹唇反耳鼻露節，發尖沖印眉疊重。
何知此人老無子？滿面光浮滿面燥，淚堂浮腫或暗沖，地閣不朝又尖臀。
相奸頑憤懦秘訣
何知此人大奸雄？眼神不定語輕圓，坐弓立弓不安穩，兩顴起棱鼻似刀。
何知此人頑不靈？眉重壓目面骨粗，發際低弓耳又暗，神昏疏懶氣模糊。
何知此人能憤激？眼殺神強抑不得，顴骨高生鼻又高，仁義輕生氣霹靂。
相優阜凶秘訣
何知此人必做優？口大唇薄齒參差，面無城廓陰陽勝，掌粗而細額多紋。
何知此人必作阜？顴臃胸挺頭仰是，須密聲粗眼太粗，寒則主丐無疑矣。
何知此人為屠宰？眼赤眉粗骨又粗，談笑若臥無精神，額上多紋肉橫布。
何知此人必是凶？雙眉睛紅眉亂逆，睡中露眼聲破鑼，眉短神昏如醉癡。
相奸僧妖道淫尼淫媒秘訣
何知此僧必作奸？眼深眉濃骨法粗，腮骨露弓鼻起節，三世成勾鼻又烏。
何知此人作妖魔？滿面黑暗骨露多，睛紅須健神容酷，瘦削形骸氣不和。
何知此尼淫不正？面皮青薄眼不定，行動輕飄腳無根，含笑頻頻掩口吻。
何知此婦做淫媒？腳長身動語偏輕，手搖足擺頭多轉，眼色斜窺笑後聲。
相嫖賭飲蕩秘訣
何知此人必好嫖？眼向光浮面帶油，姣豔桃花堆滿面，唇紅齒白妓迷頭。
何知此人賭必輸？指節露弓掌罅疏，眉短顴高聲又破，掌紋溢外瀆生破。
何知此人必好飲？面色鮮潤神如昏，眼肉筋多鵝鴨脹，口闊牙齊食祿群。
何知此人好浪蕩？眉毛散弓額多紋，耳無弦棱鼻露竅，指禿神昏不顧家。
相局量寬窄刻薄善良秘訣
何知此人性寬大？印廣額闊鼻孔寬，耳竅口棱面憂廓，黃光滿面眼眶長。
何知此人性局蹬？七竅俱小容不得，顴高筋現難吃虧，些小事情遭性癖。
何知此人多刻酷？面皮青薄無些肉，性急露筋又露喉，眼深顴超山根伏。
何知此人心善良？眉毛疏細眼眶長，陰鴛堂光印寬闊，唇紅神定語端詳。
相安逸勞碌聰敏伎巧秘訣
何知此人身安逸？手足肉厚腰背平，印堂寬闊鼻顴正，口大皮松一世寧。
何知此人多勞碌？眉寒眼大頸又縮，面長腳長皮粗枯，骨重眉重魚尾複。
何知此人最聰明？目秀神清腦骨成，齒白唇紅鼻又正，印堂寬闊輔弼應。
何知此人多技藝？毛眉纖結眼光透。鼻長面長眼睛長，手軟如綿顴有勢。
相士農工設秘訣
何知此士發鼎甲？眉高耳聳伏犀鼻，翰林品格要滿灑，進士神剛而性介。
士之早發必系額聳耳，頭圓色。
何知此人為耕農？上停短弓下停長，眉目粗濃骨格老，面上多塵眼中黃。
為農而至富者，必須地角豐圓。為農而終貧，總必是三尖六削。
何知此人必作工？全憑一掌定其中，梓匠輪輿居下等，掌內稀紋指又頹。
工分良賤，良者眼有神而形長，賤者眼無神而形短。
何知此人必聽役？鼻小指禿肉必下，身弱神短有相兼，縱然魁偉亦店夥。
凡仆隸下人，切不可用，鼻大者，不肯聽人言使喚；凡合夥做生意，切不可擇鼻小者，主無大財。
相女人八字秘訣
敬 -- 見可敬者，貴壽而多男也。（有威、有媚、有態，精神端肅，聲音也諧，坐視平正，得純相之氣故也。）
重 -- 見可重者，貞潔而福澤也。（精神肅穆，舉止端莊，腰員背厚，面方胸闊，聲清重頤，言語溫柔，雅淡肅然，有不可犯者）
喜 -- 見可喜者，邪蕩而易誘也。（多風流媚態，令人有所思也。）
輕 -- 見可輕者，貧薄而賤妖也。（行若蛇，坐若斜，語癡，笑意情奢。）
畏 -- 見可畏者，剛強而欺心也。（聲殺面橫，額闊顴高，雀步蛇眼，似男子氣象。）
恐 -- 見可恐者，刑克而惡極也。（三顴者丈夫聲，蜂目狼顴。）
惡 --見可惡者，醜、陋、怪、臭、硬也。（醜者，蠅面龜胸，唇抓齒露，眼白多，鼻孔仰；行如走奔，聲破，此之謂醜也。陋者擺手搖頭，咬指斜行，仰面偏顴，衣不稱體，此之謂陋也。）怪者，顴高眼深．發短指齊，目凹辰須；臭者身臭口臭，陰臭狐臭也。硬者，骨硬、心腸硬、聲音硬，此必男轉女身。）
駭 -- 見可駭者，螺紋鼓角脈也。（螺者陰戶內旋，有物如螺；紋者，竅小實女也；鼓者，無竅如鼓；角者，陰內有物如角；則陰挺挺也。）
相女人凶相淫相歌
大凡淫婦之相，每於舉動行為，言語飲食之間，總有一番矯操造作處，是為淫婦無疑。
女人捲髮不相宜，行路昂頭一字眉；鼻節顴高唇又展，刑夫三兩又刑兒。
桃花滿面眼流光，手搖搖頭軟腰妝；剔牙啄齒提衣領，側倚門前任四方。
雀步蛇行狗蚤跳，一行一步把頭搖；路上行人忙掩面，與人私約度良宵。
天庭窄狹發侵眉，頭角粗黃口角垂；眼下肉堆無肉起，貧窮一世又無兒。
女子仰面更昂頭，口鼻生須不自由；發垂眉粗腰又弱，隨軍隨賊走他州。
低頭含笑是娼淫，手掠眉頭又看身；坐上頻搖低唱曲，偷情男子作夫親。
赤日黃晴為育優，胸高額凸皺眉頭；口如吹火牙如炭，一世孤伶一世愁。
人中平坦子難成，況雙龍宮有破坑；眉粗殺重唇色暗，深眼凸額養難成。
手指如錘節又疏，乳頭不黑受奔波；臀重無腰行步急，不為娼婦亦姨婆。
口小齒細眼微微，足動頤搖聲又嘶；斜視頻嗤鼻孔依，貪淫好色老須為。
面無華色聲又破，顴高發重夫先過；縱有兒生恐未真，性情堅硬急中錯。
女人善相兼有德
頭圓額平，骨細皮滑，唇紅齒白，發香發軟發幼；眼長眉秀，指尖掌厚紋細密，聲清寡言笑；行緩而正。坐臥端靜，神清氣和；豐碩重頤，背圓腰平，腹垂胸闊肩圓，面如滿月；乳大不垂，臍深有托，身白過面；齒大而齊，鬢薄烏潤，骨肉勻稱，身上馨香。
女人惡相淫相
顴露骨而太高，結喉露齒；蓬頭亂髮，蛇行鼠步；眉連發粗，鼻上生節；勾鼻露孔目露四白；額上有紋，雞胸狗肚；眼筋多纏睛，雄聲焦烈；生須生痣，下唇過上唇，上唇大厚；斜倚門前、側目窺人；未講先笑，行走頭嫋，整衣弄鬢，停針皺眉；搖身唱曲，發黃無眉，而多班痣，有眉無威。
人中平滿，眼下肉枯；龍宮衝破，口如吹火；女生男相，眼深骨粗；唇黑口大。無牙額凸；面黑聲洪，兩眉豎起，見人則笑；鷹視狼顧，羊飧雀步；舌急口快，面色青烏；眉棱骨現，陰沈不聲；作事乖張，行坐若思；頭垂暗點，聲焦眼斜．聲急眼酷。
眼光如豔，面帶桃花，面光如油，口大無收什；陰戶毛如草，陰戶硬無肉；面滑身澀，喜怒無常；一搖三擺，盼前顧後；坐立不定，夢中多驚，皆淫惡之相也。
女人為育生死吉凶
女人面赤黑，定知有為厄；唇齒不能蓋，為中多事故；女人面上黃，懷孕必安康；左掌青紅男，右掌青紅女，明豔生為易，枯稿難生育；左肢先動男，右腳先動女；回顧分左右，三陽青色子，如若三陰紅又決是生女。
女人過於肥者，主無子；過於瘦者，主刑克；過於高者，主刑克；女人眼露、唇抓、齒露，主為厄；掌中震位黑皆然。
相命宮法
命宮在印堂。直平圓有光，兩眉不沖吉，忌眉連，忌眉堅；忌眉逼，忌紋沖，忌中正位斷。
相財帛宮法
財帛宮；上停在天倉，宜滿宜圓；忌天倉陷，忌紋沖，忌發閉，忌缺陷。
中停在在鼻及額，忌破顴，忌龍宮沖，忌眼露，忌山根無氣貫，忌戊土骨露；忌金甲二櫃削薄，忌井為大露孔，忌眉不蓋目，忌須過命門；忌缺當門齒，忌面紅，忌准紅。
下停在地庫，宜地骨朝，宜口紅潤，宜不缺當門牙，宜須烏潤清疏，宜兩顴豐滿重頤頷；忍無地閣，忌口角反，忌須困門，忌波池、鵝鴨陷，忌口小、口薄、口黑，忌須密、須硬、須焦，鎖喉須，開燕尾，須開叉。
相昆玉宮法
昆玉宮在眉。宜疏秀、彎長、有彩；忌豎毛，忌尾反，忌尾散尾短促，忌逆生，忌異色，忌黃薄；長秀起伏，兄弟和睦；短促疏散，兄弟欠力；反生堅毛，刑克不睦。
相田宅宮法
田宅宮上在山林，中在兩眼，下在地閣。
山林豐滿有氣，祖業可居；眼凹深色，獨自創業有限；地閣隆起特朝，終身豐足；眉高則創業阻，須密則晚境憂；天倉衝破，祖業縱有必敗；地閣不朝，晚境田莊必敗。
相子嗣宮法
子嗣宮在眼下龍宮位，名日淚堂。衝破子女多形；宜龍宮滿，色黃明；人中深，地閣朝，奸門滿，額無天羅紋沖人奸門；眼眶木烏鴉，不深不暗；須不密硬粗焦，乳多珠毛，乳頭不破，濟深向上，腹有托，皆豐腰厚不陷。
忌天羅紋，多主妻難為子；忌奸門陷黑，主妻病少育；忌眼陷烏，生少子；忌眼下臥蠶有羅網紋，主養他人子；忌眼下蠢肉起，忌淚堂衝破，忌人中平滿，忌眉加羅漢，忌壽紋過多，忌面色青藍黑暗，滿面斑點；忌乳破無珠，忌乳多毛，臍淺無攔；忌濟下垂，忌腹無托，忌雞胸。
訣雲：淚堂暗陷於嗣多傷，三陽光滿兒女成群；龍宮暗陷奸凹，雖生少育；口如吹火人中平，到老無幾；兩眉垂下多生女，兩眼尖長主貴男；臥蠶黑暗又多紋，義男先而有損；兩顴黑陷又帶破，於嗣得而難全；唇光者，子少而身不壽；濟仰者，子早而必無災；血痣頻生，子亦冒隆而又貴；乳珠多聳，子亦結實而少虛；多毛者，主於嗣多生而多可；乳毛少，主子嗣足而少刑。
相奴僕宮法
奴僕宮居懸壁位。宜地闊朝元。頦圓頷豐，口大唇紅；棱角朝上，兩顴有勢者吉。
忌地閣反，口反、口小、牙疏發密；兩顴缺陷，顴偏准偏，皆不利於奴僕也。
訣雲：圓頗豐頤，侍立多而心腹；唇丹口闊，奴僕盛而心忠；呼聚喝散，無非眉重須密；人中無須多怨謗，地閣歪斜狡猾遲。
相妻妾宮法
妻妾宮居奸位。宜光潤豐滿，無痣無紋，無筋無破告。忌凹陷，忌黑暗，忌多筋，忌眉棱骨起，忌眉毛沖；忌山根斷，忌眉黃薄，忌准無肉，忌有十字紋，忌華蓋紋沖；忌破顴，忌發粗硬。
訣雲：奸門豐妻妾賢能，凹陷黑暗妻防為死；顴骨插天倉，因妻致富；鼻頭圓有肉，得妻掌財；魚尾多生妻必克，奸門破陷無幾婚；生離死別，無非無非奸門陷而眉骨高；妾奪妻權，無非右眉豎面左眉伏；頤侵顴，眉壓目，妻妾弄權；右眉豎，奸左黑，妾攘妻位；奸門紋成十字，妻妾死於非命之中；山根紋成八字，薑宮定有刑克之患；妻防為死，山根年壽有線紋；妻子患無成，華蓋多紋沖本位；顴骨起鋒妻必克，奸口多筋必災；亂針沖印，妻必刑；年壽起節，薑隔角；眉尾婆婆妻妾多，天倉太陷妻嗣欠利；奸門青黑訪小為，顴骨太高防難為。
相疾厄宮法
年壽為疾厄宮。山根宜豐滿，有梁柱有肉，色鮮明無斑點清紋則吉。忌削、忌低、忌紋沖，忌起節、忌山根斷，忌色暗斑痣。
訣雲：瑩然光潤總無災，年壽豐隆亦免劫；紋青色暗宿疾纏，薄弱露骨瘦塔疾；青暗年壽不久病來，枯骨尖科身疾苦；準頭痣弓主痔病，年壽暗黑主血災；山根青黑催屍殺動，必防將死到來時；鼻位塵埃無法殺，倘加占病在垂危；口汞暗烏將終絕，盧醫扁鵲亦難醫。
相遷移宮法
遷移者位居五嶽，分乎四方，面亦如之。相若南嶽佳，則宜南向之宅；北嶽佳，則直北向之宅；東西亦如之。動取馬位辦加之，床位亦加之；東南、西南、東北、西北四隅位，宜從天倉、懸壁部位看，倘此四角陷缺，則坐宅、床位、馹馬約不宜向南也。至如問馹馬動否，動之吉凶否，則獨從馹馬上看；明則動吉，暗則動凶，暗主不動。
相官祿宮法
鼻為官，口為祿，印堂為印，兩顴為權，額為貴人，俱官相配。其餘輔弼、耳目、頤。法令，一概推詳，然後始辨官祿之大小升降也。倘鼻破鼻斷，顴偏眉壓，目反地閣不朝；須困口聲破，眼露准紅，唇黑倉庫木豐，面多斑痣，須連俱忌。
相福德宮法
福德上居天庭山林位，起則主祖山風水發；邱林家墓亦然，有起則為風水所催；又居邊城天中位，起則主有夙根，得神力祖德扶持護吉也。又居兩顴，主家運；如顴沖色暗，必因家運不吉；倘有黃明白色，不沖不破，是家運興也；又居臥蠶眼下處，主心裏，如心田好，必起臥蠶形，是心田發也；否則多黑暗靈沖龍宮，或起蠢肉，或生斑點在龍宮位。
相相貌宮法
相貌之法先相掌，次看身，三看面，四揣杭骨。有福之相，掌則潤秀軟，否則粗硬薄削；身直不露筋骨，肌膚潤澤乃為有福；否則露筋露骨，肥瘦俱不合格也。
至相其面，先從五嶽觀看，五嶽豐者為富；次從四瀆觀看，四瀆成者為貴；再分三停，額至眉為初年所主，有輸可行；眼至准為中運所司，有顴可用；人中至地閣為晚運，額與兩頤俱要均全；須為晚福，吉凶直判於斯；眉為少年，可否亦從此斷。
訣雲：鬚眉為男子之威，密濃多滯；眼睛為一生之殺，暗昧亦衰；骨法不宜暴露，肉色不宜腫浮，精神最宜清爽，色澤最宜黃明，此乃相貌之大概也。

相色秘訣
色者飾也，現於外者也。色有一日一變，有數日、數十日一變；大抵以久凝為實色，則可以定吉凶。
然已凝為實色，則必見效驗，然後乃散，既散無複再見也。倘有見了效驗而仍不散者，主事還有複見，故不能聚然散也，祈細心體認焉。求功名宜額上黃光，印堂紫色，兩顴明潤，眉中旋豔則利，暗不利；求子嗣宜三陽明潤，黃明色在臥蠶，或紫氣在印堂佳，暗不利；求財帛宜準頭明潤，年壽有光明氣則大財，無論黃紫均吉，暗不利。
求升遷宜五嶽有紫氣，天庭有黃明色，或馹馬有黃明色，俱主升遷；倘馹馬位暗，印堂位暗，主降謫；色白主丁憂。求馹騏馹馬主得財，黑主疾病，暗主死亡，又防水厄盜賊，白色在印、在額主孝服。
青色在山根主憂，主火災濃血；青在三陽主子災，赤色在山根，主火災濃血；赤在兩顴、在印主官訟；黑在命門、在準頭、在口主死，黑在天庭主死，黑在兩顴主刑子，黑在奸門主刑妻，黑在三陽子死。
黃色在天庭主升官，黃明在三陽主得貴子；黃明在準頭主財，黃色宜黃明，而不明反生災病。
藍色滿面主欠陰德，有陰毒事見；紅在印堂主訟，紅在兩顴主是非劫財，紅在準頭主劫財，紅在年壽主血疾；面帶紅色者，主火災，財散喪身也。
相掌秘訣
掌中噴血，財帛豐盈；掌中生黃，家有死亡；掌中生青，定有憂驚；掌白不潤，時運未榮；掌色乾燥，財帛有劫；掌中烏鴉，病上有差；黑色為烏鴉。掌中紫色，財祿兼至；掌中卦暗，求謀未遂，掌上紅黃，財貴來忙；指上光潤，時運將通；指上色暗，時運仍滯。
面上氣色推詳月份
正二月是寅卯屬木，宜參右耳右顴，次看鼻，鼻乃一相之主；又看額，額乃大中貴人，姑無論黃明、黃光。紅明、紫氣、青潤俱佳，總宜潤者為貴，暗不利，不必泥春屬本定青色也，餘仿此不復贅。
三月成，六月未，九月戌，十二月醜，俱屬土；宜先看鼻姑無論何色總宜黃光不暗，年壽頭山根知之則佳，再相顴可也；如火、紅、青不利，紫黃而明者亦佳。
四月巳，五月午，屬火；宜看額，次看鼻，總宜紅黃紫色乃佳，餘不利。
七月申，八月酉，屬金；宜看左耳，次看鼻。額，若得耳無暗滯，鼻、額通明，無論黃而明者乃佳，白而生色如佳，金不利，紅防劫財。十月亥、十一月子，屬水；宜看目、唇，宜色鮮、紅潤者，細宜黑色清潤，再看鼻額，若得其光明四透則佳，俱無論紫黃而明固佳也；至若黑而枯不利，青亦然，不必泥青宜春，紅宜夏，自宜秋、黑宜冬，黃宜四季也。
看氣色亦扣准節令，至緊先開部位吉凶，然後乃看；氣色佳而部位不好，可保救一大半；若部位佳而氣色不好，則刑動終有不免。
至如掌色，不論月份，總要紅黃、紫而光明透亮者佳也；面色最忌紅，凡水災、身災，官非、口舌、刑克，都有防者。
相命宮氣色
印堂赤色如絲，在命宮或起點如麻主訟，重則囚禁，黑枯如灰主死，青色如銅主禍；至白色主喪服，父母刑傷；無父母，主兄弟妻子；黃色主稱意事。
相財帛宮氣色
鼻屬土，氣色忌青；黃色主發財喜慶，青色主疾病、憂患、劫耗；赤色主訟、膿血；意黃赤並見主訟得財，白色主孝服破財，黑色主囚禁財散，黑散準頭主死。
昆玉宮氣色
眉要光潤，青主兄弟有災；黃主喜，黃左主進田莊，黃右主進田娶婦；赤主兄弟不和，白主爭訟，或損傷手足；黑主刑兄弟，事有暗昧不明。
田宅宮氣色
天倉、地庫豐滿黃明，忌昏暗；青主官非，黃主為盛，黑主為空，赤主訟退業，白主丁憂；白氣如粉主死亡，紅主成田宅，黃明主加官。
男女宮氣色
龍宮位宜光潤無，紫色生好男女，赤色主為厄有驚，或口舌膿血，青左主生男，青石主生女，青枯主子女刑克，輕由於病，百不稱心，黃主兒孫有慶，黃紫主生貴子，白主克子女瘟疫、水厄，黑主男女恐哀，紅黃主喜。
奴僕宮氣色
地闊氣色青，主損傷六畜，奴僕走失疾病；赤主奴僕口舌，光明圓潤主進財、牛馬：紅潤主進奴僕，白主奴僕、牛馬損傷，黑主牛馬不利。
妻妾宮氣色
魚尾奸門位，青主妻妾病，赤夫婦口舌膿血，有孕主防為難；自主妻私通、刑妻，黑白主夫妻男女悲，破財損肢，肢體分離；黃色主和諧。
疾厄宮氣色
山根氣色青主憂驚，赤防重災膿血，白色主妻子悲，又防手足傷．黑主自身病，百不稱心，紅黃紫喜。
遷移宮氣色
天倉、邊地、駟馬、山林、發際，黃明主財喜貴人，利動，官升名就；赤主是非驚恐官訟，自主奴馬走失，手足傷；黑主道路身亡，出外防死亡水厄，黃利。
官祿宮氣色
天庭中正位，黃紅主升官，得名得利訟有理；青主猶疑，公訟有連，在官百事不稱心；主刑獄災厄，因訟傾家兵傷；黑主降謫瘟疫，黑如磚瓦色，生死於牢獄枷鎖。
福德宮氣色
天倉地庫位，青主憂疑驚，家宅不安；赤主是非．又主酒食；白主災疾，暗主耗；黑主道退憂疑，紅黃吉。
相貌宮氣色
相父母官，日月角青，主父母猶疑，口舌相傷，黑白主亡，紅黃主親有慶。
氣色詩
白主孝服紅主訟，瘡痍破財變為紅；火珠焰發火災見，青驚黃病黑死亡。
火珠者紅色如朱，形見於面部、頭額，主火災退財也。凡病人病重，而氣色大好者，必死；所謂殘燈複明也。病人準頭直至年壽上口青色，雖四嶽仍住者。亦必死。土主生髮，土枯必死；口生飲食，青在口，主絕食必死。
改額改鬢秘訣
人面如風水，故有五嶽四瀆之分，鬚眉鬢髮如山林樹木；風水結穴，常有因山林樹木閉塞。峰巒明堂水口，諸位而不發者；人相亦如之，豈風水之山林樹木可改，而人之鬚眉鬢髮，閉寒生氣獨不可改去乎，故亦宜改之也。明矣。但世人昏昧，不慢動以相由天定，決不可改，誠大謬矣；多曾見有善人，因鬚眉鬢髮閉塞生氣者，柔力行善事，忽然脫去，送邀天佑省；亦有善人，忽遇異人點破，改去獲吉者，豈真謬乎哉！但只可為善人點化也。
至額尖沖印，發腳閉日月角，馹馬位元發生鑽毛，發腳無分合，宜改，不然則刑克定見，改則吉。眉生箭毛直堅，眉毛或上生角，或鑽毛或粗濁壓眉宜改，不改則刑克定見，改則吉。眉宜配目，剛柔相得乃佳。須忌連鬢，忌困口，忌鎖喉，改則吉，不改大凶，食官祿最忌此鬢連鬢，及困口鎖喉者也，鬢忌過命門，過命門者有三凶，命夭、貪淫、刑克，宜改；不改必礙相，薄者得此必夭，相滯者得此必困，相孤者得此必刑，主無子；相淫者得此姦淫。
發忌連年，一生無運而愚，宜改，否則凶。
改鬢有五行
凡金宜圓，木宜直，水宜曲，火宜尖，土宜平；若不參五行生克之理而改易之，必主大凶，善者得金乃改不善者，雖萬金莫與改也，否必有夭殃焉。又改額眉鬢，各有分寸。宜將日訣勿忘。
金 木 水 火 土
改乳毛訣
凡乳旁之毛，以一二條為玉帶，其色軟而烏者是也。有此毛必多子，若多硬毛，多生多克，子欠得力，又主無子；求子者，倘多乳毛宜將硬毛速拔去，複生複拔，止存近胸位者留一條存。仍要黑軟者方可，如此不過五年內，可生二子矣。倘色全無烏乃軟者，須全拔去，亦主五年內得三子焉。此是秘訣不可泄漏也。
胸毛腋毛訣
胸之內屬心，胸毛多主人心亂或淫欲。宜拔去，有軟而烏者存一二條，主多智慧；腋毛多主淫，無毛主壽不永，亦無子。陰無毛同。
論陰毛訣
男女之陰上多毛者，主淫；女人淫毛生如人字，主邪而無子，軟疏者正。
相有五不看
飲酒後不看，酒氣入眼吉凶難分。
色欲過多不看，氣色青暗吉凶難分。
暴怒後不看，青藍滿面陰騭難分。
人多不看，難分注。
自己有事不看，心不在蔫視而不見。
相有三不靈
無運者不可謂無，恐他尋死誤我陰德。
兇暴者不可說明，恐他忌我看破反遭伊害。
命將盡者不可直說，恐他自己心慌而家人婦子悲傷，於我實屬無益。
此書有四秘
一秘無刻本，二秘永不傳，三秘口藏秘，四秘改形神。
此書有五禁
禁傳不忠不孝，禁傳作惡貪婪，禁傳不行贄禮，禁傳得寶忘師。禁傳輕泄所授。
此書有三奇
一奇愚人可學，二奇不記而靈，三奇愈學愈精，變化莫測。
審斷決獄秘訣
審斷決獄，人之最難，非明如鑒空，似難判別是非也；故人之欲得情為者，必須以計透之，使其自知自認，此上策也；然計非平日聰明有餘者，何能捷也；茲有一法錄便觀之，似非計而實計之，也姑試列陳於後焉。
凡有過法，宜傳齊原告。被告一齊到案跪下，於不問訊之先，始坐堂之時，為官者肅威嚴正，衣冠尊瞻，視在案上，將威風亂拍者，喊打幾百幾十、做出大生氣狀；不指明打者原告，打者被告、止系糊糊混混罵去；彼受屈者，定然噴激其實，是必腰直頭昂，或突睛揚目，或面赤眼紅；若有不服之意，此是受屈者也，誣告者，定然驚惴，只欲害人誠恐自害，立即受打，寧然面青有恐懼之色；是必頭垂俯伏，氣喪膽驚，有畏縮之態；此是誣告陷人者也；得此形神，一審下去摻券而得，是非曲直判然，此一種神機也；熟極生巧，有變通隨時之妙，用之者當善法焉。
一見必靈格
看拳定法
八卦宜滿，明堂宜深，掌紋宜秀，掌色宜鮮。掌直有肉，掌背宜厚不露筋骨；賓主宜配，指節宜不露，指肉宜明嫩。
掌紋深秀，成字、成印、成令俱宜；紋溢掌背主破耗，紋沖四指主功名，紋亂坤位主好色，紋亂巽位主破財。
"開"門紅潤，出入求貴用兵吉；"生"門、"休"門皆然。
"傷"門暗，必然刑劫，諸事不利；"杜"門青暗不利出行，大破財；"景"門青暗，出入須防災盜；"驚"門青暗大驚恐；"死"門青暗主死。
一見必靈格
論要妾宮
顴插天倉，準頭豐滿，主得妻員；唇紅齒白，梁柱成，好門滿，主夫妻有祿；額削紋多覆者，主少年寡偶；奸門陷，色青暗者，主中年欠祿；奸門青主妻病，奸門暗主為厄；山根斷有橫紋，主防妻；眉毛婆娑，主多妻妾。
論財帛富
五嶽成者必富，五嶽相朝並無缺陷。且以四讀不泄氣，梁柱有肉，山林有氣，主大富；三尖六削必窮。掌背肉厚不露筋者必富。
論子息宮
地閣朝，背有肉，必享子誥封；龍宮位滿，眼不深陷，額圓無劫紋，人中深，地閣朝，必主好子多成；法令太深主無子嗣，法令逼于水星位者，亦然；龍宮黑，主無子；須八字燕尾須也；主無子，肥人無臀主無子。
論官祿宮
四瀆成者必貴，頭圓有角，功名早成；鼻顴有氣，官祿中年發為；祿堂紅，大牙齊，一生官祿不斷；反此皆忌。
察相篇
左傳曰，周肉史叔服如魯公叔，教聞其能相人也，見其二子焉，叔服曰谷也，食子誰也，收子穀也，豐下必有，後於魯國○杜預曰，豐下謂方面也。
漢書曰，高祖立濞為吳王，已拜上相之曰，汝面上有反相，觀後五十年東南有亂，豈非汝耶？天下一家慎無反。經曰：眉上骨鬥高者，名為九反骨，其人恒有包藏之志；又曰：黃色繞天中，從發際通兩基，其兩眉下各發黃色，其中正複有黃色真下鼻者，三公相也；若下賤有此色者，防殺君父；由此觀之，以相察士，由來尚矣。故曰富貴在於骨，憂喜在於容色。
經曰：青主憂，白主哭泣，黑主病，亦主驚恐，黃土喜慶，凡在此五色，以四時判之。春三月；青色主，赤色白色國，黃黑二色皆死；夏三月，赤色主，白色黃色皆相，青色死，黑色囚；秋三月，白色主，黑色相，赤色死，青黃二色皆囚；冬三月，黑色主，青色相，白色死，黃赤二色囚，若得其時色，主相者吉，不得其時色，主相者凶。
成敗在於決斷，以此參之萬不失一；經曰：言貴賤者，存乎骨格；言修短者，存乎虛實；經曰：大人喘息者，命之所存也；喘息條條，狀長而緩者，長命人也；喘息急促，出入不等者，短命人也。又曰：骨肉堅硬壽而不樂，體肉要者樂而不壽。
言靈性者，存乎容止，斯其中體矣；相人無視其面，面有五嶽四瀆；五嶽者，額為衡山，頤為恒山，鼻為嵩山，左顴為泰山，右顴為華山；四瀆者，鼻孔為濟，目為河，口為淮，耳為江；五嶽欲聳峻圓滿，四瀆欲深大，崖岸成就，五嶽成者富人也，不豐則貧；四瀆成者，貴人也，不成則賤矣。
五官大府
五官者，口一、鼻二、耳三、目四、人中五；六府者，兩上為二府，兩府輔角為四府，兩顴衡上為六府；一官好貴十年，一府好富十年，五官六府皆好富貴無雙，左為文右為武也。
九州八極
九州者。額從左達右，無縱理不敗絕，狀如覆肝者善；八極者，登鼻而望八方，成不相傾者為良也。
七門二議
七門者，二奸門，兩闕門，兩命門一庭；二儀者，頭圓法天，足方象地；天欲得高，地欲得厚；若頭小足薄，貧賤人也；七門皆好，高貴人也；總而言之，額為天，頤為地，鼻為人，左目為日，右目為月，天欲張，地欲方，人欲深廣，日月欲光明；天好者貴，地好者富，人好者壽，日月好者茂。
上停為天，生父母貴賤；中停為人，主昆玉妻子仁義；下停為地，主田宅奴婢，畜牧飲食也。
若夫顴骨縱起，膚色潤澤者，九品之候也。
又回，腰腹相稱，臀牌才厚，及高視廣步，此九品之人候也。夫色須厚重，腰須廣長；故經曰：面如黃瓜，富貴榮華，白如截指，黑色如漆；紫色如棋；腰廣而長，腹如垂囊。行如鵝龜，此皆富貴人也，凡稱夫公候將相以下者，不論班品也。
輔骨小兒，鼻准微端者八品之侯也。又曰，胸背微豐，手足潤澤，及身端步平者，此皆八品之侯；夫鼻須洪直而長，胸脾須豐厚如龜形，手足色須赤白，此皆富貴人也；故經曰：手足如棉富貴終，手足厚好立使在旁也。
輔角成棱，倉庫皆平者，七品之侯也。又曰，胸厚頸粗臀勝傭均，及語調顧定，此皆七品之侯也。夫頸須粗短，手臂須纖長，語須如笙鳳，此皆貴相也。放經曰：牛碩四方，富貴隆昌，虎頭高峙，富貴無比，象鼻高廣，福祿長厚，犀頭律宰，富貴封爵，駝頭蒙洪，福祿所鍾，虎行將軍，雁行大富也。
犀及司空龍角纖直者，三品之候也。又曰：胸背極厚，頭深且尖者，及志雄林柔者。此皆三品之侯也；司空從發際直下，次天庭是也，龍角在眉頭上也。
頭頂高深，龍犀成就者，二品之候也。又曰，額角奇起，支節合度，及貌架性安者，此二品之侯也；夫容貌慷慨，舉止汪洋，精爽清澄，神儀安定；言語審諦，不疾不徐，動息有恒，不輕不躁，喜怒不妄；發趨含合物，宜聲色不變，其情榮枯不易，其摻此謂神有餘者；主得貴位，四倉盡滿，骨肉角俱明者，一品之侯也。頭頸皆好，支節俱成，及容質姿美，顧視澄澈者，此皆一品之侯也。
似龍者為文吏，似龍者其貴，龍行者三公也；似虎者為將軍，虎行者為將軍，馴馬骨高為將軍也。
似狗者，有清官為方伯也，似猴者大富貴，似鼠者惟富而己，凡稱似者，謂之動靜，並似之若偏似一處，乃貧寒者也。
天中主貴宗滿者，為官祿也；天中最高近發際，黃色上人正角至高廣，參駕遷刺吏牧守；黃色如日月，在天中左右等天子也，黃色出天中圓大光重者，暴見天子；經年及井竇有功受封誥，有黃氣如懸鐘鼓，三公之相也；又發黃氣如龍形亦受封也，四時官氣發天部，如鏡光者，暴貴相也。
天庭主上公大丞相之氣，天庭直下至天中有黑子市死。
司空主天官亦三公之氣，司空直下至天中惡色．主上書大凶。
中正主群僚之氣，平品人物之司也。中正直下次司空色好者，連官轉職，若司空中正發赤色而歷歷者，在中正為縣官在大庭為郡官州縣，蘭台尚書，各視所部也。
印堂主天下印綬，掌符印之官也一印堂在兩眉間，微下眉頭少許，次中正，發赤色加連刀，上至天庭下至鼻准為縣令，直闕庭發色者長吏也。如車輪與輔角相應者大貴，印堂一名闕庭也。山根平美，及有奇骨伏起者，為婚連帝之輩也一山根直下歡印堂。亦指有勢無勢也。
高廣主方伯之坐一從大中橫列至發際凡七名，高廣位在第三，高廣忽黃色如兩人捉鼓者，將軍相也。
陽尺主州位之官一橫次高廣位在第四。陽風亦主少出方伯，有氣憂遠行也；武庫主兵甲典庫之吏，橫次陽尺們在第五。
輔角主遠州刺史之官一橫次武庫位在六。骨起色好，主黃門舍人之官也；邊地，主邊州之任色好，主黃門舍人之官也；邊地，主邊州之任一橫次輔角位第七，有黑子落難為奴也。日角主公侯之坐一從天庭橫列至發際，凡八名，日角位在第一，平滿充直者宣官職。
房心主京輦之一橫次日角在第二，房心左為文，右為武，骨起宜作人師。黃色見房心，上至大庭為丞令，直見房心而光澤者，召為國師也。
馬主急疾之吏 -- 橫次位在第七，驛刀好色應印堂之。秋冬得官也。
額頭主卿寺之位 --
從印堂司空，橫列至發際凡八名，額角橫次位在第一。色紅黃大吉昌也。上卿主帝卿之位-橫次額角上卿，躍躍封卿大樂。虎眉主大將軍--從中正橫列至發際九名，虎眉橫次位在第二，發青白色者應行也。牛角主王之統師小將一橫次虎眉位在第三，亦主侯食祿，成角者更勝於肉也。元角主將軍之相一橫次位在第五，無角者不可求官，凡欲知得官在任久否，先視年上發色長短，發色長一分主一年，二分主二年，以此消息則可知也。有惡色間之者，主其年有事，白色遭喪，赤色彈奪，黑色病，清色獄厄；天中有氣橫於者，無官也；然官色已久忽有，死厄；色間之者，代人死也；若年上有好色如連山出雲雨，處處皆通則無慮，不速發；發際有黃氣，為已得官，若黑氣未也；有黃氣如衣帶發額上，遷官益祿也。
夫人有六賤，頭小身大為一賤一又曰額上陷缺，天中霪下亦為一賤。經曰：額促而窄，至老窮厄，蛇頭薄曲，糟糠不足，蛇頭平薄，財物零落，貉頭尖銳窮厄無計。
目無光澤為二賤 -- 又曰，胸背俱薄亦為。二賤，經曰：陷胸薄尻及猴目，皆窮相也。
舉動不便為三賤 --
又曰，音聲雌散亦為三賤，經曰：語聲卿卿面部枯燥，面毛戌戌成無風而塵，皆貧賤相也。夫聲之惡者，塵濁飛散，細嘎聊亂聲。去則若盡，往則不還，淺亂澀細，沈濁展弊；舌短神強，謇吃無響，此惡相也。夫人不笑似笑，不瞋似瞋；不喜似喜，不畏徹畏；不醉似醉，常如宿醒，不愁似愁，常如憂戚；容貌缺乏，如經痢病；神色悽愴，常如有失；舉止張惶，常如趨急；言澀縮若，有隱藏體貌，低催如遭淩辱，此並神不足也；神不足者，多牢獄厄，有官隱藏而失，有貶逐而絀者也。
鼻不成就，准向前低為四賤 -- 雙曰，眇眼斜視，亦為四賤。經曰：人中平滿，耳無輪廓，貧賤相也。
腳長腰短為五賤 -- 又曰：唇傾鼻曲亦為五賤，經曰：蛇行雀趨，財物無儲；鼻柱低垂，至老獨炊；搖腰急步，必無所使；腰短者，則被人守職也。
文策不成，唇細橫長六賤 --
雙曰：多言少信為六賤，經曰：口簿人不提攜，僻則為人所毀；口如吹火，至老獨生；舌色白，下賤人也；苦短貧賤人也；凡欲知人是賤者。貴處少而賤處多，多者廣也，少者狹也。
六賤備是仆隸之人 -- 此貴賤存乎骨格者也。
夫木主春，生長之行也 -- 春主肝，肝立目，目主仁，生長榮敷者．施受惠予之意也。
金主秋，收藏之節也 -- 秋主肺，肺主鼻，鼻生莪，收藏聚斂者，烯嗇鄙慳之人也。
火主夏，豐盛之時也 -- 夏主心，心主舌，舌主禮，豐盛殷富者，富博宏通之義也。
水生冬，萬物伏匿之日也 -- 冬主腎，腎主耳，耳主智，伏匿隱弊者，邪陷奸佞之懷地。
土生季夏，萬物結實之目也 --
季夏主脾，脾主唇，唇主信，結實堅確者，貞信謹厚之禮也。故曰：凡人美眉目，好指爪者，庶幾好施人也。肝出為眼，又主筋；筋窮為爪，榮幹眉。藏於魂；經曰：凡人眉直而頭昂，意氣雄強，缺損及薄，無信人也；如弓者善人。眼有光彩而媚，好性識物理，明哲人也；眼光溢出臉外，不散不動，臉又不急不緩。而精不露者，智慧人也；臉寒流轉天光者，愚鈍人也；眼光不出臉者，藏情人也；加以臉澀盜視，必作偷也，精色雜而光彩脖淺者，心意不定，無信人也；精清光溢者，聰明人也；精沈光定者，大膽人也；上目毗中深厚，氣色濃厚者，有威武亦大膽人也，氣飄渺，淺博人也；土地不潔者無威，怯懦人也；精紫黑而光彩端定者，剛烈人也，精彩白而端定者，好隱定之人也；精光多而不溢散，情激而視端審者，直性人也；精黃而光彩澄澈者，慕道衍人也，點精近土者，志意下劣人也；點精追下者，志意高尚人，點精近裏者，自收斂人也；點請近外者，傲慢憨人也；羊目直視，能教妻子；豬目應澄，刑禍相仍鷹視狼顧；常懷嫉妒螻蛄目。心難得。
夫指者，欲纖稼如鵝，有皮相連者，性淳和人也；指頭方懟者，見事遲人也；姘美者，屬援人信之；惡者，人不遵承也。
毛髮光澤，唇口如朱者，才能學藝人也 --
心出為舌，又主血，血窮為毛髮，榮於耳。藏神經曰：野狐鬢，難期信；披瀝瀝，多狐疑，唇急齒露，難與為友；唇寬端正，出言有章；唇口不佳，出言不信；口邊無媚，好揚人惡；口啄如鳥，不可與居；噁心入者，口急緩加鳥；言語皆撮聚者，此人多口舌：緩急不同，少信人也。
鼻孔小縮，準頭低曲者，慳吝人也 --
肺出為鼻孔，又主皮，又為氣息，藏於魄；好鼻者，有聲譽；鼻柱薄而梁陷者，多病厄人也；鼻無媚態，蠢人；蜣蜣鼻，少意智人也。
耳孔小，齒辦細者，邪陷奸佞人也 --
賢出為骨又為髓；髓窮為耳孔，骨窮為齒，藏於志，經曰：耳孔深廣者，心虛而識元；耳孔醜小者，無智而不信神理；耳邊無媚，鄙拙人也；耳孔小而節骨曲戾者，無意智人也；鼠耳殺之不死，又雲鼠耳之人，多作偷盜也。
耳輪厚，鼻准圓實，孔頭端淨，額頤深廣厚大者，忠信謹厚人也 --
脾出為肉，肉窮為孔，又主耳輪、准鼻梁項頤等；藏於意，經曰：夫頸高大者，性自在而好淩人，頭卑弊者，性隨和而細碎；故曰，鹿頭側長，志氣雄長；鬼頭蔑頡，意志下劣，獺頭橫闊，心意豁達；夫頭細而曲者，不自樹立人也；若色斑駁或不潔淨者，性隨直而不堅固。
夫手纖長者，好施捨；短厚者，好取捨則貪惜；故曰；手如雞腳意志編促；手如豬蹄，意志昏迷；手如猴掌，勤動伎倆。
夫背厚闊者，剛決人也；薄者，怯弱人也。
夫腹端研者，才華人也；故曰：牛腹婪貪，財物自淹；蝦螟腹者，蝦螟腹者，懶人也。
夫腹端美者，則樂而能任人也；晰蠍腰者。緩人也。
夫聲渾厚廣者，可倚任安穩人也；夫蛇行者貪毒人也，不可與之共事；鳥行蹌蹌，性行不良，似烏鵲形也；鷹行雄烈，豺狼行者，性粗覓利人也；牛行性直，馬行猛烈人也；此性存乎客目者也。
夫命之與相，憂聲之響也，聲動於機，響窮乎應。必然理矣。雖雲以言信行，失之宰予；以貌度性，失之子羽；然傳稱無憂而威，憂心反之；無慶而歡，樂必還之，此心有先動，而神有先知，則色有先見，故扁鵲見恒公而知其將死，申叔見巫臣而知其竊妻；或躍馬膳珍，或飛而食肉，或皂隸而晚侯，或初刑而末王，銅岩無以飽生，玉饌終乎餓死；則彼度表，捫骨指色，摘理不可誣也，故做列雲爾。
察相篇一令，唐趙犯撰字太賓。梓州人著儒門長短經九卷，談王伯經償之要，其第六篇則察相篇也；每條下悉狃自注，篇中義理精密，動本古經，與後世大清神鑒迥別，蓋非術士之言也；讀書知人，本儒家要道，況此篇言，皆有據可易視與。
相兒經 （晉）嚴助
兒初生，叫聲連延相屬者壽；聲絕而複揚急者壽；啼聲散著不成人，啼聲沈深者不成人，臍中無血者好。臍小者不壽，通身軟弱如無骨者不壽；解曰：長大者壽，自開眼者不成人；目視不正，數動者大，非佳；汗血者，多厄不壽；汗不流不成人；小便凝如脂膏不成人；頭四破不成人；常搖手足者，不成人；早坐、早行、早齒、早話，皆惡性，非佳人；頭毛不周匝，老不成人；發稀少者，不聽人；額上有旋毛者，早貴，防父母；兒生枕骨不成者，能言語而死；尻骨不成者，能倨而死；掌骨不成者，能匍匐而死；身不收者死；魚口者死；股間無生肉者死；頤下破者死；陰不起者死；陰囊下白者死；赤者死；卵縫通達，黑者壽；兒小時識悟通敏過人者，多天；小兒骨法，成就威儀，迥轉運舒稍緩，粗神雕琢者壽，小兒預知人意，迴旋敏捷者夭。

	純陽相法入門第一 呂巖字洞賓號純陽
閱人先欲辨五形　金木水火土也。
陳圖南云：金形方正色潔白，肉不盈兮骨不薄；木形瘦直骨節堅，色帶青兮人卓犖；水形圓厚重而黑，腹垂背聳真氣魄；火形豐銳赤焦燥，反露氣枯無常好；土形敦厚色黃光﹐臀背露兮性樂靜。呂尚云：木瘦金方乃常談，水圓土厚何須寬。麟鳳記云：相剋於中蹇難多，金木水火由不和。
秘訣云﹕
五行凶：金形帶木，斷削方成，初主蹇滯，未主超群；木形多金，一生剝落，父毋早刑，妻子不成；水形遇土，忽破家財，疾苦連年，終身迍邅；火形水性，兩不相並，剋破妻兒，錢財無剩；土逢重木，作事無成，若非夭折，家道伶仃。
五行吉：金逢厚土，足寶足珍，諸事營謀，遂意稱心；木水相資，富而且貴，文學英華，出塵之器；水得金生，利名雙成，知圓行方，明達果毅；火局遇木，鳶肩騰上，三十為卿，功名蓋世；十添離火，戊己丙丁，愈暖愈佳，其道生成。
次察陰陽精氣神　骨為陽，肉為陰，精乃血之主；氣乃神之本，神乃精之附。
《貧女金鏡》云：骨陽肉陰兩平和，一生終是無災害；陽勝於陰多孤剋，陰勝於陽多夭折。《鬼眼經》云：大道凝成有三般，精能養血冠眾體。王朔云：氣所以養形而化成者也。《易》云：神者妙萬物而為言者也。
秘訣云：一陰一陽不偏胜，此道由來天賦定，精氣相資體之充，神攝萬靈為主帥。
三停八卦求相稱　三停者，有身上三停，有面上三停。八卦者，有面列八卦，掌列八卦。《玉篪》云﹕身上三停頭足腰，看他長短欲勻調，上停長者人多貴，長短無差福不饒。《冥度經》云：凡天中至印堂，曰上停，山根至准頭，曰中停，人中至地閣，曰下停。陳圖南云：五行不正，相君終始薄寒。八卦豐隆，須是多招財祿。
秘訣云：身面三停俱勻調，掌面八卦悉豐盈，不踹玉階地，定處金谷園。
五岳四瀆定高深　左顴泰嶽，右額華嶽，額為衡嶽，頰為恒嶽，鼻眾為嵩嶽。一瀆耳為江，二瀆目為河，三瀆口為准，四瀆鼻為漢。
《通仙錄》云：五嶽兩顴額鼻頰，高隆開闊非凡胎。《混儀經》云：四水莫教淺，五六主凶亡。
秘訣云：五山朝拱，四水流通，德行須全，福自天然。
語默動靜身須識　一語一默，一動一靜。
郭林宗云：言語不妄，口德也，緘默自持，心德也。《易》云：寂然不動，感而遂通。
秘訣云：語成爻，默成象，動與天懼，靜與天游，非身具至，德孰如斯。
吉凶悔吝色當明　吉凶者得失之象，悔吝者憂虞之象。
《易》云：得則吉，失則凶，吉凶相對，而悔吝局其中，悔自凶而趨吉，吝自吉而向凶也。
秘訣云：前節論身之德，此節論色之變，識其德察其變，相焉廋哉。
行年為主遠限決　行年部位，運限併沖。
麻衣云：骨格為一世之榮枯，氣色定行年之休咎。《風鑒》云：運限併沖，明暗九更，逢破敗，屬幽冥，倘若得時部他好，順流氣色見光晶。
秘訣云：行年為主運限扶，轉於此處定榮拈，石中美玉何繇辨，一點神光照太初。
相逐心生相術真　心能生相，原生理也。
陳圖南云：有心無相，相逐心生，有相無心，相逐心滅。《神機》云：心在形先，形居心後，此之謂也。
秘訣云：裴晉公的主餓死，因香山還帶之功，宋狀元未必元魁，由造蟻橋之力，一念之善格天，終身福履綏之，心之關係，豈渺廓云乎哉。


	鬼谷子相辨微芒第二 王詡，隱青溪鬼谷，因號焉，戰國時人
大道無形無執著　人雖具形，來自無形，相本有法，拘法則泥。
成和子云：夫人肖形天地，其本來面目，無中生有，或得之而成飛禽之像，或得之而成走獸之像，色色种种，別何者為吉人，何者為匪人，磋夫，執形而論相，管中窺豹也，不离形，不拘法，視於無形，聽於無聲，其相之善者也。風鑒云：上相之士，不相身面，其意亦同。
秘訣云：以貌觀人，失之子羽；以言語觀人，失之宰子，宣尼猶然，矧庸術乎。蓋道能生形，形不能生道，知此道，即知此形，形乎形乎，視聽冥冥，斯其至矣。
揣摩簡練出其下　學古人之成法，斤斤不失尺寸，此其下也。
太沖子云：今得意於忘言之天，盡是棄糟粕已後。陳圖南云：揣其形，摩其骨，什分之間不失一，超於什一揣摩中，便是神仙下寰世。
秘訣云：春秋伯樂善相馬，秦穆公謂伯樂之後無人已，伯樂舉九方皋，穆公乃使九方皋遍求馬於域中，數月而報得良馬，牝牡毛色畢呈，馬至則與前報者庚，穆公不悅曰：牝牡毛色不分，又何馬之能知？伯樂曰：若皋之所觀，天機也。得其精而忘其粗，在其內而忘其外，驗之果良馬。夫君子之相，何異良馬，學者得九方皋之術，化矣。
有時或在方寸間　理不越於方寸，常存主於一身。
《聖凡論》云：心為身主，五行之先。麻衣云：末觀形貌先相心田，此二者皆方寸之說也。
秘訣云：心者身之帥，心帥以正，則形孰不正，形有不正者無論矣，即如伏羲人首蛇身，神農人身牛首，為三代之聖君，方寸之論，彰彰明矣。
有時或在郛廓外　石蘊玉而山輝，珠藏淵而川媚。
《靈台經》云：骨肉豐標為外郛，且於真實用工夫。《肘後經》云：吾人性上無一物，形生惟有外皮膚。《貧女心鏡》云：堯眉八彩，舜目重瞳，內秉聖德，外見神姿，以此推之，內德外形之徵也。
秘訣云：相有隱有顯，顯者易觀，隱者難見，在學者目力心思何如耳，假如有德者必有形，又有形者而無德，湯軀九尺而曹交類之，孔子河目而陽虎類之。一聖一狂，天淵之懸，是不可不辨。
空空洞洞本來真　空空明鏡之衷，洞洞無物之體。
《心經》云：色即是空，空即是色。《通仙錄》云：洞洞不知天地隘，性靈遠是太虛真，白聞道者云：不論肉，不論骨，骨肉皮囊殼漏子，空空洞洞有乾坤，即是太虛元化體。
秘訣云：血肉由氣化為生，性靈具十氣化之前，是以知本真則知眾體，此論可與高明者道，難與庸俗者言也。
仿仿彿彿難測度　有相無心，有心無相。
《神機》云：有形中之形，有形外之形，形中之形，由中生色，睟然見於面，盎於背是也；形外之形，色厲內荏，似忠非忠，似信非信，是也。此二者，特踐形不踐形之間耳。
秘訣云：昔有人毀陳平於漢祖曰：陳平美如冠玉，未必中之有也，誠哉斯言乎，觀人之難也。
消息只此個中存　富貴貧賤，不出此篇。
太沖子云：個中得此閑消息，了我優游物外身。
秘訣云：邵子詩云：因探月窟方知物，為攝山根始識人，此與上文辭異而意同，不造其妙，則何以知人，又何以知己也。
東周叔服豈欺我　叔服有人倫識鑒，學者當不讓於叔服。
柳莊云：繄相人之有術兮，肇東周之叔服，監昭晰之幽隱兮，亶休咎之是卜。
秘決云：叔服擅名於周，子卿唐舉繼之，孰謂子卿唐舉之後，又豈無人哉，欺我之言不誣矣。

	林宗相五德配五行第三 郭泰　字林宗　東漢人
五行水火木金土　太极生兩儀，兩儀生四象，四相生八卦，八卦生五行。
陳圖南曰：天一生水，在人為腎，腎之竅為耳，又主骨齒。地二生火，在人為心，心之竅為舌，又主血氣毛發。天三生木，在人為肝，肝之竅為眼，又主筋膜爪甲。地四生金，在人為肺，肺之竅為鼻，又主皮膚喘息。天五生土，在人為脾，脾之竅為唇，義主肉色。宋齊丘云：凡在五行懼有綠，只宜豐厚不宜偏。
秘訣云：人身具此五行，惟水火乃五行之最。水屆坎居腎，腎水旺能養之肝木，木得水濟而生离之心火，火得木助而生艮之脾土，土得火益而生兌之肺金。此生生不息之機，乃水之化源無端也。
中藏五德通臟腑　五德：仁、義、禮、智、信。臟腑：肺、心、腎、肝、脾。
《玄神錄》云：甲木主仁位居東，庚金為義向西從。禮依丙火南方地，智於壬癸北方中，惟有戊土無方位，信立陰陽理則同，五者本非泛然物，隱於臟腑妙無窮。
秘訣云：水火木金土，肝肺心腎脾，五德配五行，仁義禮智信，發而為四端，信則居其一，生相若無信，虛負軀殼體，吾見世間人，致飾於外矣。不知無文中，含有真實理。真實即為信、四時不愆期。相中全在信，福祿壽須彌，四端豈假借，各具其一理，信寄四端中，有用無方體。
水圓本是智之神　水性周流無滯，智之體似之。
《風鑒》云：肩粗並眼大，城廓更開圓，此相名真水，平生福自然。成和子云：水形主圓得其五圓、氣色不雜、精神不亂、動止寬容、行久而輕也。語云：智者樂水，又云：智者動。
秘訣云：水先天之氣耳，貫通於六合，化機不息，亙古如常，圓融似智，得其形，並得其性，是為真水，主聰明敏達定賢愚也。經云：似水得水文學貴。
火有文武禮之附　火之用有文武，禮之體似之。
《風鑒》云：欲識火形貌，下闊上頭尖，舉止全無定，頤邊更少髯。成和子云：火形主明，得其五露，氣色不雜，精神不亂，動止敦厚，臥久而安也。
秘訣云：以火為神水作精，精全面後神方生，神全而後氣方備，氣備而後色方成。火之在人為禮，得其形並得其智，是為真火，主威勢勇烈，定剛柔也。經云：似火得火見機果。
木居東位仁發生　木之德為仁，含生生之機。
《風鑒》云：稜稜形瘦骨，凜凜更修長，秀氣生眉眼，須知晚景光。成和子云：木形主長，得其五長，氣色不雜，精神不亂，動止溫柔，涉久而清也。
秘訣云：木之枝干發於甲木，位天地長生之府，配於五德，居其首，在人為仁，得其形並得其性，是為真木。主精華茂秀，定貴賤也。經云：似木得木貲財足。
金方斷制義白然　金之性，有撙節裁處之宜。
《風鑒》云：部位要中正，三停又帶方。金形人入格，自是有名揚。成和子云：金形主方，得其五方，氣色不雜，精神不亂，動止規模，坐久而重也。
秘訣云：金之位於乾兌，含西方肅殺之氣，秉堅剛之體。在人為義，得其形並得其性，是為真金。主刑誅厄難，定壽夭也。經云：似金得金剛毅深。
土定不移信常足　士之信定，性立剛維。
《風鑒》云：端厚仍深重，安詳若泰山，心謀難測度，信義動人間。成和子云：土形主厚，得其五厚，氣色不雜，精神不亂，動止敦龐，處久而靜也。
秘訣云：上浮游於四季，旺在辰戊丑末，寄在丙丁，一季主事十八日，其德能生萬物，在人為性，得其形並得其性，是為真土，主載育有容，定貧富也。經云：似土得土厚柜庫。
此為五德配五行　總結上文而言之。
《風鑒》云：木要瘦，金要方、水肥土厚火尖長，形體相生便為吉，忽然相剋定為殃。
秘訣云：蒼松翠柏，歲寒不凋，可以觀仁；精金美玉，百煉成剛，可以觀意；火風烹飪，鼎養聖賢，可以觀禮；長江大河，天機動流，可以觀智；名山大川，載重不洩，可以觀信；人與天地並立，天地一人也，人一天地也，知此五德，配五行之說，其迨庶幾乎。

	唐舉相神氣第四 唐舉戰國時人
賦形天地超過萬靈　天地生人，性靈異於萬物。
《無形歌》云：道為貌，天為形，默受陰陽稟性情。陰陽之氣天地造化出，塵凡幾樣人。《靈樞經》云：人稟天地之氣，肖清濁之形。為萬物至靈也。王元君云：大道無形而生行形，舒之彌六合。捲之個盈握，包絡天地，稟受群生者也，故云，賦形天地超萬靈。
秘訣云：人生之道，真精融合，二五凝成，賦其形即賦其理。雖萬物皆具生成之道，蠢然而巳，未有如人最靈也。
氣似油兮神似燈　形資氣以養之。
《清鑒》云：大都神氣賦於人，有若油兮又似燈。神平卻自精之實，油清然後燈方明。柳莊云：古者方伎之妙，有聞人之謦欬而知其必貴者。得之於人也。有察人之喜怒而知其必貴者，得之於氣也。陳圖南云：形以養血，血以養氣，氣以養神，故形全則氣全，氣全則神全。又云：神完則氣寬，神安則氣靜。得失不足以暴其氣，喜怒不足以驚其神，其為君子乎，福祿永其終矣一。
秘訣云：今人論神，必曰眼有精神，殊不知神之元，天一生水為精，地二生火為神，精合者然後神從之，內有充足之精則外有澄徹之神。如行不動色，坐不隨語，睡易醒覺，作事始終。皆精神也。論氣必曰神氣固是，殊不知氣有三焉，有自然之氣。有所養之氣：有暴戾之氣。自然之氣乃胎元一呼一吸，定生人之貴賤也。所養之氣，乃浩然塞乎兩間，定人之賢愚也。暴之氣乃，乃悻悻自好，定人之善惡也。要之神，氣之子。氣，神之母，神能留氣，氣不能留神。定訣曰：妙相之法在何方，觀其神氣在學堂。氣者有之最是良，若人認得神與氣，富貴貧賤是審量。
油若竭今燈焰熄　氣喪則神亡。
《神解》云：將全其形，先須其理，精實氣固則神安。血枯氣散則神亡。風鑒云：氣壯血和則安固，血枯氣散神失奔。謝靈運云：夭壽之人神離睫，泛而不救，無所守也。圖南云：氣冷形衰壽豈宜。又云：氣短精神慢，那得有長年。
秘訣云：神氣乃相須者也，氣既喪，神安得獨存。經云：神散氣聚，少孤破家。氣聚神散，作事不定，神與氣合，深遠主壽，清秀主貴。
燈若明兮油潤之　神若秀發，由氣助之。
《風鑒》云：神居形內不可見，氣以養神為命根。又云：英標清秀心神爽，氣血調和神不昏。百閣道者云：神者百閱之秀氣也，如陽氣舒而山川秀發，日月現而田地清明。
秘訣云：形能養神，托氣而安。氣不多則神暴而不安。欲安其神，先養其氣。故盂子不顧萬鐘之祿，能養其氣者也。
落落失常無宅守　落落不得志之意。
《肘後經》云：神衰血敗氣將凋，失志落落不支持。鬼箭云：荒唐失志神無宅，不到中途則夭亡。來和子云：綏綏失志，失志改常神已去。
秘訣云：神氣欲散，福祿將艾，雖處得意之時，無異窘迫之際。此乃神已去舍，觀之何知歌曰：何知為官多災難，坐時眉攢口門常嘆，何知其人必死亡，塵埃面色言失常。正無守宅謂也。
澄澄絕俗有根株　澄澄，瑩靜無雜。絕俗，出眾異常。根株，苗裔行本也。
陳圖南云：精神澄徹，如止水之淵，驚之不懼，折之不回，君子之人也。神解云：虛化神、神化氣，氣為骨之苗裔，骨為神之根株矣。《肘後經》云：骨肉相滋不相返，精神湛粹壽康寧。
秘訣云：峨峨怪石迷閑雲。崑山片玉已琢出。此至精之寶，發於外而蘊於內，非天地之鍾毓，道之涵養，而能有此乎。
縱然形肉充盈實　雖有形肉，不如神氣。
來和子云：形亦厚，肉亦充，無神無氣怨天公。陳圖南云：有肉而無氣，猶如虫木內已空虛，雖外有皮膚，暴風迅雨，鮮有不摧者也。
秘訣云：有神氣無形肉者，有根蒂而無枝葉、非時不茂。昔人有相諸葛孔明者曰：外稟松柏枯槁之姿，內有文理根蒂之實，風雨不摧折，一日華秀，名滿天下。
氣散神枯虛殼子　神氣俱亡，虛有幻軀。
《無形》云：神也無，氣也無，空空遺下這皮膚。殼子若值風霜損，谷神先已向秋枯。
秘訣云：氣以血養而助神，氣散則神枯，由心不能生血故也。心何為而不生血，由思慮勞傷。揣摩計較，斷喪心之虛靈，所以損耗神氣元神，元神耗則神氣亡，神氣亡，幻軀能久乎。

	許負相德器第五 許負西漢時人
陰陽陶鑄幾般人　陰陽二氣生成，分智思賢不肖幾般。
陳圖南云：夫人之生，為萬物之貴，懷天地五常之性，抱陰陽二氣之靈，雖秉彝之本問，肖容貌之非一。《通玄賦》云：陽生陰育，天尊地卑。燭謄經云：人凜陰陽之正氣，形似天地以相同，中聖有全德，造化無全功。
秘訣云：陰陽二氣之化生也，陽先而陰後，陽施而陰受，陽者乾道，陰者坤道，乾道成男，坤道成女，稟其氣之清者，為聖為賢，稟其氣之濁者，為愚為不肖，所以稟氣則同，清濁有異，而人品殊文。
器識緣何分淺深　器者德器，識者識量。
裴行儉云：士先器識而後文藝。李靖云：淺淺器識庸人耳，福薄難與成功名。《風鑒》云：形者人之材也，德者人之器也，有材矣而付之以德，猶如雕琢而成器也。器遇拙工而棄之，是為不材之材也。
秘訣云：德在形先，形在德後，如項羽目有重瞳，形則善矣；然而咸陽三月火，骸骨亂如麻。哭聲慘怛天地，非羽殘暴之器致之乎？竟而舨舟不渡﹑則首烏江，形何足恃哉。
也有汪洋居台閣　汪洋，喻德量之寬宏，台閣，三公元宰之位也。
《風鑒》云：剛毅汪洋誰可識。呂尚云：器宇汪洋有容納，志氣深遠有機謀，動作使令不可料，時通亦為公與候。鬼箭云：氣宇軒昂好豐標，必居台閣佐明朝。
秘訣云：形体美惡，本自生成，器識卑瑣，學問可以充拓。昔柴羔見惡末學，性至愚鹵。一見孔子之後，啟蟄不殺，方長不折，不徑不竇，居喪泣血三年。未曾見齒，卒成大賢。學問之變如此！
也有輕盈處廟廷　氣驕則輕，志滿則盈。廟廷，朝廷也。
《風鑒》云：幾輩堂堂相貌清，幾人相貌太輕盈。神機云：骨格精神志氣盈。早年佩玉立廟廷。春花必定春時發，過卻春時花謝傾。
秘訣云：德器者，滄海之波瀾。注之不見泛，挹之不見涸。虛而能受，動而愈出，此其所以異於輕盈者也。
輕盈薄識非遐福　輕盈薄識不見於其身而見於其後。
裴行儉云：士有文才而浮急淺露，豈享富貴之耶。管輅云：處崇宦而自視巍巍然，非遐福之器也。
秘決云：大舜微時，耕稼陶漁，艱苦無不履歷，及身處九重，玉食萬國，自是不以為欲然，無異耕稼陶漁之時，祿位名壽，兼而有之，福流子孫，真遐福之器哉。
汪洋大度可延齡　絕而能續曰延，齡，年齡也。
白閣道者云：腹內能容三萬斛，齡如一縷亦須延。陸賈云：漢高豁達大度。
秘訣云：書云：有容德乃大。夫德者，天爵也。孟云：修其天爵，而人爵從之。即宋郊以竹渡蟻，遇胡僧相之曰，公神彩異常，必活數萬性命，後日當魁天下。夫以數萬蟻命，猶獲報之速，使活天下蒼生之命，又當何如耶，延齡之說，誠非迂也。
子輿巉巖師萬世　孟柯，字子輿，巉巖，氣象巉巖也。
《風鑒》云：巉巖器宇旋旋生。《通仙錄》云：巉巖器宇旋旋露，有類古玉埋千秋。《清鑒》云：孟子巖巖，泰山氣象，能賤齊宣之祿萬鐘。
秘訣云：夫有德者，其器宇恢廓，輕萬鐘一節，未足以窺其微，使務名者亦能之，畢竟於平時見義無難色，方得之，古人謂觀其所忽是也。
夷吾卑俠佐姜齊　管仲，字夷吾，相齊桓公，伯諸侯。
孔子曰：管仲之器小哉。朱子註云：局量褊淺，規模卑狹，謂其得君行道而以伯終也。
秘訣云：或謂孔子論管仲之器小，朱子釋曰：局量褊淺，規模卑狹，此論事功，末論其德容。葆和子曰：不然，器者，吾身之德，發而為容，有其德便有其器，有其器便有其容。事功即德器之見於行也，故古人見其禮而知其政，聞其樂而知其德。袁柳莊曰：聞人之聲，而知其素，其意於此同。
此特公私毫髮間　用心有公私之別。
玄談云：豐姿異，骨格奇，再觀才器設施為。才濟變，意有私，小人君子不同歸。朱文達曰：公道私情，此事間不容髮。
秘訣云：夷吾葵丘之會，名尊周室，實伯齊桓。公私之不同，宣尼知之。所以器不能王齊而伯終也。假如既有此才器，有奇形，且至大公無我，不惟福庇於一身一家，大君赤子，亦蒙其福矣。人之德器，顧不重哉。
出其下者無足評　德器不及夷吾者，無足論相矣。
《風鑒》云：上貴之人方人相，中下之人豈可評。成和子云：南北路頭多少人，上士吾方與論評。
秘訣云：麻衣曰：形骸局促，作事猥縮。器宇軒昂。一生快順。夫軒昂者，抱致遠之資。局促者，顯卑瑣之態。人品已定，貴賤已殊，無足評論固宜。
福若水兮德若器　德隨器付。
《玉管訣》云：雖然論相而論福，尤必觀器面知德。度冥經云：人有一分德器，必有一分衣祿。十分德器，必有十分衣祿。
秘訣云：福水德器之喻，極善比方者也。吾曾讀史，見古人作欹器者，中則正，滿則覆。限於其器也。始知德福小者，亦猶欹器之有限也。
器若淺今水盈溢　器小福薄。
鬼箭云：相寒福薄是前緣，器淺分明由怨天。胡僧云：小人形貌相有方，不見墦間乞祭郎。施施狀，驕妻房，易盈易溢最乖張。昏夜乞哀曾婢膝，白書矜人更濟鏘。器淺志盈無遠識，直饒富貴也尋常。
秘訣云：曾聞孔子臍深七李，董卓亦臍深七李。經云，臍為五臟之外表，惟喜深寬，怕窄小，居上為智居下愚，七李能容仲尼是，亙古一聖，賦此異質，董卓亦當如仲尼之聖為是。何乃驕於盧植曰：吾與公同位方岳，公何尚居中郎？植曰：明公與我皆鴻鵠，不意明公變為鳳凰。卓喜，夫卓使孔子之德。又有其形，是亦孔子也。何乃戮身燃臍。德不稱形故也。
得志崢嶸泯德色　德色，驕矜之態。泯，無跡也。
《風鑒》云：紅紫黃光起福堂，崢嶸得志喜非常。謝靈運云：得志之人輕可識，辨取崢嶸及德色。
秘訣云：富貴得志之氣，三光五澤﹑此正本來之色也。人若處此富貴之時，未嘗不以富貴驕人，其傲慢之氣，有不及檢柬於處已待人之時，圭角發露，此德色也，學力到，涵養純，則無矣。
失時落魄絕狐媚　落魄，猶言喪氣也。狐善媚，故曰狐媚。
《風鑒》云：失志落落坐立欹。成和子云：落魄貧寒無媚態，相中唯有此人稀。
秘訣云：世間惟有貧賤至易移人﹑飢寒迫於身，壯氣消磨，雄心頓挫。鮮不奴顏拽招十王公。程子詩：富貴不淫貧賤樂﹑男兒到此是豪雄，此相之謂也。
任是不颺難錄取　不颺，貌惡寢小也。
胡僧云：休嫌貌不颺，白壁璞中藏。裴中立云：白題像，爾聲不颺，爾貌不颺，一點靈台丹青莫狀。
秘訣云：人形甚美，必有甚惡，人形甚惡，必有甚美。誠能知美中有惡，惡中有美，相術不減於姑布子卿矣。
心生相貌立鎡基　鎡基，寓言心地也。
《人倫賦》云：借使修德於心，吉凶可易。陳圖南云，心發善端諸福集。麻衣云：末觀形貌，先相心田。
秘訣云：心生相貌，以理言也。夫人心雕琢太甚，生理盡矣。具有美形，術見有減，惟福白減耳，培養方寸，生理全矣，雖有惡形，未嘗有改，惟福自增耳，學術者此不可不知。
　　右五條相法，精無不該，粗無不載，囊括諸相法中之相，泛視之，其辭簡約，深玩之，其理無窮。餘珍之久矣，敢自私乎，公於同志。


十三部位總歌
	天中
	天庭
	司空
	中正
	印堂
	山根
	年上
	壽上
	准頭
	人中
	水星
	承槳
	地閣

	天中
	　第一天中對天岳，左廂內府相隨續，高廣尺陽武庫同，軍門輔角邊地足。

	天庭
	　第二天庭連日角，龍角天府房心墓，上墓四殺戰堂連，驛馬吊庭分善惡。

	司空
	　第三司空額角前，上卿少府更相連，交友道中交額好，眉重山林看圣賢。

	中正
	　第四中正額角頭，虎角牛角輔骨游，玄角斧裁及華蓋，福堂彩霞郊外求。

	印堂
	　第五印堂交鎖里﹑左日蚕室林中起。酒樽精舍對繽門，劫路巷路青路尾。

	山根
	　第六山根對太陽，中陽少陽及外陽。魚尾奸門神光接，倉井大門玄武藏。

	年上
	　第七年上夫座參，長男中男及少男。金柜禁房并賊盜，游軍書上玉堂厴。

	壽上
	　第八壽上甲柜依，歸來堂上正面時。姑姨姊妹好兄弟，外甥命門學堂基。

	準頭
	　第九準頭蘭台正，法令灶上宮室盛。典御園倉後閣連，守門兵卒記印綬。

	人中
	　第十人中對井部﹑帳下細廚內閣附。小使僕從妓堂前，嬰門博士懸壁路。

	水星
	　十一水星閣門對，北鄰委巷通衢至。客舍兵蘭及家庫，商旅生門山頭寄。

	承漿
	　十二承漿祖宅安，孫宅外院林苑看。下墓庄田酒池上，郊廓荒斤道路旁。

	地閣
	　十三地閣下舍隨，奴僕推磨坑塹危。地庫陂池及鵝鴨，大海舟車無憂疑。


流年部位歌
運氣‧口訣‧識限歌
	欲識流年運氣行，男左女右各分形，天輪一二初年運，三四周流至天城，
天廓垂珠五六七，八九天輪之上停，人輪十歲及十一，輪飛廓反必相刑，
十二十三并十四，地輪朝口壽康寧，十五火星居正額，十六天中骨法成，
十七十八日月角，遠逢十九應天庭，輔角二十二十一，二十二歲至司空，
二十三四邊城地，二十五歲逢中正，二十六上主丘陵，二十七年看墳墓，
二十八遇印堂平，廿九三十山林部，三十一歲凌雲程，人命若逢三十二，
額右黃光紫氣生，三十三行繁霞上，三十四有彩霞明，三十五歲太陽位，
三十六上會太陰，中陽正當三十七，中陰三十八主亨，少陽年當三十九，
少陰四十少弟兄，山根路遠四十一，四十二造精舍宮，四十三歲登光殿，
四旬有四年上增，壽上又逢四十五，四十六七兩顴宮，準頭喜居四十八，
四十九入蘭台中，庭尉相逢正五十，人中五十一人驚，五十二三居仙庫，
五旬有四食倉盈，五五得請祿倉米，五十六七法令明，五十八九遇虎耳，
耳順之年遇水星，承漿正居六十一，地庫六十二三逢，六十四居陂池內，
六十五處鵝鴨鳴，六十六七穿金縷，歸來六十八九程，逾矩之年逢頌堂，
地閣頻添七十一，七十二三多奴僕，腮骨七十四五同，七旬六七尋子位，
七十八九丑牛耕，太公之年添一歲，更臨寅虎相偏靈，八十二三卯兔宮，
八十四五辰龍行，八旬六七巳蛇中，八十八九午馬輕，九旬九一未羊明，
九十二三猴結果，九十四五聽雞聲，九十六七犬吠月，九十八九買豬吞，
若問人生過百歲，頤數朝上保長生，周而复始輪於面，紋痣缺陷禍非輕，
限運併沖明暗九，更逢破敗屬幽冥，又兼氣色相刑剋，骨肉破敗自伶仃，
倘若運逢部位好，順時氣色見光晶，五嶽四瀆相朝拱，扶搖萬里任飛騰，
誰識神仙真妙訣，相逢談笑世人驚。

	運氣口訣


	
	水形一數金三歲，土厚惟將四歲推，火赴五年求順逆，木形二歲复何疑。
金水兼之從上下，若云水火反求之。土自准頭初主限，周而复始定安危。


	識限歌


	
	八歲十八二十八，下至山根上至發。有無活計兩頭消，三十印堂莫帶殺。
三二四二五十二，山根上下准頭止。禾倉祿馬要相當，不識之人莫亂指。
五三六三七十三，人面排來地閣間。逐一推詳看禍福，火星百歲印堂添。
上下兩截分貴賤，倉庫分平定有無。此是神仙真妙訣，莫將胡亂教庸夫。


十二宮相論
	一命宮
	二財帛
	三兄弟
	四田宅
	五男女
	六奴僕
	七妻妾

	八疾厄
	九遷移
	十官祿
	十一福德
	十二相貌
	十二宮總訣
	相容貴賤


	一命宮
詩曰：眉眼中央是命宮，光明瑩淨學須通，若還紋理多迍滯，破盡家財及祖宗。
命宮者，居兩眉之間，山根之上。光明如鏡，學問皆通。山根平滿，乃主福壽。土星聳直，扶拱財星。眼若分明，財帛豐盈。額如川字，命逢釋馬，官星果若如斯，必保雙全富貴。凹沉必定貧寒，眉接交相成下賤。亂理離鄉又剋妻，額窄眉枯，破財迍邅。
命宮論曰：印堂要明潤，主壽長久。眉交者，身命早傾。懸針主破，剋妻害子。山岳不宜昏暗，有川字紋者，為將相。平正明潤身常吉，得貴人之力。氣色青黃虛驚，赤主刑傷，白主喪服哭悲，黑主身亡，紅黃主壽安，終身吉兆。
二財帛
詩曰：鼻主財星瑩若隆，兩邊廚灶若教空。仰露家無財与栗，地閣相朝甲柜豐。
鼻乃財星，位居土宿。截簡懸膽，千倉萬箱。聳直豐隆，一生財旺。富貴中正不偏，須知永遠滔滔。鷹嘴尖峰。破財貧寒。莫教孔仰，主無隔宿之糧。廚灶若空，必是家無所積。
財帛宮論曰：天倉、地庫、金甲櫃、井、灶，總曰財帛官。須要豐滿明潤，財帛有餘，忽然枯削，財帛消乏。有天無地，先富後貧。天薄地豐﹑始貧終富。天高地厚，富貴滿足，蔭及子孫。額尖窄狹﹑一生貧寒。井灶破露，廚無宿食。金甲柜豐，富貴不窮。氣色昏黑。主破失財祿，紅黃色現，主進財祿。青黃貫鼻﹑主得橫財。二柜豐厚，明潤消和，居官而受賞賜。赤主口舌。
三兄弟
詩曰：眉為兄弟軟徑長，兄弟生成四五強，兩角不齊須異母，交連黃簿送他鄉。
兄弟位居兩眉，屬羅計。眉長過目，三四兄弟無刑。眉秀而疏，枝幹自然端正。有如新月，和同水遠超群。若是短粗，同氣連枝見別。眉環塞眼，雁行必疏。兩樣眉毛，定須異母。交連黃薄，自喪他鄉。旋結回毛。兄弟蛇鼠。
兄弟宮論曰：兄弟羅計，須要豐蔚，不宜虧陷。長秀則兄弟和睦，短促不足，則有分離孤獨。眉有旋毛，兄弟眾多狼性不常。眉毛散者﹑錢財不聚。眉毛逆生，仇兄賊弟，互相妒害，或是異姓同居。眉清有彩，孤騰清高之士。眉毛過目，兄弟和睦。眉毛中斷，兄弟分散。濃淡豐盈，義友弟兄。氣色青主兄弟斗爭口舌，黑白，兄弟傷文。紅黃之氣，榮貴喜慶。
四田宅
詩曰：眼為田宅主其宮，清秀分明一樣同。若是陰陽枯更露，父母家財總是空。
田宅者，立居兩眼，最怕赤脈侵睛，初作破盡家園，到老無糧作蘗。眼如點漆，終身產業榮榮。風目高眉﹑置稅三州五縣。陰陽枯骨，莫保田園。火眼冰輪，家財傾盡。
田宅宮論曰：土星為田宅，主地閣要朝。天庭豐滿明潤，主田宅進益。低塌昏暗傾欹，主破田宅。若飛走不朝，田宅俱無。氣色青，主官非，田宅無成。黑主杖責。白主丁憂。紅主成，田宅喜重重。黃明吉昌，謀無不遂，君子加官，即日得升，小人得寵，利見貴人，武職或領兵馬，殺氣旺者即行師，主管財賦，或入運司等處，五品至三品，三品至二品，如是詳看六品以下，另作區處。
五男女
詩曰：男女三陽起臥蚕，瑩然光彩好兒郎。懸針理亂來侵位，宿債平生不可當。
男女者。位居兩眼下，名曰淚堂。三陽平滿，兒孫福祿榮昌。隱隱臥蚕，子息還須清貴。淚堂深陷，定為男女無緣。黑痣斜紋，到老兒孫有剋。口如吹火，獨坐蘭房。若是平滿人中，難得兒孫送老。
男女宮論曰：三陰三陽，位雖豐厚，不宜枯陷，左三陽枯，剋損男，右三陰枯，剋損女。左眼下有臥蚕紋，生貴子。凡男女眼下無肉者，妨害男女。臥蚕陷者，陰騭少，當絕嗣也。亂紋侵者，主假子及招義女。魚尾及龍宮黃色環繞，主為陰騭紋見，曾懷陰德濟於人，必有果報。又云：精寒血竭不華色，男不旺，女不育。若明陽調和，精血敷暢，男女交合，故生成之道不絕。宜推於形象外，當以理言，玄妙自見也。氣色青，主產厄。黑白主男女悲哀。紅黃主喜至。三陽位紅生兒。三陰位青生女。
六奴僕
詩曰：奴僕還須地閣豐，水星兩角不相容，若言三處都無應，傾陷紋痕總不同。
奴僕者，位居地閣，重接水星，頰圓豐滿，侍立成群，輔弼星朝，一呼百諾。口如四字，主呼聚喝散之權。地閣尖斜，受恩深而反成怨恨。絞紋敗陷，奴僕不周。牆壁低傾，恩成仇隙。
奴僕宮論曰：懸壁無虧，奴僕不少。如是枯陷，僕馬俱無。氣色青主奴僕損傷。白黑主僕馬墜墮，不宜遠行。赤主僕馬口舌，損馬失財。黃色勝，牛馬奴僕自旺，左門右戶，排立成行。
七妻妾
詩曰：奸門光澤保妻宮，財帛盈箱見始終，若是奸門生黯黲，斜紋黑痣蕩淫奔。
妻妾者，位居魚尾，號曰奸門。光潤無紋，必保妻全四德，豐隆平滿，娶妻財帛盈箱。顴星侵天，因妻得祿。奸門深陷，長作新郎。魚尾紋多，妻防惡死。奸門黯黲，自號生離。黑痣斜紋，外情好而心多淫欲。
妻妾宮論曰：魚尾須要平滿，不宜剋陷，豐滿則夫貴妻榮，奴僕成行。婦女魚尾奸門明潤，得貴人為夫。女人鼻如懸膽，則主富貴。缺陷則主防夫，淫亂敗家，放蕩不旺夫。婦人面如滿月，下頦豐滿，主國母之貴。氣色青，則主妻妾憂愁思慮。赤主夫妻口舌。黑白大夫妻男女之悲。紅黃色
見，主夫妻男女和諧之喜。如有暗昧，主夫妻分離，不然，隔角少情。
八疾厄
詩曰：山根疾厄起平平，一世無災禍不生，若值紋痕并枯骨，平生辛苦卻難成。
疾厄者，印堂之下，位居山根。隆如豐滿，福祿無窮。連接伏犀，定主文章。瑩然光彩，五福俱全，年壽高平，和鳴相守。紋痕低陷，連年連疾沉痾，枯骨尖斜，未免終身受苦。氣如煙霧，災厄纏身。
疾厄宮論曰：年壽明潤康泰，昏暗疾病至。氣色青主憂驚。赤防重災。白主妻子之悲。黑主身死。紅黃紫主喜氣之兆也。
九遷移
詩曰：遷移宮分在天倉，低陷平生少住場，魚尾末年不相應，定因游宦卻尋常。
遷移者，位居眉角，號曰天倉。豐盈隆滿，華彩無憂。魚層位平，到老得人欽羡，騰騰驛馬，須貴游宦四方。額角低陷，到老住場難見。眉連交接，此人破祖離家。天地偏斜，十居九變。生相如此，不在移門，必當改墓。
遷移宮論曰：邊地驛馬，山林髮際，乃為出入之所，宜明潤潔淨，利遠行，若昏暗缺陷及有黑子，不宜出入，被虎狼驚。氣色青，遠行主驚，失財。白主馬僕有失，黑主道路身亡。紅黃紫宜獲財喜。
十宮祿
詩曰：官祿榮宮仔細詳，山根倉庫要相當，忽然瑩淨無痕點，定主官榮貴久長。
官祿者，位居中正，上合離宮，伏犀貫頂，一生不到訟庭。驛馬朝歸，官司退擾。光明瑩淨，顯達超群。額角堂堂，犯著官司貴解。宮痕理破，常招橫事。眼如赤鯉，實死徒刑。
官祿宮論曰：兩眼神光如曙星，龍目鳳睛主貴。印堂明潤，兩耳色白過面，聲聞天下，福祿榮顯。如陷缺飛走而無名譽。氣色青，主憂疑。赤主口舌是非。白主孝服至。紅黃上下有詔書加官進職之喜。
十一福德
詩曰：福德天倉地閣圓，五星光照福綿綿，若還缺陷并尖破，衣食平平更不全。
福德者，位居天倉，牽連地閣。五星朝拱，平生福祿滔滔。天地相朝，德行須全五福。頦因額窄，須知苦在初年。額闊頤尖。迍否還從晚景。眉高目聳，尤且平平。眉壓耳掀，休言福德。
福德宮論曰：天倉地庫為福德宮，須要豐滿明潤相朝揖，重重祖蔭，福德永崇。若陷缺不利，淺窄昏暗，災厄常見，人亡家破，蓋因心術損了陰騭，終是勉強，神明不佑。氣色青主憂疑。赤主酒肉，忌口舌。白主災疾。紅黃吉兆。
十二相貌
詩曰：相貌須教上下停，三停平等更相生，若還一處無均等，好惡中間有改更。
相貌者，先觀五岳，次辨三停盈滿，此人富貴多榮。三停俱等，永保平生顯達。五岳朝聳，官祿榮遷，行坐威嚴，為人尊重。額主初運，鼻管中年，地閣水星，是為末主。若有剋陷，斷為凶惡。
相貌宮論曰：骨法精神，骨肉相稱氣相和，精神清秀，如桂林一枝﹑崑山片玉，如珠藏淵，如玉隱石，貴顯名流，翰苑吉士。暗慘而薄者凶。氣色滿面紅黃明潤，大吉之兆。
十二宮總訣
父母宮論曰：日月角須要高，明淨則父母長壽康宁。低塌則幼失雙親。暗昧主父母有疾。左角偏，防父。右角偏，防母。或同父異母，或隨母嫁父，出祖成家，重重災注，只宜假養。方免刑傷。又云：重羅疊計﹑父母重拜，或父亂母淫，與外奸通，又主防父害母。頭側額窄，多是庶出，或因奸而得。又云：左眉高，右眉低，父在母先歸。左眉上，右眉下，父亡母再嫁。額削眉交者，主父母早拋，是為隔角，反面無情。兩角入頂，父母雙榮，更受祖蔭，父母聞名。氣色青，主父母憂疑，又有口舌相傷。黑白主父母喪亡。紅黃主雙親喜慶。


	相容貴賤
夫人者，以頭為主，以眼為權。頭則身體之首，眼則形容之光。觀頭之方圓，視眼之黑白。頭因而必貴，目善而必慈。眼豎而性剛，眼露而性毒。斜視而懷妒忌。近視面神睛藏性剛強，而心必曲。氣溫柔，面貌必和。滿面青藍，多逢邊否。紅黃不改，必遇榮昌。黑白色侵，憂橫疾病紛紛。色紫見福祿以猶遲。赤色縱橫，信官災而將至。要知克子害兒，必是眼下無肉。臥蚕平起，後嗣相從。眉中若旋，兄弟必全。眉橫一字，足義愛人。要知奸詐孤貧，看他鼻頭尖薄。官高位顯，準頭圓似截簡。衰困中年，定是風門牙露。露齒結喉，相中大忌，男子如此，骨肉分離。婦人如此，防夫絕子。門小唇薄，此人多是多非。印上雜紋。決定難逃刑法。口角兩垂向下，因知奸詐便宜。欲知富貴聰明，須知眼如點漆。口如四字，唇似朱紅，兩角朝於天倉，定是公侯之位。眉高耳聳，官祿榮遷。看部位相學堂，須要六處不陷。在僧道，則出入千人之上。在仕途，位至三公之際﹑初年水厄之憂。但有眉間黑子，痣生眼尾，中年必遭水厄。身肥項促，命不久長。要知貴賤吉凶，須有此本風鑒。
人身通論
（滿庭芳）額廣耳珠，頭圓足厚，瑩然美貌光輝。寬舒豐厚，形氣類相隨。皆是五行分定。豐衣足食兩相宜。智慧者，眉清目秀，聲价少年知。肘龍并虎臂，山根明朗，地閣豐肥。更鼻垂懸膽，項有餘皮。賦性高名磊落，面方皆厚宛如龜。真個好，安全五岳，壽數介齊眉。


	四學堂論 

官學堂

	　　一曰眼為官學堂，眼要長而清，主官職之位。

	祿學堂

	　　二曰額為祿學堂，額闊而長，主官壽。

	內學堂

	　　三曰當門兩齒為內學堂，要周正而密，主忠信孝敬。疏缺而小主多狂妄。

	外學堂

	　　四曰耳門之前為外學堂，要耳前豐滿光潤，主聰明。若昏沉愚齒之人也。

	

	八學堂論

	高明

	　　第一高明部學堂，頭圓或有异骨昂。

	高廣

	　　第二高廣部學堂，額勇不錯骨起方。

	光大

	　　第三光大部學堂，印堂平明無痕傷。

	明秀

	　　第四明秀部學堂，眼光黑多人隱藏。

	聰明

	　　第五聰明部學堂，耳有輪廓紅白黃。

	忠信

	　　第六忠信部學堂，齒齊周密白如霜。

	廣德

	　　第七廣德部學堂，舌長至准紅紋長。

	班筍

	　　第八班筍部學堂，橫起天中細秀長。八位學堂如有此，人生富貴多吉祥。

	學堂詩

	背負琴書不得名，學堂無位陷三停。人中一位若無應，空將年月在朝臣。

	欲說無官少保人﹑盜門青氣有羅紋。使於鼻上多紅氣，可惜虛勞枉苦辛。

	月學尖兒義損財，初年流落更多災。官方門舌無人說，只有先賢相出來。

	面三停
　　面之三停者，自發際下至眉間為上停，自眉間下至鼻為中停，自準下人中至頦為下停。夫三停者，以像三才也。上停像滅，中停像人，下停像地，故上停長而豐隆，方而廣闊者，主貴也。中停隆而直峻而靜者，主壽也。下停平而滿端而厚者，主富也。若上停尖狹缺陷者，主多刑厄之災，防克父母早賤之相也。中停短促編塌者，主不仁不義，智識短少，不得兄弟妻子之力，有主中年破損也。下停長而狹尖薄者，主無田宅，一生貧苦，老而艱辛也。三停皆稱，乃為上相之人也。
論形有餘
　　形之有餘者，頭頂圓厚，腹背豐隆，額闊四方，唇紅齒白，耳圓成輪，鼻直如膽，眼分黑白，眉秀疏長，肩膊臍厚，胸前平廣，腹圓垂下，行坐端正，五岳朝起，三停相稱，肉膩骨細，手長足方，望之巍巍然而來，視之怡怡而去，此皆謂形有餘也。形有餘者，令人長壽無病，富貴之榮矣。
論神有餘
神之有餘者，眼光清瑩，顧盼不斜，眉秀而長﹑精神聳動，容色澄徹，舉止汪洋。恢然遠視，若秋日之照霜天﹔巍然近矚，似和風之動春花。臨事剛毅，如猛獸之步深山﹔出泉迢遙，似丹風而翔云路。其坐也如界石不動，其臥也如栖鴉不遙，其行也洋洋然如平水之流，其立也昂昂然如孤峰之聳。言不妄發，性不妄躁，喜怒不動其心，榮辱不易其操，萬態紛錯於前，而心常一，則可謂神有餘也。神有餘者，皆為上貴之人，凶災難人其身，天祿永其終矣。
論形不足
形不足者，頭頂尖蒲，肩膊狹斜，腰肋疏細，肘節短促，掌薄指疏，唇蹇額塌，鼻仰耳反，腰低胸陷，一眉曲一眉直，一眼仰一眼低，一睛大一睛小，一顴高一顴低，一手有紋，一手無紋，唾中眼開，言作女音。齒黃而露，口臭而尖。禿頂無眾發，眼深不見睛。行步奇側，顏色萎怯。頭小而身大，上短而下長，此之謂形不足也。形不足者，多疾而短命，福薄而貧賤矣。
論神不足
　　神不足者，似醉不醉，常如病酒，不愁似愁，常如憂戚，不唾似睡。纔睡便覺，不哭似哭，常如驚怖，不嗔似嗔，不喜似喜，不驚似驚，不痴似痴，不畏似畏，容止昏亂，色濁，似染顛癇，神色凄傖，常如大失，恍忽張惶，常如恐怖。言語瑟縮，似羞隱藏，貌兒低摧，如遭凌辱。色初鮮而後暗，語初快而後訥，此皆謂神不足也。神不足者，多招牢獄之厄，宮亦主失位矣。
　

論骨肉
　　相人之身，以骨為主，以肉為佐。以骨為形，以肉為容。以骨為君，以肉為臣。然臣不能制君，反為之逆理。若形好容惡，至老不作，容好形惡，乍苦乍樂。假使形容俱好，若有紋痣黑子，亦不為佳。夫紋欲得深而正，黑子欲得大而明，凡相面見顴骨肉薄而開方者，主有權衡。若肉大骨藏，則無權衡。其人縱有官職，但常調而已。凡有相之人，或居貧賤，如鳳在地不久必翔，無相之人，忽居富貴，如草非時而生，非地而出矣，必愈疾也。
　

相骨
　　骨節相金石，欲峻不欲橫，欲圓不欲粗。瘦者不欲露骨，肉不稱骨而骨露，乃多難有禍之人也。肥者不欲露肉，肥滯之人也不欲蒲，或滿而盈者乃是死人之相也。骨與肉相稱，氣與血相應。骨寒而縮者，不貧則夭。謂背額而停偏，骨寒而肩聳。大凡物有不全，貧賤壽富夭折，故曰不貧則夭。日角之左，月角之右，有骨直起為金城骨，位至三公。印堂有骨上至天庭，名天柱骨，從天庭貫頂，名伏犀骨，并位至三公。
　　面上有骨卓起，名為顴骨，主權勢。顴骨相連人耳，名王梁骨，主壽考。自臂至肘為龍骨，象君。欲長而大自肘至腕名虎骨，象臣。欲短而細骨欲峻而舒圓而堅直而應節緊而不租皆堅實之象。顴骨入鬢，名驛馬骨，左目上曰日角骨，右目上曰月角骨。骨齊耳為將軍骨，撓日員為龍角骨，兩溝外曰巨鏊骨，額中正兩邊為龍角骨。
詩曰：
骨不聳今且不露，又要圓清兼秀氣。骨為陽兮肉為陰，陰不多今陽不附。
若得陰陽骨肉均，少年不貴終身富。
　　骨聳者天。骨露者無立。骨軟弱者，壽而不樂。骨橫者凶。骨輕者貧賤。骨俗者愚濁。骨寒者窮薄。骨圓者有福。骨孤者無親。又云：木骨瘦而青黑色，兩頭粗大，主多窮厄。水骨兩頭尖，富貴不可言。火骨兩頭粗，無德賤如奴。士骨大而皮粗厚，子多而又富。肉骨堅硬，壽而不樂，或有旋生頭角骨者，則享晚年福祿，或旋生頤額者，則晚年至富也。
詩曰：
貴人骨節細圓長，骨上無筋肉又香，君骨与臣相應輔，不愁無位食天倉，
骨粗豈得豐衣食，部位應無且莫求，龍虎不須相克陷，筋纏骨上賤堪憂。
相肉
　　肉所以生血而藏骨，其象猶土生萬物而成萬物者也。豐不欲有餘，瘦不欲不足。有餘則陰勝於陽。不足則陽勝於陰。陰陽相勝，謂一偏之相淘為陰骨為陽，陰有餘神則生血，陽有餘神則生氣肉以堅而實直而聳，肉不欲在骨之內，為陰不足，骨不欲生肉之外，為陽有餘也。故曰人肥則氣短，馬肥則氣喘，是以肉不欲多，骨不欲少也。暴肥氣喘，速死之期。肉不欲橫，橫則性剛而暴。肉不欲緩，緩則性懦而怕。人肥不欲亂紋路，路漏者近死之兆。肉欲香而暖，色欲白而潤。皮欲細而滑，皆美質也。色昏而枯，皮黑而臭，寵多加塊非令相也。若夫神不稱枝干，筋不束骨，肉不居体，皮不包肉，速死之應也。
詩曰：
骨人肉細滑如苔，紅白光凝富貴來，揣著如綿兼又暖，一生終是少凶災。
肉緊皮粗最不堪，急如繃鼓命難長，黑多紅少須多滯，遍体生光性急剛。
欲識貴人公輔相，芝蘭不帶自然香。

	五官總論
眉緊鼻端平，耳須聳義明，海口仰弓形，晚運必通亨。
緊者，眉不散疏也。端者，正也。平者，直也。聳者，提起也。明者，菱角分明也。大而有收拾為海角，朝上而不露齒。曰弓，晚運專指口言。


五官說
	耳為採聽官
	眉為保壽官
	眼為監察官
	鼻為審辨官
	口為出納官

	五官者，一曰耳為採聽官，二曰眉為保壽官，三曰眼為監察官，四曰鼻為審辨官，五曰口為出納官。
《大統賦》云：一官成，十年之貴顯，一府就十載之富豐。但於五官之中，倘得一官成，可享十年之貴也。如得五官俱成，其貴老終。
采聽官：耳須要色鮮，高聳於眉，輪廓完成，貼肉敦厚，風門寬大，謂之採聽官成。
保壽官：眉須要寬廣清長，雙分入鬢，或如懸犀新月之樣，魚尾豐盈高居額中，乃為保壽官成。
監察官：眼須要含藏不露，黑白分明，瞳子端定，光彩射人，或細長極寸，乃為監察官成。
審辨官：鼻須要樑柱端直，印堂平闊，山根連印，年壽高隆，難圓庫起，形如懸瞻，齊如截筒，色鮮黃明，乃為審辨官成。
出納官：口須要方大，唇紅端厚，角弓開大合小，乃為出納官成。
耳為采聽官
成敗傾欹：傾，缺也。欹，低也。傾欹主破散成敗也。《萬金相》云：左耳缺先損父，右耳缺先損母，左右廢缺雙親并損。主妨剋離祖亦不奇低十眉也。詩曰：偏堂降地，破祖無疑。兄弟稀少，自身不利。偏堂，耳名也，又口降地，耳低於眉。
聰明高聳：高聳，過於眉也。郭林宗曰：耳為君，眉為臣。君宜上而臣宜下。高起過眉者，主貴，聰明文學，才俊富貴也。《萬金相》云：耳高眉一寸，永不受貧困。又曰耳如攜起，名播人耳。宋齊丘曰：耳齊日角，曰大貴。許負曰：耳能齊日角，曾服不死藥。又主乎生病少壽長，才智過人。
皮粗青黑飄蓬：郭林宗曰：左耳為金星，右耳為木星，色鮮者貴而安穩。若皮粗及青色黑而干者，主一生奔馳南北，散走他鄉，終無定基也。宋齊丘曰：皮粗青黑，走異鄉。廣鑒集云：耳輪青黑，腎藏喪不久也。飄蓬謂：如蓬草也，中原郊野多生，俗名蓬子。根類竹根，其枝葉如楊柳，盤盤旋旋，團欒而生，圓如燈毬，分圓若丈餘，秋天枯死之時，風吹出土。若東風起，吹輥往西無阻者，迤邐進去，忽然換西風。復吹遠東而去。若耳皮粗青黑者，為人似蓬草，朝暮走他鄉。無定止也。
色如瑩玉，年少作三公：《廣鑒集》云：耳若貴賤，不取大公。先要色鮮，瑩白為上。昔歐陽文忠公，耳白如面，名聲天下。《人倫大統賦》曰：白或過面，主聲譽之飛揚，瑩白貫輪，主信行之敦厚。
貼肉垂珠，紅潤自然，主財祿亨通：貼內者，隱伏也。紅潤者，垂珠鮮澤也。主平生財祿綿綿，百謀百成，千求千遂，天生自然富貴。《大統賦》云：壽越眉兮貴噀血，聰垂明兮富貼肉。許負云：耳貼肉，富貴足。《太清神鑒》云：對面不見耳，問是誰家子。似此貼肉隱伏，而垂珠紅潤者，主平生旺相而長富貴，一歲人遠至十五歲，蔭成父母，病少之相。
若尖小直如箭羽，安得不孤窮：尖小者，謂之猴耳，主孤貧。如箭羽者，其耳形直豎似矢之翎，最為貧賤之相，主十五歲男女，并有妨財破敗，長大貧賤孤獨之相。《五總龜》云：反耳無輪最不堪，直如箭羽少資糧。又曰：雙耳尖小多妨剋。
命門難入指，壽元慳短，妄淺愚蒙：命門者，耳孔也，若窄小難入小指尖者，主愚頑短壽，無智之人。《洞中經》云：耳孔容針，家無一金。《太清神鑑》云：耳門如墨，二十之客，夭壽也。
無輪兼反薄，家破囊空：薄者，主貧也，一歲至十五之內妨剋破祖，長大孤貧，壽夭之相。《太清神鑒》云：輪為城內為廓，城兜廓吉，廓兜城凶。金鏡經曰：耳無輪廓多破散。《大統賦》云：耳薄如紙，貧而早死。五總龜云：能可城兜廓，不可廓兜城。
厚大垂肩極貴，天年過八十方終：《廣鑒集》云：耳大四寸，高聳垂肩者，主大貴壽長，蜀劉先主。耳毫垂肩，目顧其耳。宋太祖口方耳大。
只因是毫生竅內，頭自老龍鐘：毫者，孔內生毫也。龍鐘，竹名，其曲頭垂眉地，若人生耳毫，主長壽似龍鐘之竹，緩曲頭低，極老之相也。郭林宗曰：借問何人年過百，耳內生毫頭半白，項下雙絛成一縷，此是人間壽星魄。
論曰：
　　運限者，上古之壽，一百二十歲為終，今之七十者稀，萬金相法，三主七十五歲為約，左耳七年，右耳八年，男左女右，又天部十年，共二十五年為初主。黑子生在輪上者主聰明，有大痣耳內者，壽長。垂珠上者，主有財。耳前命門者，主火厄，作事有始無終。耳顯三珠者，左定嗣，右定妻。一曰白珠，耳尖上貴陰亦同。二綵紅珠，右耳中生一珠一子，二珠五子，陰亦同。其珠如粟米大圓者應，如綠豆大圓者少應。氣色瑩白紅潤者，貴而吉，黃者病，青者腎衰，黑操者腎喪。忽輪上紅色如炎火者，七日口舌破財或暴焦，色慘青色，其壽不永也。



	眉為保壽官
濃厚淹留孤獨：眉黑稠濃密，主淹留蹇滯久困。《五總龜》云：眉濃髮厚人多滯。《萬金相》云：陽，男子也，陽得虎眉蹇滯，虎眉稠濃密也，主平生少快﹑二十六歲入運至三十五歲，此一運中主上五年多淹滯。
短促兄弟非宜：《廣鑒集》云：眉為君，目為臣，宜清長過日，宜如雁行，若短不及目者，難為兄弟，縱有二三四，終須不靠也。《萬金相》云：眉長於目，兄弟五六，眉如掃帚，兄弟八九。與目同等，兄弟一兩。短不及目，兄弟不足。縱有一兩，非是同腹。二十六至三十五，上四五年不利。
骨稜高起，性勇好為非：稜骨高起者，言眉骨尖峻顯露也，則主人粗鹵，知進而不知退，知存而不知亡，知成而不知敗，自強自勝，作事不應為而強為。性暴好斗，不可為友之相也，平生宜遠之。
清秀彎如月樣，文章顯折桂榮奇：《廣鑒集》云：眉是目之君，膽之苗，面之表也。若得清秀彎如月樣，主為人聰明智慧，文學博雅，必攀蟾桂，高明富貴之相。知為平生之福，二十六歲運至中主，便得顯煥功名。郭林宗曰：眉如新月祥。名譽四方聞。許負曰：眉如月弓，衣食不窮。《太清神鑒》云：眉曲彎彎多學識。
印堂廣雙分入鬢，卿相位何疑：眉中為印堂，名曰官祿宮、相貌宮、福德紫氣宮，一面之中，此位最干禍福，所以眉毛欲得寬廣，雙分入鬢，主生平多福而貴，二十六歲人運行中，主大發功名。緯林真人曰：眉為羅計之星，宜闊而不欲侵犯紫氣宮。陳圖南曰：翠眉入鬢，位至公卿。《廣鑒集》云：朝中無交眉宰相。
豎毛多，主殺，神剛氣暴，豈有思維：豎眉者，謂眉毛直立而少也，多主殺性。《大統賦》曰：主性急神猛。好斗貪殺，無思算之相也。又云：毛直性狠。
交頭并印促，背祿奔馳：頭交者，言兩頭印提交鎖，侵犯印堂也。蓋緣印堂是官祿宮，若得眉宇寬，則為官平生安穩。若交促者無祿，而一生走驟愚夫。印堂又為命宮，眉宇為羅計星，羅計侵犯交促，不利財祿，胡人不在此限，神強者不在此限，在此限即為平生之滯，三六交運至四十一，此四五年最緊。
橫直妨妻害子：夫直者，言眉毛。凡生直豎不順也，左妨子，右妨妻，左有如此妻子俱傷。然為平生不利，二十八限至三十，此三年最是不利。
旋螺聚必執旗槍：旋螺，言其中毛盤旋似螺絲尾尖，盤盤旋旋而生者，主為人剛健勇猛，可車前槍旗之首當先，無懼而戰也。
低壓眼相連不斷，運至必災厄：《廣鑒集》云：眉為羅計之星，眼為日月之象，相眉緊緊貼而與眼相連不斷者，是羅計二星侵犯太陰太陽，太陰太陽為日月之台，一身之主，二十六限至二十九不利，三十七八九亦不利。若孛星高廣，日月分明，災禍減半。
論曰：
　　運限者，兩眉管四年人中主，左二年二十六七，右二年，二十八九眉生四理。黑子眉中生者，初主水厄，眉頭生者，主性剛，眉上生者主貴官。紋理眉中十字元字紋者，大亨。有坤卦紋者，祿二千石。有成土字并魚鳥形紋，主大將公卿之位。眉上氣色忽然白者，主哭泣聲服忌。忽然紅色者，三日七日主口舌官訟。黃明入華蓋，日近遠喜信入宅。又主動出為吉。眉中忽然生毫長，謂之壽毛，然不宜早生。萬金相云：二十生毛三十死，四十生毛命壽長，若四十之上忽然生一毫長者，三年內遇貴。

	目為監察官
兩眼浮光，雙輪噴火，殺人賊好姦謀：兩眼浮光者，謂噴突不收，光射人也。雙輪噴火，上下眼堂紅赤，如炎火噴外也，似此者則主人凶惡，奸狡貪鄙，衷懷奸盜之心。然平生之惡。三十歲入運，至三十五此五年大發。三十七至四十。此四年亦不利。《大統賦》云：睛如點漆。許負門：目中赤沙起，法死須妨己。又謂之蛇眼，赤沙便是噴火。
睛如點漆，應不是常流：《廣鑒集》云：兩睛黑光如點漆，昭輝明朗光彩射人者，投貴人臣，神仙高士，奇異之相，然為平生之福，三十歲至三十五歲，此六歲顯耀功名。
眼大者多攻藝業：《月波洞中經》云：眼睛大而端定，不浮不露，黑白分明者。主可學藝業，異於眾人。成家立業。
上視者勿與交遊：上視者，或看物觀望，或觀人昂面，睛昂向上視者，主為人賊性，自強自是，不容物，太察多疑，不可為友，同行須在富貴之中，不可深交，又曰，上視者，人多狠。
斜觀狼目強獨，性鏗吝更貪求：斜觀者，主人秉性剛強，獨能堅吝者，自堅不施，貪鄙愛聚，損人安已，縱居富貴能文，亦不改堅吝之心，口腹不能相應之人也。《廣鑒集》云：目為心之外戶，觀其物外而知其內也。孟子曰：胸中正則眸子瞭焉，胸中不正，則眸子不能掩其惡也，善惡在目中偏正。善者。正視神清睛定。惡則斜視不定神濁。《太清神鑒》云：眼有些小病，心有些小毒，眼有十分病，心有十分毒。眼善心也善，眼惡心亦惡。〈大統賦》云：斜盼者人遭其毒，然居富貴之書，只是心中不正，何況於小人乎。
圓大神光露，心懷凶狠，訟獄堪憂：若圓大眼睛突露光者，主凶暴，多招禍患，常遭囹圄之囚繫，然為平生之凶，二十八限至三十五歲不利。三十七八九亦然，雖居富貴，亦為凶徒。若肯讀書，近君子遠小人，其凶減半。《月波洞中經》云：莫交眼突，往往見災迍。又曰，眼露心亦露。
似雞蛇鼠目，不濫須偷：《月波洞中經》云：雞目無痕，好斗貪淫。蛇目上胞厚而心毒。鼠目左小竊盜，似者男女盜竊貪婪無恥，然居富貴，亦不改奸妒之象。
三角深藏毒害：眼生三角，凶狠之人，常能損物害人，若是女子，妨夫不良。《大統賦》云：三角多嗔，為妨夫命。刃者劍刃也，婦人眼生三角，如殺夫之劍也。
頻偷視，定無良籌：頻偷視者，謂談話之間，廣會之座，低目沉吟，常常用眼偷觀人者，乃為人心性不定，多疑智淺之象。
神清爽秀，長如鳳目，身顯作王侯：神清秀者，瞳子瑩潔，黑白分明，如曉星光肘四遠也。長如鳳者。鳳目細長入鬢，極一寸五分，陰陽，大富大貴﹏蜀關雲長，唐房玄齡俱應。
論曰：
　　運限者，兩目管六年，左目三十三十一二，右目三十四五。目有四神，黑子生在眼胞上者，貪婪作竊。眼下者妨害。氣色者，三陰三陽，忽然生黑氣，深者二五日，淺者二七日，家宅不寧，陰人是非。紅者火災。眼下鋪青者，連累口舌。赤者官災。黑者破耗。黃明者最吉。陰人目下青者喪夫。赤者產厄。眼尾其色瑩白光潤者，主夫位增遷，財祿之喜。

	鼻為審辨官
竅小鏗貪：竅者，鼻孔也。《萬金相》云：左右胞謂之仙庫，左胞名左庫，右胞名右庫，夫庫欲高豐厚。竅者庫之戶也，戶欲小而齊，庫厚而隆，庫小而齊者，庫內有積也。庫狹而薄，戶大而薄者，庫無積也。竅小庫齊之相，好聚而不捨。戶寬反仰之相，無積而好施也。
高隆顯宦：《廣鑒集》云：鼻為土宿，萬物生於土，歸於土，象乎山嶽，山不厭高，土不厭厚，義為一面之表也。夫天地人三才之中，鼻為人也，欲得高隆而貴。《大統賦》云：惟鼻者，號嵩嶽，居中為天柱而高聳，樑貴乎豐隆，漢高祖隆準，終為平生之福，三十五至五十中，大顯功名。
偏斜曲陷堪傷：偏斜者，不端正，主孤滯也。曲者主孤貧。《萬金相》云：鼻偏左先損父，偏右先損母。又曰，樑柱不直，中年遭厄。六七八限至九六不利。許負曰：鼻仰突，多孤獨。陷者，地低四陷，瘡窩疵瘕痕傷也，亦主妨厄，最不利。《萬金相》云：印堂缺陷，財祿不旺，三十六歲，不利妻房。山根缺陷自身傷害，三十八歲，本身不利。金匱缺陷，鎖在他鄉，三十九遠出不利，亦重破祖。年上缺陷，哭聲不祥，四十歲孝服哭泣動。月孛缺陷，百事為傷，四十一歲凡幹迍邅難成。壽上缺陷，作事乖舛，四十二歲，凡幹不利。準頭缺陷，人事不和，四十三歲，妨是非口舌。左庫缺陷，財物消散。四十四歲破財。右庫缺陷，橫事極多，四十五大破財。此十缺陷，然為人限不利，必須更看別位滿缺乘除。若是神陷，色尾陷，文武陷，天地陷，色更青赤，乃為一生孤剋，貧下之相也。蓋緣缺處多。若天地豐，目下平，日月明，魚尾滿，氣色正，似此者，運至有災。《大統賦》云：完美宜官，破露憂辱，最忌準頭。
若還短促，未敢許榮昌：短促，鼻小局促也。《大統賦》云：巢窩，面之儀表，欲其廣大，主富貴。若短小局促，主貧賤。許負曰：鼻小莫求官。《大統賦》云：小而滯者作童僕。若鼻短促，童僕之相，為平生貧賤，六六至五九，最不利於己。然鼻小之相，終身不富貴，縱有神骨，相貌亦不祥。
生怕十分昂露：昂露，鼻孔仰。孔為二庫之門，十分昂露者，謂戶門開闊內無積也，難為平生不利，五九大破。廣鑒相中，大忌鷹嘴露竅。《大統賦》云：井灶露破廚無粟。井灶者，鼻孔也，又云斜如菱藕之狀，困乏預儲，斜如菱藕者，鼻斜露似刀切藕也，預儲為盛米之器也。困乏為無米也。《照膽經》云：鼻孔外仰成惡敗。
如懸膽，必作朝郎：如懸膽者，其形從印堂隆隆懸垂，直下準頭，準頭完美如彈者是也。似懸掛豬羊之膽，有骨法，貴作朝郎，無骨法者，富有千金。《心鏡經》云：鼻如懸膽，終須貴，土曜當生得地來。若是山根連額起，定知榮貴作三台。許負曰：鼻如懸膽，家財巨萬。《大統賦》云：圓如懸膽之形，榮食鼎餗，為平生之福，六六至五九，大發財祿。
年壽上縱橫紋理，家破苦窮忙：鼻為年壽二位，屬中央戊已上，萬物生成之地，又為巢窩，欲其光隆無犯者吉，若有縱橫亂紋交雜者，破祖離家，一生弛驟奔波苦，終日揭貧困而厄。若得形正神剛，則主成敗走驟，若女子不可為配。《大統賦》云：紋若亂交，慎勿為乎眷屬，平生大破。
山根低折，田園不守，妻子先亡：低者，塌也。折者，橫紋斷流也。似此者則主破祖離巢，妨害妻子也。終為平生之患，三十七至四十歲，運行到此，男女并同，蓋緣為生日不順也。若更眉壓眼，神氣薄，樑柱偏，輕則中年大病刑獄，重則喪軀矣。或得形正神強，色明聲亮，其害減半。《五總龜》曰：月孛宮中折又尖，家財早破事相煎，妻兒晚見尤難保，況是迍邅屬少年。《萬金相》云：山根斷折，三十九四十一，三年命祿中。又曰：月孛名山根，又名疾厄宮，又名妻子宮。又名月孛宮，又名嶺斷宮，司囚宮，在山根上一分，名玉嶺根斷自身傷。又曰：嶺斷官司不自由，嶺根折斷自身休。山根嶺斷三十九，嶺根道斷自身休。又曰：山懸橋道耗財，主嶺山根金道三位折也。嶺根平樑，財聚，三位高也，此三位嶺根道，於一面之中，諸部之內，最關禍福，學者可用意觀之。
鼻如鷹嘴樣狡狠：鷹嘴樣者，嶺根道三位細細低下，年壽孤聳，準頭尖垂向下者是也。可旁觀得見，主最毒。《廣鑒集》云：鼻如鷹嘴，啄人心髓。貧女曰：旁觀曲凸如鷹嘴，心裏奸謀暗殺人。許負曰：生伯如鷹嘴，一生奸詐不堪言。《月波洞中經》云：相中大忌鷹嘴露竅，似此者，主為人最毒，常懷嫉賢妒能。外貌偽和假寬，內實毒害。然居富貴知書，不免貪婪奸狡，何況小人乎？又主好成要敗，四十五歲主人破財。
廣大巢窩須穩：《萬金相》云：鼻為巢窩，人之家宅也。欲其樑柱端直，年壽豐隆廣大肉厚，接迎東西二嶽，準圓庫起者。主家宅廣人口多，三十六歲入運，至五十九歲，此十年大進入口并宅舍。《大統賦》云：樑廣者窩巢穩。
光明主財祿殊常：《太神神鑒》云：面部有五嶽之位，額為南嶽衡山，屬離火。頦為北嶽恒山，屬坎水，左顴為東嶽泰山，屬震木，右顴為西嶽華山，屬兌金，鼻為中嶽嵩山，屬中央土，金木水火土，各有時，火主夏，水主冬，木主春，金主秋，惟土每季旺十八日，乃為萬物生成之地，所以鼻貴乎高隆光明色黃者，得其十之本色也，若有骨法者，主有貴祿，在庶人得財入宅。《大統賦》云：樑貴乎於隆貫額，高也。色貴乎光瑩溢目，明也。許負曰：準明印正，諸事亨通。鬼谷先生曰：欲觀在任吉凶者，看年壽二位，一分黃明，一年無事，二分黃明，二載平安，三分黃明，三周吉利，若見非來之色，或青或赤或黑，并主當年不利。《五總龜》曰：年壽四時黃。財帛喜非常。《廣鑒集》云：心善三陽光點點，左眼胞也。脾安鼻準見黃明，耳輪焦黑腎臟喪，年壽黃明福德生，右目上下，忽然準頭明更淨，等閑有土是通亨，土者黃明也。自印堂至準庫中間，四季常得黃明。寒暑不侵。壽怒不變，乃為平生之福也。
準頭黑，蘭台暗摻，旬日必身亡：準頭者，是土之主。蘭台，左鼻胞名蘭台，又右為廷尉。《海底眼》曰：夫鼻者，運五臟之精華，肺之苗。肺虛則通，而色瑩光明。無病多吉。肺災則塞，而色摻黑暗，大患至而多凶。若見準頭蘭台包修黑暗者，大病速至，不出十日之內喪矣。病人最怕此色。
論曰：
　　運限者鼻管十年，自印堂二十八，至右庫五十。鼻有二節，黑於在山根者，主妨妻害子，鼻側，大凶不利，年上者兄弟難為，印堂當中圓黑者，貴吉。夫氣色印堂山根，光明者吉，暗慘者滯，年壽黃明者吉，黑病，赤官災，青破耗，白哭泣，準頭黃明者，喜慶立至。黑大病，赤紅者破耗，白者破毒。

	口為出納官
短促、唇掀、色青、齒露、偏邪，骨肉相煎：促者，口聚也。短者，橫窄也。促短者，并主孤也。《大統賦》云：口如吹火似寒酸。吹者撮聚也。《通神鬼眼相》曰：口有三聚，一曰猴口，吹火聚注，令人無子，孑立自身亡。二曰羊口，飲水聚注，令人孤寒，好歌樂，無衣糧。三曰鶴口，縮囊聚注，令孤寒，性寡親子另房。唇掀者，口唇翻蹇也，亦主弧剋。《太清神鑒》曰：眼露睛，唇皮蹇，男憂賊盜，女憂產難。若去寺觀及出家，免得一身見八難。青色者，言唇氣青黑，亦主弧貧。《五總龜》云：貧窮似鼠常青黑，破盡田園不住家。《大統賦》云：青黑禍發，齒露者，凡語笑露齒牙，孤剋。《廣鑒集》云：相中大忌露齒也。偏斜者，口不正也，亦主孤貧。《萬金相》云：海朝文﹑陽十七禍至，陰二八大病。海朝武，陽二八災病，陰十七禍生，文左武右也。又曰，水星不正，骨肉相煎。水星，口也。骨肉，六親也。然主平生之象，五十六歲入運，至六十四歲不利骨肉。
闊而不正，虛詐不堪言：橫曰不收，而偏斜不正者，主為人多奸猾，虛謬不實。《大統賦》曰：大言無信者略綽，賂綽者，即橫闊不收也。《五總龜》曰：若傷歸於左胖，是非奸詐愛便宜，口唇左邊也。
偏薄是非謗訕：偏薄者，口唇薄橫偏也，主好說談，是非謗訕者，不知己口快舌長。專提人語失，取笑渾語，毀善譏調，不顧忌諱，似此之人，雖居富貴，亦不脫小人也。《五總龜》曰：水星偏陷兩頭垂，尖薄無稜作乞兒。無稜者，薄也。
如硃抹，名譽相傳：如硃抹者，口唇紅鮮，似涂抹硃砂之紅色也，主文章才俊，其姓名傳揚四方。陳圖南曰：唇如潑砂，富貴如華，紅色也。許負曰：口如含丹，不受飢寒。郭林宗曰：唇紅齒白食天祿，多藝多財又多富。《貧女》曰：貴人唇紅似潑砂，更加四字足榮華。然主平生之貴，五十六歲入運，大發財祿。
唇裏紫，食肉千里，衣祿自天然：唇鮮紫紅色者，主富貴。可食千里之爵祿，乃為天生自然之福，平生之貴，五十六入限快。
覆載多紋理，掩人過惡，得子孫須賢：覆載，唇之名也。《萬金相》云：上層名金覆，下層名金載，若唇上下有紋理多者，主為人寬和，見善多為，遇惡勸歸於善，而喜避其惡，又招貴子賢孫。《大統賦》云：上下紋交子孫眾，周匝稜利仁信全。
食時多哽咽，必主迍邅：哽咽者，吃飯食吞噎，向喉咽之中，作沃沃之聲是也。迍邅者，平生蹇滯不通。張紫菱曰：食為性之本，所以欲詳而不暴，啜不欲聲，吞不欲鳴也。《五總龜》曰：鳥啄豬食最賤客，相他衣食必無終，咽粗急者人多燥，鼠食從來飲食空。又曰：相食看詳緩，窮忙豈合宜，更嫌將鳥啄，更總合淋漓，性暴吞須急，心寬食必遲，問君榮貴處，牛哺福相隨。
常向睡中不合，泄元氣，天促天年一：口者，宜言語以接萬物。博飲食以安五臟，造化之權，禍福之柄。唇為口之城廓，舌之門戶，一開一合，榮辱所繫也。所以夜睡開口者，泄其元氣，元氣既泄，壽不永也。
親曾見低垂兩角，常被世人嫌：兩角下垂者，無衣食也，最招人憎嫌。《五總龜》曰：口者，心之外表，賞罰之所出，榮辱之所關。欲端而厚，言不亂發，謂之口德。若多言而亂發者，謂之口佞。若方廣有稜者，主壽。形如弓稍向上者，主貴。若尖而薄反者，主賤。若黑子生於上唇者，平生酒肉來自然。生於口角者，災滯。生於壽帶人口，主飢餓而死。女人唇生黑子者，主淫，無媒而自嫁也。
論曰：
　　運限者，口管十五年，為末主，五十六至六十四。口有三聚，黑子生在唇上者，主一生得酒食，唇內亦然。口角生者，末主水災。紋理者壽帶人口直，飢餓不食而死。氣色紅潤者，則貴。黑者賤。青者毒，白者亦然。黃者病。惟遶口黃明者，最吉。


	論男女五官
　　夫人身手欲得厚，大小相覆，滑淨光澤，必應豪貴，顏色光潤，財祿日進。夫人顏色惡者，絕無官分。《墳經》云：頭小為一極，不得上天力。額小為二極，不得父母力。目小為三極，無有廣知識。鼻小為四極，農作無休息。口小為五極，無有盛衣食。耳小為六極，方命難量測。頭雖大，額無角。目雖大，無廓落。無相也。鼻雖大，樑柱弱。口雖大，語略綽。耳雖大，無輪廓。腹雖大，近上著。非奴即作客。是無相。頭雖小，方且平。目雖小，精且明。鼻雖小，樑柱成。口雖小，語媚生。如此之人法主聰明，兼不少衣食。夫女人共語未了，即面看地，如此之人，必有病也。夫女人當共人語，手拈衣帶者，便低頭答者，必有奸淫之事也。

	五嶽
額為衡山。頦為恒山。鼻顴嵩山。左顴為泰山。右顴為華山。
中嶽要得高隆，東嶽須聳，而朝應不隆不峻，則無勢，為小人，亦無高壽。中嶽薄面無勢，則四嶽無主，縱別有好處，不至大貴，無威嚴重權，壽不甚遠。中嶽不及且長者，止中壽，如尖薄，晚年見破，到頭少稱意。南嶽傾側，則主見破，不宜長家。北嶽尖陷，未主無成，終亦不貴。東西傾倒無勢，則心惡毒無慈愛，五嶽須要相朝。

	四瀆
耳為江瀆。目為河瀆。口為淮瀆。鼻為濟瀆。
四瀆要深遠成就，而涯岸不走，則財穀有成，財物不耗多蓄積。耳為江瀆，竅要闊而深，有重城之副，緊則聰明，家業不破。目為河瀆，深為壽，小長則貴，光則聰明，淺則短命，昏濁多滯，圓則多夭，不大不小，貴。口為淮瀆，要方闊，而唇吻相覆載，上薄則不覆。下薄則不載，不覆不載則無壽，無晚幅。不覆則家必覆。鼻為濟瀆，要豐隆光圓，不破不露，則家必富。

	五星六耀說
五星：金、木、水、火、土也。
六耀者：太陽、太陰、月孛、羅喉、計都、紫氣。
火星須得方，方者有金章。(額也)
紫氣須得圓，圓者有高官。(印堂)
土星須要厚，厚者得長壽。(鼻也)
木星須要朝，五福并相饒。(右耳)
金星須要白，官位終須獲。(左耳)
羅喉須要長，長者食天倉。(左眉)
計都須要齊，齊者有妻兒。(右眉)
月孛須要直﹑直者得衣食。(山根）
太陰須要黑，黑者有官職。(右眼)
太陽須要光，光者福祿強。(左眼)
水星須要紅，紅者作三公。(口也)

	五星六耀決斷詩
金木星是耳，貴要輪廓分明，其位紅白色不均，大小如門闊，生得端正不反，不尖不小，一般更是高過眉眼，白色如銀樣大好，其人當生，得金木二星照命，發祿定早。若反側窄，或大或小，為陷了金木二星，其人損田宅，破財帛，無學識也。
詩曰：
金木成雙廓有輪，風門容指主聰明，端聳直朝羅計上，富貴榮華日日新。左金耳也。金本開花一世貧，輪翻廓反有艱辛。於中若有為官者，終是區區不出塵。右木耳也。
水星是口，名為內學堂，須要唇紅闊四角，人中深，口齒端正，有文章為官食祿。若唇齒粗，口角垂，黃色主貧賤。
詩曰：
口含四字似硃紅，兩角生稜向上宮，定是文章聰俊士，少年及第作王公。
水星略綽兩頭垂，尖薄無稜是乞兒，若是偏將居左右，是非奸詐愛便宜。口也。
火星是額，凡額廣闊，髮際深者，有祿位衣食，及子息四五人，其人有藝學，父母尊貴，當生命宮，得火星之力，入命有田宅，壽九十九。如尖陋有多紋理者，是陷了火星，乃不貴，無子息一二人，至老不得力，衣食平常，又不得兄弟力，主貧，無大壽，損妻破財。
詩曰：
火星宮分闊方平，潤澤無紋氣色新，骨聳三條川字樣，少年及第作公卿。
火星尖狹是常流，紋亂縱橫主配囚，赤脈兩條侵日月，刀兵赴法死他州。
額也。
土星是鼻，須要準頭豐厚，兩孔不露，年上壽上平滿直，端聳不偏，其人當不陷了土星，入命并滿三分，主有福祿壽。如中嶽土星不正，準頭尖露，更準頭高，其人陷了中嶽土星，主貧賤，少家業，主心性不直。
詩曰：
土宿端圓似截筒，灶門孔大即三公，蘭台廷尉來相應，必主聲名達聖聰，
土宿歪斜受苦辛，準頭尖薄主孤貧，傍觀勾曲如鷹咀，心裏奸謀必害人。鼻也。
紫氣星印堂下，是印堂分明，無直紋圓如珠，主人必貴。白色如銀樣，主大富貴。黃者有衣食。如窄不平勻，有隱紋者，不吉，子息二三人，不得力，無厚祿，損田宅。
詩曰：
紫氣宮中闊又圓，拱朝帝主是英賢。蘭台廷尉來相應，末主官榮盛有錢。
紫氣宮中窄又尖，小短無腮更少男。自小為人無實學，衣食瀟條更沒添。印堂。
太陰太陽，是眼，要黑白分明，長細雙分入鬢者，黑睛多，白睛少，光彩者，其人當生得陰陽二星照命，作事俱順，骨肉俱貴。如黑少白多，黃赤色，其人陷了二星，損父母害妻子，破田宅多災短命。
詩曰：
日月分明是太陽，精神光彩一般強，太陽　為官不拜當朝相，也合高遷作侍郎。左眼　日月斜窺赤貫瞳，更嫌孤露又無神。太陰　陰陽枯暗因刀死，莫待長年主惡終。右眼
月字星是山根，從印堂直下分破者，其人當遭月孛照命。陷了山根，主子孫不吉，定多災厄，修讀無成，破產，刑妻害子息。
詩曰：
月孛宜高不宜低，瑩然光彩似琉璃。為官必定忠臣相，末主高官有好妻。
月孛宮中狹又尖，家財早破事相煎。為官豈得榮高祿，孛位當生困歲年。山根
羅計星是眉，二星粗黑，過目入鬢際者，此衣祿之相，子息父母皆貴，親眷亦責。此二星入命。如眉相連橫赤色更短，主骨肉子息多犯惡死。
詩曰：
羅計星君秀且長，分明貼肉應三陽。左羅　不惟此貌居官職，恩義彰名播遠方。羅喉稀疏骨聳高，為人性急愛凶豪。眉毛　奸邪狀似垂楊柳，兄弟同胞有旋毛。右計
　

	六府論法
六府者，兩輔骨、兩顴骨、兩頤骨，欲其充實相輔，不欲支離孤露。《靈台秘訣》云：上二府自輔角至天倉，中二府自命門至虎耳，下二府自腮骨至地閣。六府充直，無缺陷瘢痕者，主財旺。天倉峻起多財祿，地閣方停萬頃田，缺者不合。
　

	三才三停論
三才者：額為天，欲闊而圓，名曰有天者貴。鼻為人，欲旺而齊，名曰有人者壽。頦為地，欲方而闊，名曰有地者富。
三停者：髮際至印堂為上輔，是初主。自山根至準頭為中輔，是中主。自人中至地閣為下輔，是末主。
自發際至眉為上停，眉至準頭為中停，準頭至地閣為下停。訣曰：上停長，老吉昌，中停長，近君王，下停長，少吉祥。三停平等，富貴榮顯。三停不均，孤夭貧賤。
詩曰：
面上三停仔細看，額高須得耳門寬。學堂三部奚堪足，空有文章恐不官，
鼻樑隆起如懸膽，促者中年壽不長。地閣滿來田地盛，天廷平闊子孫昌。

	相三主
額尖初主災，鼻歪中主逃。欲知晚景事，地閣喜方高。

	論三柱
論三柱頭為壽柱，鼻為樑柱，足為棟柱。

	相身三停
　　身分三停，頭為上停，人矮小而頭大長者，有上梢無下梢；身長大而頭短小者，一生貧賤。自肩至腰，為中停，要相稱，短而無壽，長則貧。腰軟而坐俱動者，無力而無壽。自腰至足為下停，要與上停齊而不欲長，長則多病。若上中下三停，長大短小不齊者，此人無壽，一身三停相稱為美。
　　上停豐秀厚而長，此是平生大吉昌，若是下停長且薄，似此貧窮走四方。身上三停頭足腰，看他長短要均調，上長下短公侯相，長短無差福不饒。中停長者人多貴，背聳三山足寶珍，萬一腳長身又短，區區浪走一凡民。又云：下長上短賤人體，形貌乾枯骨又粗，若見眼圓如竹葉。中年里面產田無。上停短，下停長，終日區區促壽疆。上停長，下停短，衣食自然倉廩滿。三停俱短無虧陷，五嶽端嚴富貴全，上下兩停兼短促，一生終是受迍邅。

	五行形相
詩曰﹕
木瘦金方水主肥，土形敦厚背如龜，上尖下闊名為火，五樣人形仔細推。
木色青兮火色紅，土黃水黑是真容，只有金形是帶白，五般顏色不相同。
青主憂兮白主喪，黑主重病及官方，若還進職并添喜，看取所黃滿面光。

	五行相說
　　夫人之受精於水，稟氣於火，而為人。精合而後神生，神生而後形全，是知全於外者，有金木水火土之相，有飛禽走獸之相。金不嫌方，木不嫌瘦，水不嫌肥，火不嫌尖，土不嫌濁。似金得金，剛毅深。似木得木，貲財足。似水得水，文學貴。似火得火，見機果。似土得土，厚匱庫。故豐厚嚴謹者，不富即貴。淺薄輕燥者，不貧則夭。如女子之氣，欲其和媚，相貌欲其嚴整，若此者不富則貴也。

	論形
　　人秉陰陽之氣，肖天地之形，受五行之資，為萬物之靈者也。故頭象天，足象地，眼象日月，聲音象雷霆，血脈象江河，骨節象金石，鼻額象山嶽，毫髮象草木。天欲高遠，地欲方厚，日月欲光明，雷霍欲震響，江河欲潤，金石欲堅，山嶽欲峻，草木欲秀，此皆大概也，然郭林宗有觀人八法，是也。

	論神
　　夫形以養血，血以養氣，氣以養神，故形全則血全，血全則氣全，氣全則神全。是知形能養神，托氣而安也。氣不安，則神暴而不安，能安其神，其惟君子乎。寤則神游於眼，寐則神處於心，是形出處於神，而為形之表，猶日月之光，外照萬物，而其神固在日月之內也。眼明則神清，眼昏則神濁。清則貴，濁則賤。清則寤多而寐少，濁則寤少而寐多。能推其寤者，可以知其貴賤也。夫夢之境界，蓋神游於心，而其所游之遠，亦不出五臟六腑之間，與夫耳目視聽之門也。其所游之界，與所見之事，或相感而成，或遇事而至，亦吾身之所有也。夢中所見之事，乃吾身中，非出吾身之外也。白眼撣師說：夢有五境：一曰靈境；二曰寶境；三曰過去境；四曰見在境；五曰未來境。神燥夢生，神靜則境滅。夫望其形，或洒然而清，或朗然而明，或凝然而重，然由神發於內而見於表也。神清而和，徹明而秀者，富貴之相也。昏而柔弱，濁而結者，貧薄之相也。實而靜者其神安，虛而急者其神燥。

	達摩相主神有七
藏不晦，藏者不露也。晦者無神也。
安不愚，安者不搖動也，愚者不變通也。
發不露，發者發揚也，露者輕跳也。
清不枯，清者神逼人也，枯者神而死也。
和不弱，和者可親也，弱者可狎也。
怒不爭，怒者正氣也，爭者戾氣也。
剛不孤。剛者可敬也，孤者可惡也。
詩曰：
神居形內不可見，氣以養神為命根，氣壯血和則安固，血枯氣散神光奔。
英標清秀心神爽，氣血和調神不昏。神之清濁為形表，能定貴賤最堪論。

	論氣
　　夫石蘊玉而山輝，沙懷金而川楣，此至精之實，見乎色而發於形也。夫形者質也，氣所以充乎質，質因氣而宏。神完則氣寬，神安則氣靜。得失不足以暴其氣，喜怒不足以驚其神。則於德為有容，於量為有度，乃重厚有福之人也。形猶材，有杞梓楩柟荊棘之異，神猶士，所以治材用其器，聲猶器，聽其聲，然後知其器之美惡；氣猶馬，馳之以道善惡之境。君子則善養其材，善御其德，又善治其器，善御其馬。小人反是。其氣寬可以容物，和可以接物，清可以表物，正可以理物。不寬則隘，不和則戾，不剛則懦，不清則濁，不正則偏。視其氣之淺深，察其色之燥靜，則君子小人辨矣。氣表而舒，和而不暴，為福壽之人。急促不均，暴然見乎色者，為下賤之人也。醫經以一呼一吸為一息，凡人一晝夜計一萬三干五百息，今觀人之呼吸，疾徐不同，或急者十息，遲者尚未七八。而老肥者大疾，勿其者差遲，故恐古人之言，猶未盡理。夫氣呼吸發乎顏表，而為吉凶之兆，其散如毛髮，其聚如黍米。望之有形，按之無跡，苟不精意以觀之，則禍福無憑也。氣出入無聲，耳不自察，或臥而不喘者，為之龜息氣象也。呼吸氣盈而身動，主死之兆也。孟子不顧萬鐘之祿，能養氣者也，爭可欲之利，悻悻然戾其色而暴其氣者，亦何以論哉。
詩曰：
氣乃形之本，察之見賢愚，小人多急躁，君子則寬舒。
暴戾災相及，深沉福有餘，誰知公輔量，虛受若重淵。
柳莊曰：從髮際至承漿左右，氣止一百二十五部，若言黑子皆為助相，視其骨氣美者為妙也。

	論五音
　　五行散而為萬物，人生萬物之上，聲亦辨其五音。故木音嘹亮高暢，激越而和。火音焦烈燥怒，如火烈之聲。金音和而不戾，潤而不枯，如調簧奏曲，玉磬流音。水音圓而清，急而暢，感條達之間也。與形相養相生者吉，與形相剋相犯者凶。

	論聲
　　夫人之有聲，如鐘鼓之響，器大則聲宏，器小則聲短，神清則氣和，氣和則聲潤，深而圓暢也。神濁則氣促，氣促則聲焦急而輕嘶也。故貴人之聲，多出於丹田之中，與聲氣相通，混然而外達。丹田者，聲之根也。舌端者，聲之表也。夫根深則表重，根淺則表輕，是如聲發於根而見於表也。若夫清而圓，堅而亮，緩而烈，急而和，長而有力，勇而有節，大如洪鐘騰韻，鼉鼓振音，小如玉水流鳴，琴徽奏曲，見其色則睟然而後動，與其言久而後應，皆貴人之相也。小人之言，皆發舌端之上，促急而不達，何則急而嘶，緩而澀，深而滯，淺而澡大，大則散，散則破，或輕重不均，嘹亮無節，或睚毗而暴，繁亂而浮，或如破鑼之響，敗鼓之鳴，又如寒鴉哺雛，鵝雁哽咽，或如病猿求侶，孤雁失群，細如蚯蚓發吟，狂如青鼉夜噪，有如犬之吠，如羊之鳴，皆賤薄之相也。男有女聲單貧賤，女有男聲亦妨害，然身大而聲小者凶，或乾濕而不齊，謂之羅網聲。大小不均，謂之雌雄聲。或先遲而後急，或先急而後遲，或聲未止而氣先絕，或心未舉而色先變，皆賤之相也。夫神定於內，氣和於外，然後可以接物非難，言有先後之敘，而色亦不變也。苟神不安而意不和，則其言失先後之敘，辭色撓矣，此小人之相也。夫人稟五行之形，則氣聲亦配五行之象也。故土聲深厚，木聲高唱，火聲焦烈，水聲緩急，金聲和潤。又曰：聲輕者斷事無能，聲破者作事無成，聲濁者謀運不發，聲低者鹵鈍無文。清吟如澗中流水者，極貴。發聲溜亮自覺如甕中之響者，主五福全備之人也。

	聽聲篇
聲小亮高，賢貴之極；語聲細嫩，必主貧寒，兼須危困。女人雄聲，終身
不榮，良人早殞，虛有夫名。男子雌聲，妨婦多兒，女聲急切，妨夫一絕。
詩曰：
木聲高唱火聲焦，和潤金聲最富饒，土語卻如深甕裏，水聲圓急又飄飄。
貴人音韻出丹田，氣實喉寬響又堅，貧賤不離唇舌上，一生奔走不堪言。
聲大無形，托氣而發，賤者浮濁，貴者清趣。太柔則靡，太剛則折。隔山相聞，圓長不缺，斯乃貴人，遠見風格。
　

	富格例
形厚、神安、氣清、聲揚、眉闊、耳厚、唇紅、鼻直、面方、背厚、腰正、皮滑、腹垂、牛齒、鵝行，以上皆富貴相也，主少年奮發，家財豐厚也。

	大富格
耳大貼肉，鼻如簽筒，鼻如懸膽，面黑身白，背聳三山，聲如遠鐘，背闊胸平，腹大垂下，頭皮寬大，主大富也。

	中富格
三停平等，五嶽朝歸，五長俱全，五短俱全，五露俱全，眼如丹鳳，聲似鳴鐘，秉此格者，主中富也。

	貴格例
面黑身白，面粗身細，腳短手長，身小聲大，龍來吞虎，面短眼長，不臭而香，肉角少頂，以上皆貴相也。若人有此相，求功名者官高職顯，求財利者錢谷巨富之相也。

	大貴格
虎頭燕頷，日月角起，伏犀貫頂，眼有定睛，鳳閣插天，兩手垂膝，口中容拳，舌至準頭，虎步龍行，雙鳳眼，此為大貴之相也。

	中貴格
鬚如鐵線，耳白過面，眼如點漆，上長下短，口如四字，三十六牙，龍吞虎吻，此為中貴之相也。

	小貴格
天庭高聳，地閣方圓，小便如珠，大便方細，齒白而大，眉疏目秀。口如弓角，唇似硃紅，此為小貴之相也。

	富相口訣
腰圓背厚者富貴，有樑柱左右顴起，口方，而地閣方圓，四維有朝拱者，主富之相。氣色潤秀，身體細膩，面正平滿，背格古怪清奇者，主富。手背厚，行立坐食端正者，主富。精神秀異，舉止沉重者，主富相也。

	貴相口訣
看官貴在眼有神，有骨聳秀，皆異常人。身短而面長者貴，面方限長者貴，肩背重厚者貴，頭有角骨者貴，面有骨格者貴，鳳目龍睛者貴，額有角起，聲音清亮，耳白如面，額襆有頭稜者貴。胡鬚似鐵，手足似玉。不貴而富。

	壽相格
　　顴骨重貫耳者壽，命門光澤者壽。項下有皮如條者，長壽之相也。雙條妻皆老，一條則孤。人中著齒而齊者福壽。喉音高者，臥而不喘，謂之龜息，乃壽相。顴骨相連，人耳後骨高起，年壽上不陷者，主壽。耳是木星又為壽星，山根上正直者主福壽。耳後有骨名，壽星骨，生豐起者，長年腦後三玉枕如果栗者，福壽。鼻橾隆起者壽相。食物急，登溷緩者壽，五嶽豐隆，法令分明，眉有長毫，項有餘皮，額有橫骨，面皮寬厚，聲音清響，背肉負厚，胸前平闊，齒齊堅密，行坐端莊，兩目有神，耳有長毫，鼻樑高聳，以上皆壽相，與各格同看也。

	福德格例
眉長過目　主妻得美貌曉事。
眉如新月　主人聰明，文章折桂，舉業有成。
面有和氣　主高人相敬，陰人得力。
星辰拱朝　主人作事有成有立之命。
金木朝元　主有口祿兼得遠方財物。
目秀而長　主貴人相敬，有財壽祿全。

	成格例
正面開敷，城郭端正，眼光不流，五拱六滿，三處平闊，三光五澤。

	成敗不足格
地角尖削者主成敗。骨節組惡，面上塵埃，面赤氣黑，行步擺搖者，主成敗，鼻露樑者主耗散。

	進格例
紅黃不改，五嶽光華，氣和色潤，氣宇軒昂，五星朝拱，四瀆無傾。

	退格例
額上斷紋，口眼偏斜，背皮單薄，氣色塵昏，灰色如黑，城郭欠明，鼻露土流，齒牙不齊。印堂穿破，兩耳焦黑。

	動格例
耳反無輪，山根無肉，面無城郭，上短下長，身長項長，三尖六削。

	散格例
雙眉尾散，兩耳無弦，面無城郭，鼻頭仰露，四大空亡，面皮急繃，氣色煙塵，紋破痣侵。

	發達口訣
滿面光潤者發達，紅黃滿面者發財，氣體剋越者發福。神氣清爽者發福也。

	清閑安樂
手足細膩，一生清閑。面皮滑澤，一生安樂。眉毛疏淡，一生清閑。骨格清雅，一生安寧。神清氣和，一生聰慧。

	穩厚格
形貌端謹，言語詳細，作事有始有終，氣宇寬和，精神不露，部位無傷，穩厚端重，方正公平，近君子遠小人。

	聰明俊爽
目秀神清主聰明，肉皮細滑主聰明，指甲尖秀主聰明，耳有輪廓主聰明，眉毛疏秀，齒白而齊，骨格清楚，主聰明。

	愚頑庸懶
神昏昧者愚頑，面骨橫粗者愚頑，耳前暗昧者慵懶，眉重濁者性懶，氣濁者愚魯之漢。

	剛強狠癖
眼中如火主剛強，面上青容冷面，主狠癖，眼有三角面肉橫，主剛強，唇高嘴趫，主性剛，眼白多，主性癖。

	技巧
眉毛纖細，重重技藝。眉中黑子，必有技倆。鼻廣面長，技倆非常。

	十二孤神格
骨重者主孤。垂珠大者，眉交眉濃，鬢髮厚者，俱孤。冬天出汗者，主貧孤。耳反者孤。華蓋重者孤。骨體響者孤。聲如雷者主孤。有腋氣者主孤。地角虧者主孤。又曰：顴骨生蜂者孤。口角低者孤。眉如八字者主孤。

	夭相口訣
肉重無骨者夭。兩目無神，兩耳低小，筋骨柔弱，無神無氣，身長面短，面皮繃急，背負坑陷，桃花面色，步折腰斜，以上所說當與後夭相歌十知同看也。

	貧蹇口訣：
滿而憂容者邊而貧。塵埃滿面者貧。背負薄肉者多迍。井灶露孔者不聚財。氣色困滯者多迍。神氣不定者多迍。

	刑剋
結喉露齒，眼下無肉，淚堂深陷，人中紋理，人中黑子，山根斷折，魚尾枯陷，顴骨枯槁，眼帶桃花，口如吹火，嘴如臥蠶穿破，兩耳反掀，眼下淚痣，眼下又如荔枝色者，皆刑剋也。

	剋父母
左偏損父，右偏損母。二處有疤痕，露齒結喉，損父。陰氣重者，損母。

	刑剋妻妾
兩顴骨凸露，主剋三妻。山根有橫紋，剋三妻。魚尾枯陷剋頭妻。眉重壓眼剋妻。山根陷剋妻。結喉露齒，剋妻害子。眉中有痣妨妻。面如面袋，剋妻妨子。羊紋者刑妻，一紋刑一妻，兩紋下低，刑三妻。左目小損妻。眼尾有紋剋妻，三紋剋三妻。左眼角下神光之位，青色者，主七旬內主難為妻子。黑子者，主生離。華蓋骨重，眼尾紋長，魚尾枯，山根痣斑麻，三次作新郎。

	剋子息
眼下淚痕剋兒女，人中斜側剋兒。耳無輪廓主刑剋。山根斷折剋兒女。人中高尖剋兒女。三陰三陽不宜疤痕，及有紋痣，鼻如界方，鼻樑劍脊骨見，地角有虧，陰氣大重，有女無男。有背無脊，頭低步緩，狼虎之聲，主刑剋也。

	孤神格例
顴骨生峰　主孤無子，縱有亦是螟伶兒，此乃俱不得力之相。
耳無弦根　主父母妻子生離死別，田園耗散，無祖業之相。
面無和氣　主有妻無子，父母隔各，六親無情。
眉稜骨起　主三妻有破祖無情，主有宿疾，性剛氣暴。
眼下無肉　主兒女有剋，得力者少，與人無情，小人不足之相。

	寡宿格
面無人色　主與人寡合，為人心毒，最愛便宜。
處事不和　主人常招是非，主孤有妻而無子。
不愛老幼　主六親不和，救人無功。
眉頭常蹙　主早年剋傷，見孤單，不傷妻女，早見刑傷。
不哭常淚　必主傷妻剋子，晚景孤單。一雙流淚眼，只會送人亡。

	亡神格
頭尖項大　主人牢獄之分，性急無定。
面小鼻大　主守空房，為事顛悔，才祿俱滯。
鬚拳髮捲　主人凶暴性狠毒。
鼻樑橫起　主與朋友難交，性嚴難犯。

	劫殺格
眉骨枯稜　主妻子難為，六親水炭，主性情不常。
鼻樑尖薄　主殺妻害子，其心最毒，孤單相。
眼深無肉　主人奸詐便宜，早年父母不得力，兄弟分離，財壽不足。
喉下結高　主傷妻子，壽命不長。

	六沖格
面多悔氣　主作事犯重，妻子重見，亦主離親相。
眉眼不朝　主為人六親不和。
口角下垂　主為人愛便宜。
齒亂牙疏　主骨肉不和，陰人不和。
星辰不拱　主背祿奔波無成無立。
眉目雜亂　主有人口生離死別，百事無成。

	六害格
鼻尖齒亂　主自家不睦不和，陰人不得不力之相。
懸針樑露　主兄弟分離父母隔，各持刀弄。
肉露肉橫，主為人反面無情，為事不仁，女人主孤。

	華蓋格
橫紋額上　主人幼年辛苦勞碌，妻遲子晚，又主孤單。
眼上露堂　主人有藝壓身，為人堅吝。
鼻準豐大　主為人心善愛道，為事進遲。
額上高骨　主有壽不染瘟病，相刑妻子。

	羊刃破家紋
印堂上穿　主持刀把斧，性重，別祖離宗之人。
鼻露尖薄　主田宅破耗，屋宅破財，限行到此必危。
鼻樑劍脊　主六親水炭，三十六九一厄，末年田園耗散。
兩眼昏沉　主一世貧窮，奔波勞碌，妻離子散。
魚尾偏虧　主小人不足，妻子，刑剋財散。
面如洗光　主自破家產一世貧窮。
皮薄繃鼓　主人無壽，一生財祿不聚，奔波勞碌之相。
灰土塵蒙　主為人死無所歸。

	面上十大空亡
額尖為天空
額尖繃鼓，官貴無分，祖業難招，主孤，刑父母有傷，五十不齊，五十以前，凡事不吉利也。
頦削為地空
無地角，主晚歲孤寒，妻子難為，無結果之處。夫妻隔各，六親不和，此為平常之相也。
天倉陷為一空
此空主食祿淺薄，主人齋戒，口腹淺薄，得祖業難招，奔波晚景，辛苦之相也。
面無城廓為一空
此相大忌，主人無成，虛花無壽而無略，亦無祖業之人，此為平常之相也。
山根陷為一空
此空主人離祖，六親無力，骨肉無情，兄弟隔各，為人少力也。
風門露為一空
此空當主財散，六親隔絕，夫妻不能偕老，莊田祖業，主有破難存也。
鬚不過後為一空
此空主為人費力，朋友無情，財帛破耗，主其子孫不得力之相也。
耳無弦根為一空
此空之相，主人破祖離宗，身無居住之地，財祿耗散無成，亦無結果之相也。
唇無鬚為一空
此空主孤刑，晚景貧寒，衣食困乏，決無妻子。若有，定是虛花到頭一場辛苦，此為賤相也。

	十殺格
人行如醉為一殺；
鼻曲者為二殺；
面如散麻者為三殺；
面如菇萎為四殺，
眉濃為五殺；
豺聲為六殺；
聲高為七殺，
寅申戌為八殺；
口闊為九殺；
眼大為十殺。

	奸詐
斜視者多詐。口尖唇薄者多妄。冷笑無情多詐。偷視不正多詐。視上顧下多詐。妄說語言如太急者多詐。牙齒疏者多詐。又曰鼻尖毫出﹑眼細視低，口角高低，步履縱橫，行步不勻，腳走高低多詐。

	寬大
升斗滿，部位中正，印堂開闊，諸部圓滿，鼻竅微露。
陰德眼上下堂有黃氣，臥蠶出見，印堂黃氣，精舍黃氣。
帶令地角朝天﹑耳有輪廓朝水，口有稜角。眼帶桃花眉如線。又如新月久視，意氣可人。

	貪食格
鼻如鷹嘴者多貪，心狡。
眼紅者多貪，心毒。
眉卓者多貪。
嘴尖者多貪。
鼻勾者多貪。

	勞碌格
眼長多勞碌。骨粗多勞碌。面如馬面驢唇勞碌。眉重氣弱者勞碌。魚尾紋多者勞碌。

	四反格
耳無輪。口無稜。鼻仰孔。目無神。

	三尖格
鼻尖。頭尖。額尖。

	六削格
眉無尾。額無角。目無神。鼻無樑。口無稜。耳無輪。

	惡死卒亡
眼睛黃色主卒死。眉卓如刀主橫亡。面黑常帶怒容，眼中如血者，皆主暴亡。赤脈貫睛鼻露樑，主惡死。眉生逆毛主惡亡。此為惡死之相也。

	溺水格
人中交紋，溺水招魂。額上忽如塵污者，五十日內，主墜井亡，名曰橫殃休廢。眉間黑子，初年水厄之憂。痣生魚尾之中，主水厄之憂。口角黑黶，末防水厄。

	火災格
山根赤，七日之憂慎火。天羅紋在額上數十條者，有災邅火殃。痣在眉毛，終年必遭火厄。

	妻美格
蠶下黃色起紛紛，貴人欲要立為婚。有妻必是多賢德，才子文章人帝京。
《神機》云：準頭圓，竅不露不昂，蘭台廷尉二部相應，人生主得美貌之妻。山根有奇骨伏起者，為婚得貴妻。眉如畫者，一生得陰人之財。


冰鑑

冰鑑神骨章 
語云：脫穀為鏮，其髓斯存，神之所謂也，山蹇不崩，為石為鎮，骨之所謂也。一身精神，具乎兩目，一身骨相，具乎面部；他家兼論形骸，文人先觀神骨，開門見山，此為第一。 相家論神，有清濁之辨，清濁易辨，邪正難辨；欲辨邪正，先觀動靜，靜若含珠，動若水發；靜若無人，動若赴敵。此為澄清到底。靜若螢光，動若流水，尖巧喜淫，靜若半睡，動若鹿駭，別才而思，一為敗器，一為隱流，均之託跡二清，不可不辨。 凡精神抖擻時易見，斷續處難見，斷者出處斷，續者閉處續，道家所謂收拾入門之說，不了處看其脫略，做了處看其針線，小心者從其做不了處，看之舒節闊目，若不經意，所謂脫略也。大膽者從其做了處看之，慎重周密無有茍且，所謂針線也。二者實看向內處，稍移外便落情態矣，情態易見。 骨有九起，天庭骨隆起，枕骨強起，頂骨平起，佐串骨角起，太陽骨線起，眉骨伏犀起，鼻骨芽起，顴骨豐起，項骨平扶起。在頭以天庭骨枕骨太陽骨為主，在面以眉骨顴骨為主，五者備，柱石器也。一則不窮，二則不賤，三則動履小勝，四則貴矣。 骨有色，面以青為主，少年公卿，半青面是也，紫次之，白斯下矣。骨有質頭以聯者為貴，碎次之，總之頭無惡骨，面佳不如頭佳，然大而缺天庭，終是賤品，圓而無串骨，半為孤僧，鼻骨犯眉，子嗣不立，此中貴賤，有毫釐千里之辨。 
冰鑑容貌章 
容以七尺為期，貌合兩儀而論，胸腹手足，實接五方，眼耳口鼻，全通四氣，相顧相稱則福生，如背如湊則林林總總，不足論之。 容貴整，整非整齊之謂，短不豖蹲，長不茅立，肥不熊餐，瘦不雀寒，所謂整也，背宜圓，腹宜突坦，手足溫軟，曲若彎弓，足宜豐滿，下宜藏蛋，所謂整也，五短多貴，兩大不揚，負眾高官，鼠行好利，此為定格。 他如手長其身，身過於體，配以佳骨，定主封侯，羅文滿身，胸有秀骨，配以妙神，不拜相即鼎甲。 相貌家有清古奇秀之別，總之不必，需看科名星，陰騭紋為主，科名星，十三至三十九歲，隨時而見，陰騭紋，十九歲至四十六歲，隨時而見，二見全大物也，得一亦貴。 科名星見於印堂眉彩，時隱時見，或為鋼針，或為小丸，嘗有光氣，酒後及發怒時易見，陰騭紋，見於眼角，陰雨便見，如三叉樣，假寐時最易見。 得科名星早發，得陰騭紋遲發，二者全無，前程莫問，陰騭紋見於喉間，又主子貴，雜格不在此格。 目者面之淵，不深則不清，鼻者面之山，不高則不靈，口闊而方祿千鐘。齒多而園不家食，眼角入鬢，必掌刑名，項見於面，終身錢穀，此貴徵也。舌脫無官，橘面部顯，文人不傷左眼，鷹準動便食人，此賤徵也。 
冰鑑氣色章 
面部如命，氣色如運，大命固宜整齊，小運亦當亨泰，是故光焰不發。珠玉與瓦礫同觀，藻繪未揚，明光與布葛齊價，大者主一生禍福，小者亦三月吉凶。 人以氣為主，於內為精神，於外為氣色，有終身之氣，少淡，長明，壯豔，老素是也。有一年之氣色，春青，夏綠，秋黃，冬白是也。有一月之氣色，朔後森發，望後隱躍是也。有一日之氣色，早青，晝滿，晚停，暮靜是也。 科名中人，以黃色為主，此正色也，黃雲蓋頂，必措大魁，黃翅入鬢，進身不遠。印堂黃色，富貴逼人，明堂素淨，明年及第，他如眼角霞鮮，決利小考，印堂垂紫。動獲小利，紅暈中分，定產佳兒，兩顴紅潤，骨肉發跡，由此推之，足見一斑矣。 色忌白，忌青，青嘗見於眼底，白嘗發於眉端，然亦有不同，心事憂勞，青如凝墨。禍生不測，青如浮煙，酒色憊倦，白如臥羊，災晦催人，白如傅粉，又或青而帶紫。金形遇之而飛揚，白而有光，土庚相當亦富貴，又不在此論也，最不佳者，太白夾日月。烏鳥集天庭，桃花散面頰，赤尾守地閣，有一於此，前程退落，禍患再三。 余家有冰鑑七篇，不著撰者姓名，宛似一子，世無刻本，恐其湮沒也，觀人之法，孔有焉瘦之詞，孟有眸子之論，聖賢所重，吾輩其可不知呼。
 冰鑑剛柔章 
即識神骨，當辨陰柔，剛柔即五行生剋之數，名曰先天種子。不足用補，有餘用洩，消息直與命通，此其皎然易見。 五行有合法，木合火，水合木，此順而合，順者多富。即貴亦在浮沈之間，金與火仇，有時合火，推之水土皆然。此逆而合逆者，其貴非常，然所謂逆合者，金形帶火則然。火形帶金則三十死矣，水形帶土則然，土形帶水則孤寒老矣。木行帶金則然，金形帶木則刀劍隨身矣。此外牽合，俱是雜格，不入文人正論。 五行為外剛柔，內剛柔，則喜怒伏跳深淺者是，喜高怒重，過目輒忘，近粗，伏亦不伉，跳亦不揚，近蠢，初念甚淺，轉念甚深，近奸，內奸者，功名可期，粗蠢各半者，勝人以壽。純奸而能豁達者，其人終成，純粗無周密者，半途必廢，觀人所乎，十得八九矣。 
冰鑑情態章 
容貌者，骨之餘，常佐骨之不足，情態者，神之餘，常佐神之不足。久注觀人精神，乍見觀人情態，大家舉止，羞澀亦佳。小兒行藏，跳叫愈失，大旨亦辨清濁，細處兼論取捨。 人有弱態，有狂態，有疏懶態，有周旋態。飛鳥依人情致婉轉，此弱態也，不衫不履，旁若無人，此狂態也。做止自如，問答隨意，此懶態也，飾其中機，不苟言笑，察言觀色。趨吉避凶，此周旋態也，皆根其情，不由矯枉。弱而不媚，狂而不譁，舒懶而真誠，周旋而健舉，皆能成器。反此，敗類也，大概亦得二三矣。 前者恆態，又有時態，方與對談，神忽他往，眾方稱言，此獨冷笑。深險難近，不足與論情。言不必當，極口稱是，未交此人，故意詆毀，卑庸可恥，不足與論事。漫無可否，臨事遲回，不甚關情，亦為墮淚，婦人之仁，不足與談心。三者不必定人終身，反此以求，可以交天下之士。 
冰鑑鬚眉章 
第五 鬚眉男子，未有鬚眉不具，可稱男子者，少年兩道眉，臨老一林鬚，此言眉主早成。鬚主晚運也，然而紫面無鬚自貴，暴腮缺鬚亦榮，郭令公半部不全，霍驃驍一副寡臉。此等間逢，畢竟有鬚眉者，十之九也，眉尚彩，彩者，抄處反光也，貴人有三層彩。有一二層彩者，所謂文明氣象，宜舒爽不宜凝滯，一望有乘風翔舞之勢，上也。 如潑墨者最下，倒豎者上也，下垂者最下，長有起伏，短有神氣，濃忌浮光。 淡忌枯索，如劍者掌兵權，如帚者赴法場，箇中亦有微茫，不可不辨，它如壓眼不利。散亂多憂，細而帶媚，粗而無文，最是下乘。 鬚有多寡，取其與眉相稱，多者宜清，宜疏宜縮，宜參差不齊，少者宜健，宜光宜圓。宜有情照顧，捲如螺紋，聰明豁達，長如解索，風流榮顯，勁如張戟，位高權重。亮若銀條，早登廊廟，皆官途大器，紫鬚劍眉，聲音洪壯，蓬然髯亂，嘗見耳後。 配以神骨清奇，不千里封侯，亦十年拜相，它如，輔鬚長終不利，人中不見一世窮。鼻毛接鬚多晦滯，短鬚遮口餓終身，此其顯可見耳。 
冰鑑聲音章 
人之聲音，猶天地之氣，輕清上浮，重濁下墜，始於丹田，發於喉，轉於舌，辨於齒，出於唇，實與五音相配，取其自成一家，不必一一合調，聞聲相思，其人斯在，寧必一見決英雄哉。 聲與音不同，聲主張，尋發處見，音主斂，尋歇處見，辨聲之法，必辨喜怒哀樂。喜如折竹當風，怒如陰雷起地，哀如石擊薄冰，樂如雪舞風前，大概以輕清為上。聲雄者，如鐘則貴，如鑼則賤，聲雌者，如雉鳴則貴，如蛙鳴則賤，遠聽聲雄，近聽悠揚，起若乘風，上若拍瑟土上，大言不張唇，細言若無齒，上也，出而不返。荒郊牛鳴，急而不達，深夜鼠嚼，或字句相聯，喋喋利口，或齒喉隔斷，喈喈混談，市井之夫，何足比較。 音者，聲之餘也，與聲相去不遠，此則從細處曲中見，直貧賤者，有聲無音，尖巧者，有音無聲，所謂禽無聲，獸無音是也。凡人說話，是聲散在左右，前後是音，開談若含情，話終多餘響，不惟雅人，兼稱國士，闊口無溢出，尖舌無窈音，不惟實厚，兼獲名高。 
心相篇
心者貌之根，審心而善惡自見。行者心之表，觀行而禍福可知。心不公正，怎能發達，行多反覆，說譎雖防，垂首低言，定屬奸貪，披肝露膽，決為英傑，心相氣平，可卜孫榮兼子貴。才偏性拗，不遭大禍心奇窮。轉眼無情，兒孫累重，時談舊念，富貴期頤，重富欺貧，焉可托妻寄子，敬老慈幼，必能裕後光前，輕出違言，壽數易折，好思小怨，功名難成，小富小貴易盈，前程有限，大富大貴不動，獲福無疆，欺蔽陰私，縱有榮華享不久，廉明端直，雖無子息名可稱，開口說輕生，臨大節決然規避，適人稱知已，即深交究竟平常，處大事不辭勞怨，堪為棟梁之才，遇小故輒避嫌疑，豈是心腹之寄，乖房難堪，難免喪身還害子，謙和自律，必定得祿更延年，迷花戀酒，閨中妻妄參商，利已損人，膝下兒孫悖逆，賤賣田園，決生敗子，遵崇師傳，定為賢郎，說話尖酸刻薄，既貧賤又損壽元，語言木訥優容，享安康且獲厚報，患難中能守者，當勝柱石任，安樂中若忘者，必登青雲之路，鄙吝節儉，原有大富小康之別，宜觀其量，奢侈靡麗，豈無奇士浪子之分，必視其才，弗以見小為守成，極易惹禍破家，莫忍惜福為怪吝，僅可輕財仗義，遇急事而不急，大器晚成，能見機而無誤，明哲早發，多才吝教，己無成人亦無成，見過隱規，身可托家亦可托，知足與自滿不同，一則謙而獲福，一則矜而受災，大智與狂才自別，一則實而有成，二則妄而多敗，忮求念勝，圓名利到底遜人，惻隱心多，遇艱難中途獲救；不分德怨，料難遐年，較量鍶銖，豈能大受，過剛者圓謀易就，災傷豈保全無，太柔者作事難成，平福亦能安受，樂處生愁，一生辛苦，怒時反笑，至老奸邪，好矜己善，弗再望乎功名，樂談人非，最易傷其性命，責人重而責已輕，毋與同謀共事，功歸人而過歸己，僅堪救患扶災，處家孝弟無虧，簪纓百代，與世吉凶同患，血食千年，曲意周全知德厚，任情激搏必凶亡，易變臉，薄福之人類較，耐久朋，能容之士可宗，好與人爭，滋培淺而前途無望，必求自反，蓄積厚而晚境必豐，少年飛揚浮動，三二難過，壯歲冒昧昏迷，四九逢沖，喜怒不擇重輕，百事無成，笑為不審是非，知交斷絕，濟急拯危，或有時乎貧乏，天必福矣，解紛排難，恐亦涉乎囹圄，神必佑之，凍餓休怨根淺，造惡必定壽短，不由運數，獲罪於天，某受人欺，有子自然大發，常思退步，一身終得安閒，得失不驚其神，非富亦須大貴，壽更可知，憂樂不形於色，成名還立大功，譽亦隨之，有事失措張皇，局度褊狹，有難怡然安穩，膽識寬宏，處物存心，終身尤吉，累仁積德，五世其昌，人事可憑，天道不爽，如何餐刀飲劍，君子剛懼自用，小人行險僥倖，如何投河自縊，男人才短蹈危，女人氣盛見逼，如何短折天亡，出薄言，做薄事，存薄心，種種皆薄，如何凶災惡死，多陰毒，積陰私，有陰行，事事皆陰，如何暴疾而歿，縱欲奢情，如何毒瘡而死，肥甘脂膩，如何老後無嗣，性情孤僻，如何盛年喪子，人心地欺瞞，如何多遭厄難，刻薄為杯，如何時犯官刑，強粱作膽，若論婦人，先須靜默，從來淑女，首重德行，有威嚴，當獲至尊之榮，少修飾，能掌萬金之重，多言好勝，即或有嗣必傷身，盡孝兼慈，不特助夫還旺子，貧苦中毫無怨詈，合室騰歡，富貴時常惜衣糧，滿堂榮慶，奴婢成群，定是寬宏待下，資財盈篋，當為勤儉治家，悍婦多因性妙，老後無歸，奚婆必屬情乖，少年浪走，為甚欺夫，顯然淫行，緣何無子，暗裏傷人，合觀前論，曆試無差，勉教後來，尤期善變，總之知善而守，錦上添花，見惡弗為，禍轉為福。
面相神異賦
面相神異賦上　面相神異賦下
神異賦上
神異賦是五代時陳搏所著，陳搏就是紫微斗數的發明人，陳希夷先生。陳希夷生生得麻衣先生之傳授於華山石室之中，得此相法。
　　麻衣以火筋畫字於爐灰之中來傳授金鎖賦的。據說金鎖賦和銀匙歌，希夷都學通了。
『相有前定，世無預知』
一個人的相貌是有它成長的規則，非一般人所能預知的。
古人的文言文就是很難解釋，您認為怎麼有理就怎麼去說它吧！
如『父在母先亡』就有三種版本的說法。
第一種說法：父親在母親之前死亡。
第二種說法：父親還在，母親先死了。
第二種說法：父母兩個人一起死亡。
只要猜得準，誰在誰前死亡都很難推理的。

『非神異以祕授，豈塵凡之解推』
這句話就是說，沒有得到異人的傳授，看相是看不懂的。

『若夫舜目重瞳，遂獲禪堯之位』
因為舜的眼睛特別的明亮，才會獲得堯帝所讓的王位。　　
註：重瞳就是指眼光炯炯有神與別人的眼睛不一樣

『重耳駢協，果興霸晉之基』
春秋五霸晉文公名重耳，有駢協之奇骨，所以能成霸業。
註：『不凡之子必異其生』一個不平凡的偉人，他一定有異相的，因為重耳他的肩膀與眾不同，所以稱為異相。
所謂不凡之子必異其生，不平凡的人，他的相貌言行必有過人之處。

『發石室之丹書，莫忘吾道，剖神仙之古秘，度與希夷』
麻衣古今開發可室冊寶之書，剖破古仙秘奧之傳，授與希夷之相法，盡在這裡，應該念念不忘，勤加學習。

『當知骨格為一世之榮枯，氣色定行年之體咎』
近況看氣色馬上可以明白；將來有沒有作為看骨架。
骨架子好比大樓的基礎，所以好的骨架子命運就好過別人。
要配養一幅好骨架子，除了父母的遺傳之外，還要有三十年的培養根基才有辦法的。
『三停平等，一生衣祿無虧』
三停者：眉至髮際以上為上停，眉至鼻頭為中停，人中至地閣為下停。如三停平均盈滿，則主富貴福壽。 
　

『五嶽朝歸，今世錢財自旺。』
鼻為財帛宮，額、頦、及左右顴骨來護鼻，一生錢財很旺。
　

『頦為地閣，見晚歲之規模。』
頦部是晚年，要厚而有肉，向前微朝，定可得子女、部下的悉心照料，身體和精神旺盛。
若此處尖削無肉，或短小內縮，身體差，少得兒女朋友之力，易受人連累。

『鼻乃財星，管中年之造化。』
鼻運是四十至五十歲的流年，代表一個人中年的造化。
一個人生的安排，年青時要玩，中年要拚，老年要散；
所以走鼻運是中年的時期，要拚事業的。過了六十歲就是老年了，要把自己的事業分散給子女們，這樣自己才會長壽。

『額方而闊，初主榮華，骨有削偏，早年偃蹇。』
額頭是十五歲至三十歲的流年，代表一個人的記憶力，額大記憶力好。
額中有官祿宮及父母宮，又有驛馬在內，所以看一個人的額頭，就會知道他的早年運的。

『目清眉秀，定為聰俊之兒。』
我們要體會為什麼會目清眉秀的原因？
父母有閒、有錢替子女打理打理！久而久之子女自然長得一幅目清眉秀的樣子。

『氣濁神枯，必是貧窮之漢。』
這很簡單，長期營養不良，自然氣濁神枯。
因為自己對自己生命的智慧不夠，不懂得如何吃、如何穿、如何賺錢，自然是貧窮之漢。
談到賺錢是一個大學問的智慧，有人說：第一要勤，第二要精，第三要拜土也公。
勤是自己的努力，精是對市場環境的認識，拜土地公是無形力量的支持。您的片言幾句，值得體會。

『天庭高聳，少年富貴可期。』
天庭是屬於少年運的中樞，位於髮際中央對下額頭之上，部位最要骨起有肉，絕對不能夠凹陷，有些人前額傾則仰後，像「滑梯」和「斜坡」一般，這是很不好的額，非但兄弟姊妹不得力，不得緣之外，更會在少年時誤入歧途。

『地闊方圓，晚歲榮枯定取。』
地閣主晚年休咎，這個部位就生在下巴之處，最好飽滿肉豐，圓渾而微微向前突出，如是者本年必得四週圍的人所尊重，更可享受無拘無束的生活，不愁衣食，子女和下屬都對自己很關心愛護。但若果此處生成削薄欠肉，或是短而向內收縮，老來身體欠佳，兒女就如眼前的過眼雲煙，有等如無，境況無助，晚景悽涼。

『視瞻平正，為人剛介平心，冷笑無情，作事機深內重。』
古語說：眼正心正，一個人看東西時眼神正直，表示沒有心機，一個人發出冷笑的聲音，表示心機必深。

『準頭豐大心無毒，面肉橫生性必凶。』
沒有能力的人，心無毒！
有點能力又常被人瞧不起的人，性必凶。因為要鬥爭！
說得好，而長橫肉的人對皇帝亦是服服貼貼的，只是對他平地位的人，那真是性必凶了。

『智慧生於皮毛，苦樂觀乎手足。』
做工的人，手足自然粗糙，所以他是辛苦的啊！
這句話古人亦說錯了，您可不要上當，做工的人手腳雖然粗糙，生活環境雖然不好，但他可以有一顆快樂、平靜的心啊！
上帝給予人心，快樂與滿足是最公平的！不可以世俗眼睛來看之，所以各位同學在讀相書是要考慮到角度問題，不可斷章取意。

『髮際低而皮膚粗，終見愚頑，指節細而腳背肥，須知俊雅。』
髮際額頭低而皮膚燥枯而粗者，畢竟是愚頑之徒；指節細潤如春筍，腳背肥豐而有肉者，必為俊秀閑雅之仕。

『富者自然體厚，貴者定是形殊。』
為什麼富貴的人他的形態會與一般人不同呢？
這些都是長期養尊處優的結果，在他們的思想裡不知道天地幾斤重。
以一個算命先生，天天養尊處優，亦可以成富貴的相貌啊！

『南方貴宦清高，多主天庭豐闊，北方公候大貴，皆由地闊寬隆。』
命書上的解釋是：南方屬火，所以看天庭，北方屬水，所以看地閣，這種解釋只說了一半，他沒有把實際道理說出來，用這種角度實習看相是學不通的。
這兩句話若從吃的角度去想就通了。
南方人吃稻米，不必要有好地闊。北方人吃肉，非要有好牙齒、好地閣不可。

『重頤豐頷，北方之人貴且強，駝背面田，南方之人富而足。』
『豐頷』就是雙下巴。
南方人面孔大大的，有駝背，表示他土地很多，太勤於耕作，所以駝背了。南方人駝背，加上氣色不錯的人大多是地主啊！

『河目海口，食祿千鍾。』
環境影響相貌，一個人長期的大魚大肉，他的面相自然呈現河目海口。

『鐵面劍眉，兵權萬里。』
長期的緊張壓力，及長期的作戰準備，自然形成鐵而劍眉的相貌。

『龍顏鳳頸，女人必配君王，燕頷虎頭，男子定登將相。』
女人龍顏鳳頸，表示他的家庭境很好，父母不是宰相即是公卿，在這種富貴家庭亦才能養出『龍顏鳳頸』的女兒啊！假如家裡天天吃泡麵那有辦法讓女兒長得這一幅臉相。
『燕頷』就是雙下巴。班仲昇燕頷虎頭，掌兵千里，班仲昇就是班超．班超投筆從戎的故事，大家都明白，因為班超有異相，所以說能統治西域五十餘國。

『相中訣法，壽夭最難，不獨人中，惟神是定。』
這是說要看一個人的壽命最難。
要活得長壽，確實要有一點智慧，彭袓活八百歲，人中有一尺長，所以人中長的人可以長壽。
一個人要長壽是要有智慧的，不是隨便活活能長壽的。
第一．自己對養生的認識；第二．還要有個長壽的八字；第三．老天對您的關心。
要有以上三種的配合才能長壽的。

『目長輔釆，榮登天府之人，神短無光，早赴幽冥之客。』
這句話是說明看長壽要看眼神，目光有釆的人是長壽的相徵，談到目光要有彩，必須住在樹木多的地方，而且早上早起看樹木，如此多年下去，目光才會有采的。
同理得證，每天熬夜，生活不正常，只要兩三年的光景，眼神自然無光。

『面皮虛薄，後三十壽難再期，肉色輕浮，前四十九歲如何過。』
有一句話『皮急如鼓』不過三十五歲，這臉皮係鼓皮，表示營養極度的缺乏，可能有肝病；當然活不到三十五歲啊！
『骨肉均稱』，這句話要仔細體會，肉是骨頭的榮衛，肉宜飽滿的包著骨頭，這都是營養優良的象徵。所以說：『肉色輕浮』，如何活到四十九歲？

『雙條項下，遇休咎而愈見康強。』
兩條法令紋延伸到項下，這叫壽條，古人有一句話說：『眉毫不如耳毫，耳毫不如項下條也。』這一段講的是徵兆的問題，有壽條人代表長壽。

『凡骨頂頭中，有疾厄而終無艱險。』
頭頂上有奇骨者，雖有疾厄，而終無危險。
古語云：『面無善紋，頭無惡骨。』就是說臉上紋路都是不好的代表，但頭上的骨頭確都是好的。

『骨髮旋生，形容忽變，遇告則推，逢凶可斷。』
一個人在尚未富貴前，要先有好的骨格，富貴之極才有形容，因為骨隨貴生，肉隨財長。
如果形容有變，所以吉凶可以斷之。

『蓋骨隨貴生，肉隨財長，病生於飽暖，憂出於極樂。』
好比一個人，長期生活在能呼風喚雨的日子之中，他的貴氣會自然產生的。
一個人有餓之後，他皮膚的肉會長得好起來，因為有了餓，吃得好，自然皮膚美麗。

『常遭疾厄，只因根上昏沉，頻遇吉祥，蓋謂褔堂闊澤。』
這一句要體會疾厄，及褔堂這句話。
疾厄宮在山根之下，這個部位，氣色不佳，表示運氣不佳，亦不是表示身體不好。
褔堂即印堂，兩眉以上的部位，明闊色紅主吉祥。

『淚堂深陷，蠹肉橫生，鼻準尖垂，人中平滿，剋兒孫之無類，刑嗣續之難逃。』
若果臥蠶的肉，下眼瞼朝深凹進去，這種情形生殖能力就可能有問題，或與子女比較無緣，做人不厚道，臥蠶位會像一隻很多皺摺紋的袋子，多半是外表滿口仁義道德，而內心卻奸詐，如不知悔改，晚年運必然悲慘淒涼。 
淚堂深陷，人中平滿，主難有兒孫送老。左眼肚枯主損男，右眼肚枯主損女。 

『眼不哭而淚汪汪，心不憂愁眉縮縮，四十歲無刑剋，老見孤單。』
一個人不哭常有淚，非愁卻似愁，憂心常不足，榮樂半途休。

『面似橘皮，終主貧窮，神帶桃花，也須兒晚。』
一個人的臉像橘子皮一般，不乾淨；主終身貧窮，一個人眼神帶桃花，好像每天喝醉酒的樣子，得子必晚。

『肩峨聲泣，不賤則孤，鼻若樑低，非貧則夭。』
寒肩，就是一個人的肩膀，看起來很孤寒，講話的聲音好像在哭，加上鼻樑低陷，非貧則夭。
從這句話的體會，得知要看個像，要由幾處入手，一個是肩膀，一個是聲音，加一鼻低凹，鼻子走中年運，有這麼多弱處，才可以下定語的。
比如一個人破財，亦要他的八字有破財運，而這個人平常又不做善事，再加上他家的神位沒擺好，全部交集在一起，才會破財。
一個人事業失敗，第一他認真的方法錯誤，加上他現在的年斷是四十三歲、四十四歲疾厄宮的部位，再加上他交友不慎，做人的道理，沒什麼準則，幾個交集在一起，事業失敗了。
天時、地利、人和，這三個點交集在一起時，產生一件事的吉凶禍褔。

『富貴多生勞漉，為下停長，貧窮到老不閒，粗其骨格。』
生於富貴家庭的人，為什麼一生仍是那麼勞碌呢？就是因為他的下停太長。
貧窮的人到老仍然不閒，就是他有一幅粗獷的骨格。

『星辰失陷，部位偏虧，無隔宿之儲糧，有終身之勞苦。』
星辰是指五官，這是說：五官之中有一官失陷，十年的富貴就受影響，所以說：『一官成十年貴顯，一府就十載富豐。』一個人面相部位會失陷、會偏虧，間接的與家庭背景就有了密切的關係。

如祖父三代住在一起，祖父固然疼孩子，但是他會把許多關念教導孫子，子孫的包容力就比小家庭的來得強些。
小家庭的小孩子，孩子缺乏與上一代的溝通，所以包容力就差一些了。
比如一位家中的祖父，懂得早上五至七時訓練孫子看瓦片，因為看瓦片會使眼睛雪亮起來，長期的訓練，孫子的眼睛就特別亮，將來孫子走眼運的時候亦別作為，這一切一切的智慧，都是累積下來的。

『三光明旺，財自天來，六府高強，一生富足。』
三光指太陽穴、命門、準頭，此三處氣色明亮，主財星高照，不求自得。
一個人的相貌再好之外，還須要點外來的助力；這外來的助力，好比是神佛的保佑，還要有點袓先的道德來加持，所以我認為【日行一善】，有一天是會有感應的。
六府是天倉額之左右為上二府，管早年亨泰，兩顴骨為中二府，管中年福祿，兩腮骨為下二府，管晚景榮壽，六府豐厚，則一生福壽康寧。 

『紅光滿面，發財家自安康，硃脂砑光，剋子終無成日。』
紅光滿面，一定平安，油頭粉面，會剋子、剋孫。
一個人會油頭粉面，表示他的生活背景不單純，家中常有閒雜人等走動，子女教育一定不好，不好的生活習慣，自然會剋子剋孫。

『面皮太急，雖溝洫長而壽亦虧』
就是說人中長雖然是長壽的相徵，但是面皮太急就破格了。
這一句話的體會，就是內外、表裡要一致有此相，亦要有此心，面皮太急的人，做事容易緊張，緊張就容易高血壓，容易中風啊！

『兩目無神，從鼻樑高，而壽亦促。』
兩目無神的人可能得肝病了，所以壽亦促。
得肝病的人，即使再呼吸更新鮮的空氣，還是要短命的。

『眼光如水，男女多淫，眉卓如刀，陣亡兵死。』
一個人多淫，從他的神態可以體會得出來。眉毛如刀的人個性暴燥好爭鬥，自然死於暴亡。

『眉生二角，一生快樂無窮，目秀冠形，發取中年遇貴』
眉為兄弟宮，眉毛長得秀的人很會交朋友；眉毛長得怪的人，交朋友很有手段。眉眼長得好的人中年會遇貴人。
眼神代表精力是否旺盛及生活健康的狀態，眼睛炯炯有光，主精力旺盛，信念強，能成大事。

『黃氣發從高廣，旬日內必定轉官，黑色橫自三陽，半年期須防損壽。』
這一段是在講升官人的氣色。
據說一對男女要結婚時，他們說話的聲音亦與平常不同的。
『上相聽聲』最高明的相術是聽聲音的，一個人要出國，聲音亦會變的。聽聽新娘、新郎公證結婚的聲音；據說他們說話的尾音與人不同。
為什麼我們的面孔會有黃氣黑氣的產生呢？
氣比色先發出來的，氣的發生來自內心的心理感受，好比一個人生氣，就是他的內心的感受不好，產生不好的血液循環，所以有之：一個人面出黃氣表示感受是高興的事，黑氣表示感受憂傷、難過的事。
八字有所謂一年廿四節氣，氣應該是感應天時與內在感受而發，春天青氣，夏天紅氣，秋天白氣，冬天黑氣；假如冬天出現黑氣，並不一定表示不好的事情。

『奸門青慘，必主妻災，年壽赤光，多生膿血。』
奸門為妻宮，奸門氣色一旦不對筋，就表示太太發生了事故。
為什麼奸門氣色不對就代表發生妻不幸的事情呢？
古人把會發生事情的部位分部在臉上，兄弟發生事情，眉毛就不對勁。

『白氣如粉，父母刑傷，青色侵顴兄弟脣舌。』
白氣出現在父母宮，表示父母喪亡，青色臨顴骨，表示兄弟間打官司。
這裡要看您對父母死亡的事情持什麼態度而定的！
假如父母死了，你可以領到一筆很大的保險金，那您不但不出現白氣色，反而出現黃光呢？這是一個態度問題。

『山根青黑，四十九前後定多災，法令繞纏，七七之數焉可過。』
山根色暗青黑，定要提防小人當道，也別惹麻煩，身體也漸虛弱，小心肺部有病患。
為什麼年紀大的人，法令紋會出現呢？
一個人過了五十歲臉部皮膚會鬆掉，所以才會產生法令紋的。
那法令紋繞纏，表示此人生活很緊張。緊張生活的老人容易高血壓，那自然生活在危機之中。

『女子眼惡，嫁即刑夫，聲殺面橫，閨房獨宿。』
其實女人會剋夫的就是他的性情反覆。性情反覆，疑心病多的女人，一定容易剋夫的。

『額尖身反，雖三嫁而未休，顴露聲雄，縱七夫亡不了。』
這種女人一定性慾很強，性慾強的女人亦是剋夫的。

『腮見耳後，心地狡貪，眼惡鼻勾，中心險毒。』
一個人會中心險毒，他的背景一定是常受人欺侮，而壞事亦做多了。一個人受盡委屈，自然眼惡鼻勾，亦自然腦後見腮，古人說：『腦後見腮，無情無義！』就是這個道理。』
古人說：『人心各如其面。』一個人的心與他的面相是相同的！
用他的相貌去體會他的心思，就可以查出此人生活的背景到底是什麼了。

『腳跟不著地，賣盡田園而走他鄉。』
喝醉酒的人腳跟不著地，瘸子腳跟不著地，腿有病的人腳跟不著地，所以腳跟不著地的人一定有他發錢的原因，所以賣盡田園而走他鄉。
喝酒的人每天要發酒錢，腿有病的人，每天發看腿病的錢，當然要賣盡田園了，所以古人講話的意義後面自然藏有許多玄機的！

『鼻竅露而仰，卒被外災而終旅舍。』
鼻孔仰露的人，浪跡而走他鄉。面上的肉是不容易長的！有一個好鼻子要每天不斷的吃好食物，累積一、二十年才可能長得出來的。
要有一對好眼神，亦要欣賞不知多少好的事物，才能獲得一雙慧眼。
食物的補充，知識的增進，自己的努力，加上時間的累積，才會有一個好像貌的。

『脣不蓋齒，無事招嫌，溝洫無髭，為人少力。』
嘴脣蓋不住牙齒的人一生勞碌奔波。有一句諺語說：『寄東西會少，寄話會多。』真有道理。
話越說越多，話越說越黑，一包糖寄在朋友家裡，來拿糖的時候變成半包。』
所以『閉口』多說好話，多讚美人家，多鼓勵人家，亦是做善事的一種方法。
所以談人是非的人多是口脣尖薄，口又合不攏的人。
這種人的生活背景，一定是長在不安定的家庭成長。

『印堂太窄，子晚妻遲，懸壁昏暗，人亡家破。』
印堂窄的人早年運一定不好，那他娶妻必然遲了。
懸壁指的是臉的兩側，臉的兩側黑暗，一定是家破人亡。
這家破人亡的場面，要在戰爭的地區容易看到，古時亦有所謂的傳染病，亦容易看到這種相。

『結喉露齒，骨肉分離，粗骨急皮，壽年短促。』
結喉露齒的人，嘴巴一定長得很難看，嘴巴難看的人，一定有一餐，沒一餐的。
粗骨急皮的人，一定生活緊張，又做粗重的工作，古人亦不懂什麼叫高血壓，這一忙碌，又吃不好、睡不好，自然中風了。

『形容俊雅，終作禍賢，骨格清奇，必須貴顯。』
這形容，指這個人的氣質，有好氣質一定是賢士。
古人講究醞釀的智慧，現代人講究快速，不需要醞釀的階段，所以變得人情現實，你爭我奪的。台灣人那個地區的

『臥蠶豐下，定子息之晚成；淚堂平滿，須兒郎之早見。』
臥蠶及淚堂都在眼下，為子息宮，須要豐厚，不宜空陷，這部位與小腦的關係很密切，如果有缺陷，薄弱無力，或有惡痣斜紋，影響小腦亂動，性欲不易正常，即使懷孕生育，將來孩子的成長，在健康或個性方面，也可能有缺點。 

『龍宮低黑，嗣續難得而愚眛；陰陽眼亮，男女易養而聰明。』
整個眼睛眉毛可謂之龍宮，所以體會對方整個眼睛的形狀、眼神、氣色，就可判別他命中的子女優秀否？

『面大鼻小，一生常自歷艱辛；鼻瘦面肥，半世錢財終耗散』
面雖大而，鼻獨小，奔波之相；面肥鼻隆，錢財充裕，面肥而鼻高尖瘦者，縱有錢財亦散盡。

『邊地四起，過五十始遂亨通；輔骨隆高，纔三九則居官從。』
邊地與天庭，山林和郊外俱高聳，要晚年才可以亨通；輔角骨聳起而隆高，必高年顯貴。

『明珠出海，姜太公八十遇文王。』
姜太公八十歲才遇到文王，是因為姜太公的相是耳珠朝口，耳的兩個垂珠對著口，為耳珠朝口，老來發達。
為什麼耳珠朝口老來發呢？
因為耳朵亦是七十歲到八十歲的運勢，所以耳朵與嘴巴（水星）相應，老來發達。

『火色鳶肩，馬周三十逢唐帝。』
歷史人物馬周三十歲遇唐太宗，是因為他的相是火色鳶肩。
『火色鳶肩』就是此人的相貌屬於火型人，火型人他的面孔紅赤，頭髮稀少，而他的肩膀像鳥兒要起飛的樣子，叫聳肩，有這種相的人早年必然發達。
『鶴形龜息，洞賓之遇仙得仙。』
鶴形清奇，龜息異常，呂洞賓有此相，至盧山遇漢鍾離真人，一夢黃梁而得仙道。
　

『龍腦鳳睛，房玄齡拜將入相。』
唐太宗得遇房玄齡之宰相，把朝政事業發揮得很好。歷史上有貞觀之治的雅稱，房玄齡的相就是龍腦鳳睛。

『法令入口，鄧通餓死野人家，螣蛇鎖唇，梁武餓死臺城上。』
歷史上有兩位非常有錢，有權的人竟然餓死，那就是他們的相是『法令入口，及螣蛇鎖唇。』
鄧通是法令入口，鄧通是漢文帝時代人物，得漢文帝賜銅山，能自己鑄錢弊，至章帝時竟餓死。
這段說得好，易經中有『物極必反』的道理，太有了就是沒有了。
好比一個人悲傷到極點就會笑了，所謂『悲極而笑』，一個人太高興了，亦就會流眼淚，所謂『喜極而泣』。
『悲極而笑』『喜極而泣』這個道理很好，好比太極圈上的兩點，表示陰中有陽，陽中有陰，要仔細體會他的道理，可以應用在做人做事的道理上。

『虎頭燕領，班超封萬里之候。』
班超之所以能萬里封候，是因為他的相是虎頭燕頷，班超投筆從戎的歷史故事是相當有名的。

『虎步龍行，劉裕王九重之位。』
虎步行而闊，龍行不動身，劉裕字德興，元熙二年，受晉禪，號宋武帝。
『訣死生之期，先看形神。定吉凶之兆，莫逃氣色。』
所謂不凡之子必異其生，不平凡的人，他的相貌言行必有過人之處。 


『山林骨起，終作神仙。』
山林髮際之間有骨起者，其貴在日月天庭之外，故終作神仙。

『金城骨分，限登將相。』
印堂有骨隆起，分如五指，貫入髮際，曰金城，主大貴。
